
ENTERED   IN   STATIONERS    HALL. 


AUGUSTO    FREDERICO, 

ALEXANDER   MACDONALD. 


Pulchra,  Caledonio  jamdudum  condita  versu. 
Carmina  JErt  animus  late  vulgare  per  orbem  : 
Non  injussa  cano  ;  mihi  nec  fiducia  cedit, 
Auspiciis  firmata  tuis,  Auguste,  secundis, 
Regie  dux,  almum  dat  cui  Sussexia  nomen, 
Quique  genus  sceptrumque  ornas  famamque  Tuorum. 

Nunc,  age,  diductas  verbis  numeroque  Maronis, 
Accipe  Phingaleas  laudes,  quas  ore  sonoro 
Saepius  Ossianes  cecinit  convallibus  altis  ; 
Inde  novos  dabitur  f6rs  me,  vir  magne,  labores 
Vincere,  virtutemque  tuis  extendere  factis, 
Brachia  Telluri  qua  porrigit  Amphitrite, 
Dum  vaga  saecla  reget  Coelus,  dum  sidera  pascet. 


Crieff,  Idibus  Maji 

MDCCCXX. 


} 


^m 


PRAEMISSAE  DISPUTATIONES 


Ossianis  conversurus  Phingaleiden,  paucisque  ego 
contentus  lectoribus,  tria  praefabor.  Primum  de 
vetustate  disseram  poematum,  quae  tribuuntur  Os- 
siani ;  deinde  de  Phingaleidos  dicam  genere,  con- 
tendamque  esse  pulcherrimum ;  exponam  denique 
quid  de  optima  sentiam  interpretatione,  Latinisque 
condendis  versibus. 

I. 

Ossianis  poemata  primus  Anglica  solutaque  ora- 
tione  vertit,  superioris  saeculi  annis  1760,  1761, 
Jacobus  Macphersonus.  Nec  mora,  per  Magnam 
Britanniam  Hiberniamque  avidissime  lecta  sunt. 
Hinc  in  exteras  derivata  gentes,  summis  per  Gal- 
lias,  Italiam,  Germaniamque  laudibus  efferuntur. 

Quod  autem  diu  multumque  fuerat  optatum,  quod- 
que  unum  ad  exortam  de  Ossiane  pacandam  con- 
troversiam  maxime  pertinebat,  effectum  tandem 
aliquando  fuit,  sollicitantibus  viris  clarissimis,  inpri- 
misque  Joanne  Macgregorio,  equite,  cujus  est  im- 
ttiortale  decus.  Londini  namque  prodierunt  in  lu- 
cem,  anno  R.  S.  1807,  ipsamet  Gaelica,  sive  Cel- 
tica  poemata,  cum  Latina  singularum  vocum  in- 
terpretatione ;  additaeque  fuerunt  hae  disputatio- 
nes,  queis  omne  sublatum,  vel  minimum,  de  vatis 
Caledonii  vetustate  dubium  videatur.  Quae  fusius 
per  primum  tertiumque  tanti  operis  volumina  tam 
lucido  disseruntur  ordine,  tam  mira  doctrina  dicen- 
dique  robore,  in  rem  congeram  meam ;  ac  postea 
ostendam  nullius  esse  momenti,  quae  ab  adversariis 
objiciuntur. 

Si  quis  iEneiden  sibi,  aliive  nunc  vindicare  vel- 
let,  totus  reclamaret  orbis  terrarum,  quaqua  notum 
est  nobile  hoc  poema ;  hominisque  novi  insanum 
testaretur  ausum,  Nec  secus  reclamant  plurima, 
eaque  gravissima,  per  omnes  Caledoniae  fines,  vehe- 


menterque  obstant,  ne  Anglico  interpreti,  tanquam 
conditori,  tribuatur  quod  vulgatum  est  Ossianis  no- 
mine  opus. 

Reclamant,  quae  proprio  extulisse  penu  constat 
Jacobum  Macpliersonum ;  quorum  unum  funesta- 
vit  Mortis  nomine,  alterum  speciose  Monticolam  ap- 
pellavit.  At  ea  tam  rudi  conscripta  sunt  Minerva, 
ut  plerosque  lateant,  atque  ab  omnibus  prorsus  con- 
temnantur.  Nec  aliter  sentiendum,  sentiuntque 
quotquot  sapiunt,  de  hominis  deperdita  in  Homero 
reddendo  Anglice  opera.  Quae  vero  e  Gaelico  trans- 
tulerat,  magiio  in  honore  ubivis  gentium  habentur. 

Reclamat  Gaelicum  exemplar,  propria  Mac- 
phersoni  exaratum  manu,  quod  ubique  leni  fluit  ag- 
mine,  sibi  optime  cohaeret  nitetque.  Anglica  porro 
interpretatio  non  solum  laborat  pleriimque,  anhe- 
latque  impedita,  veluti  si  quis  adversum  conscen- 
dat  clivum,  sed  et  plurima  prae  se  fert  in  ante- 
typum  nullatenus  convenientia,  immo  maxime  dis- 
juncta  et  contraria.     Hinc  Anglicum  interpretem, 

licet  natione  Scotum,  saepius  non  intellexisse  quae 
vertebat,  ostendit  Thomas  Rossus,  exponendo  pri- 
mum  Phingaleidos  librum ;  itidemque  passim  doc- 
tus  vir  ille,  qui  Gaelica  haec  omnia  scripta,  a  Mac- 
phersono  tradita,  totidem  Latinis  explicat  verbis, 
Si  laborandum  nobis  est  aliquando,  si  multum  su- 
dandum,  algendumve,  ut  aliorum  assequamur  men- 
tem,  tenebris  obvolutam,  quae  nostro  conficimus 
Marte,  facile  attingimus. 

Reclamant  omnes,  qui,  comites  additi  Macpher- 
sono,  cum  ipso  in  conquirendis  Ossianis  carminibus, 
excipiendis  ex  hominum  memoria,  transcribendis, 
et  explicandis  operam  navarunt. 

Reclamant,  quae  conquisivit  cultissimo  vir  in- 
genio  et  fide  integerrima,  Joannes  Smithaeus,  eo- 
rum  similia,  quae  interpretatus  fuerat  Macpherso- 
nus.  Sunt  quidem  alia  prorsus,  sed  eodem  respi- 
ciunt,   eundemque  ducunt  spiritum. 

Facies  non  omnibus  una, 
Nec  diversa  tamen,  qualem  decet  esse  sororum. 


Immo  ex  his,  quae  ediderat  Macphersonus,  inve- 
niebat  plura  Smithaeus,  licet  haec  non  inseque- 
retur. 

Reclamat  initum  anno  1739  a  Ministro  Popeo 
consilium  colligendi  carmina  Ossianis.  Reclamant 
maxime,  quae  conquisiverat  Joannes  Farquarsonus 
ante  annum  1745,  ac  literis  mandarat,  secumque 
Duacum  detulit.  Haec  autem  venerandus  senex, 
Scotorum  Duacensi  praepositus  collegio,  cum  iis 
conferebat,  quae  postea  Macphersonus  protulit  An- 
glice ;  ac  plerumque  convenire  testabatur. 

Reclamant  Caledoniae  montes,  flumina,  valles, 
arces,  antra,  hisque  similia;  quae  post  hominum 
memoriam  ad  hunc  usque  diem  nominibus  notan- 
tur  Phingalis,  Ossianis,  Cuchullinis,  aliorumque 
heroum,  quos  hisce  mistos  carminibus  legimus, 

Reclamant  quotquot  rerum  nostrarum  habemus 
antiquos  scriptores.      Barbourius  enim,  Boethius, 

Buchananus,  Leslaeus,  Gavinus  Duglassius,  Hai- 
lesius,  Lindseius,  et  Nicolsonus,  haec  sibi  Ossianis 
carmina  nota  fuisse  sat  significarunt. 

Quid  moror  ?  Reclamat  vel  tota  Caledonia, 
quae,  nubem  obtendens  spectatissimorum  testium, 
qui  cogniti  plane  sunt  ex  his  gravissimis  epistolis, 
undique  ad  Blairum,  Edinburgi  degentem,  hac 
super  re  missis,  Ossianis  opus,  diu  sibi  notissimum, 
Macphersono,  aliive  cuivis  adscribi  homini  novo 
non  dat,  non  sinit,  non  patitur.  Obstupuere  ita- 
que  nostri,  cum  primum  dubitari  coeptum,  utrum, 
quae  sermone  donarat  Anglico  Jacobus  Macpher- 
sonus,  vetusta,  recentiorave  forent  carmina.  Nec 
mirum,  siquidem  adhuc  pueri  his  audiendis  oblec- 
tabantur  ipsi,  longasque  ducebant  noctes ;  adoles- 
centes  autem  facti  his  acuebantur  ad  fortia  ;  senes- 
que  solabantur  taedia  senectutis.  Hinc  id  omne 
dubii  in  homines  rerum  nostrarum  prorsus  igna- 
ros,  atque  infestis  se  erga  nos  agentes  animis  refu- 
derunt 


// 

Primus  interpretem,  quasi  impudentissimum 
mendacem,  invasit  Samuel  Johnsonus,  vir  Anglus, 
litterisque  Anglicis  multum  exercitus.  Hujus  in- 
stitit  vestigiis  Shavius,  Scotus,  ex  insula  oriundus 
Arania.  His  fuerat,  sub  initium,  fors  condonan- 
dum,  donec  res  fuisset  ad  veritatis  trutinam  revo- 
cata.  Infestior  adhuc,  licet  simulatius,  subsecu- 
tus  est  Micolumbus  Laingius,  vir  Orcadicus  ;  qui 
eo  devenit,  adeoque  omnem  abjecit  verecundiam, 
ut  anno  1805,  Ossianis  opera  vulgarit  nomine 
Macphersoni,  atque  hoc  suum  facinus  ratiunculis 
quibuslibet  defendere  nitatur.  En  Triumviratus, 
Ossianis  famae,  si  minus  noxius,  certo  tamen  hosti- 
lis  aeque  ac  Romanae  Reipublicae  fuerunt  Octa- 
vianus,  Lepidus,  Antoniusque. 

Non  est  curpluribus  cum  duobus  primis  agam; 
quorum  alter,  Johnsonus  nempe,  montanus  ut  aper, 
dentibus  infrendens,  in  Scotos  Scoticumque  omne 
ferebatur.  Ipse  etenim  palam  significavit  se,  nubi- 
bus  obvolutum  livoris,  tempestatibusque  odii  plus- 
quam  civilis  abreptum,  aberravisse  veritatis  tra- 

mite,  quum  in  Macphersonum,  ipsiusque  popu- 
lares  debacchatus  est.  Ajebat  is  Caledonum  elo- 
quium  rudissimum  esse,  ipsos  omnino  barbaros,  ac 
nihil,  nisi  crasse,  mente  concipere,  nihil,  nisi  crasse 
verbis  enunciare.  Quis  vero  non  intelligit  homi- 
nem  de  incognitis  protulisse  judicium  ?  Nil  enim 
scire  se  Gaelice  fatetur.  Contendit  nullum  inge- 
nii  egregium  opus  potuisse  confici  sine  litterarum 
adminiculis ;  quod  quam  falsum  est,  ut  ex  aliis  plu- 
ribus,  sic  illustri  patet  exemplo  Homeri,  qui  nihil 
scripsit,  cujusque  Rhapsodiae  diu  post  ipsius  obi- 
tum  recitatae  sunt,  donec  has  demum  in  Graeciam 
intulerit  Licurgus ;  Solonque,  acPisistratus,  hujusque 
filius,  Hipparchus,  in  eam  redegerint  formam,quam 
admiratus  est  saeculorum  ordo.  Nullibi  extare  Gae- 
lica  poemata  tuba  canebat.  Prodierunt ;  instructum 
ut  agmen,  aperto  stant  campi  aequore ;  mihi,  aliis- 
que  oblectant  animum.  Cessit  e  vivis  Johnsonus, 
suos  jam  passus  manes.  Cedat  acie  Shavius,  qui  se 
inde  cessurum  promiserat,  si  quis  vel  digito  quod- 
vis  monstrassetGaelicum  exemplar  poematum,  quae 
Ossiani  vindicabantur. 

Ad  te  nunc  convertor,  Laingi.  Non  mihi  est 
Herculis  robur ;  at  in  te  jaculabo  telum  sat  pene- 
trabile.  Attolle,  si  vis,  clypeum;  ac  scito  in  hoc  un- 
um  a  me  dirigi  oculorum  acies,  ut,  quae  vulgarat 
Macphersonus,  dixitque  a  se  conversa,  quopiam  pro- 
batissimo  suffragante  teste,  poemata  Ossiani,  veteri 
Caledonio  vati,  tribuantur.  Jam  verd  tota  Cale- 
donia,  cui  quidquid  hujus  rei  est,  fas  erat  uni  cog- 
noscere,  facta  mihi  testis  suffragatur.  Verte  te  in 
mille  facies  ;  transfixus  hoc  meo  telo  jaces.  Tradi- 
dit  Homerum  Graecia,  Virgilium  Italia,  tradit  item 
Ossianem  Caledonia. 

Perpendere  juvat,  quae  sparserat  adversarius,  an- 
tequam  stratus  fuerit  humi.  Animadvertendum 
primum,  si  quid  denegetur,  quod  testibus  optimis 
solummodo  confirmari  oportet,  ac  jam  confirmatum 
est,  frustra,  qui  negat,  iis  niti,  quae  mentis  penu, 
per  inania  vagantis,  avocantur.  Nam  quae  inde 
petuntur,  nil  roboris  habent,  nil  splendoris.  Cor- 
porum  fieri  ullum  motum  posse  negabat  Zeno; 
cognoscere  nos  quaevis  extare  omnino  corpora  Berk- 

kius ;  quidvis  esse  praeter  unam  ingentem  molem, 
mente  praeditam,  atque  in  immensum  facies  vari- 
antem,  Spinosa  ;  atque  haec  illi  miris  astruere  sub- 
tilitatibus  conantur,  Qui  porro  iis  refellendis  im- 
moraretur,  operam  perderet  oleumque :  nec  video 
qui  tandem  ad  se  revocentur,  nisi  eo  validissimo 
argumento,  quo,  magnus  ille  Dialecticae  magister, 
Aristoteles  docebat  talia  delirantes  oportere  redar- 
gui. 

En  nunc  Achilleum,  si  superis  placet,  nostri  phi- 
losophi  argumentum!  Quae  tribuuntur  Ossiani 
carmina,  non  ejus  esse  possunt ;  itaque  non  sunt. 
Si,  quod  primum  hic  est,  concedatur,  non  est  cur 
postremum  negetur.  At  mihi  fas  totum  hoc,  quan- 
tumcunque  est,  convertere.  Haec  carmina  sunt 
Ossianis  :  quis  ergo  neget  illius  esse  potuisse  ?  Dia- 
lecticam  utrinque  videmur  callere.  Jam  ego 
rem  confirmavi  meam ;  eoque  usus  fui  disciplinae 
doctrinaeque  genere,  quo  rejecto,  actum  est  de 
Homero,  Virgilio,  aliisque  quibuslibet  auctoribus, 
qui  quacunque  terrae  plaga,  quovisve  tempore  flo- 

ruerunt.  Adversarius  autem  meus,  latissime  vaga- 
tus,  digladiatur.  Ait  enim  :  quae  deferuntur  Os- 
siani  carmina,  miram  depingunt  morum  amoeni- 
tatem,  quum  constat  ex  Romanis  Scriptoribus,  ut 
Ammiano  Marcellino,  ipsum,  siquidem  extiterit, 
fuisse  cum  omnibus  suis  immanitate  barbarum. 
Qui  potuit  ergo  haec  condere  carmina  ?  Proh  homi- 
num  fidem !  ubinam  gentium  sumus  ?  Quae  quan- 
taque  morum  barbaries  ubique  viget  ?  quam  mul- 
ta  perpetrantur  immanissima  per  omnes  cultiores 
Europae  terras,  quae  Divinas  Christi  profitentur 
fnstitutiones  ?  Priscos  omitto  Graecos,  ipsorumque 
clarissimum  poetam,  Homerum  ;  festino  Romam, 
cujus  copiis  maxime  fidit  Laingius.  Eleganter 
de  Romanis  dixit  Buchananus  noster. 

Roma  arrais  terrarn,  ratibusque  subegerat  undas, 
Atque  iidem  fines  urbis  et  orbis  erant. 

Hinc  superbierat  Roma;  illiusque  scriptores,  ut 
Ammianus,  aliique  sui  similes,  qui  nunquam  Cale- 
doniae  oras  populosque  viderant,  quique,  quascun- 
que  gentes  Romana  dominandi  cupido  nondum  fre- 

gisset,  barbariae  immanitatisque  notis  designabant, 
non  omnem  merentur  fidem,  si  quid  durius  in  ma- 
jores  nostros  scriptum  reliquerunt.  Quae  scribe- 
bant,  ab  iis  didicerunt,  quos  nostris  nos  armis  per- 
terrefecimus. 

Fortia  Trojani  gesserunt  Romulidae ;  fortiaquo- 
que  Phingalei  Caledones.  Quo  turbine  fas  nobis 
contorquere  hastas  Romanae  expertae  sunt  Legio- 
nes.  Aggeribus  murorum  extruendis,  et  a  mari  ad 
mare  trans  hanc  insulam  diducendis  frustra  labora- 
runt ;  frustra,  nostrorum  montium  fauces  occupa- 
vere,  praesidiisque  munierunt.  Irruimus,  perrupi- 
mus,  dejecimus  haec  omnia;  magnifice  vicimus. 
Qui  per  Meridionales  plagas  in  id  devenerant  in- 
ertiae,  ut  a  Romanis  passi  sint  debellari,  assuetique 
jugo  conquieverint,  nostris  se  dedere  gladiis,  aut 
fluctibus  se  amandare  devorantibus  compulimus. 
Ex  Hibernia  reversos  solo  animisque  recepimus 
nostris.  Inde  Kennethus,  rex  noster,  in  Pictos  mo- 
vit  arma,  debellatosque  inter  sui  posuit  sedem  im- 
perii.     Hostiliter  in  nos  incursantes,  Danos  man- 

dabamus  tumulo,  ut  pelago  prodibant.  Ex  Anglia, 
Normania,  et  Belgio  profugos  civitate  donavimus ; 
atque  hi  in  unum  nobiscum  populum  coierunt. 
Abs  extremis  Carnabiis  trans  Bodotriae  Glottaeque 
aestuaria  ad  usque  Northumbrios  imperium  protu- 
limus.  Quid  patriae  possit  amor,  sanaeque  studium 
libertatis,  demonstravit  eques  noster,  praestantissi- 
mus  Vallas ;  quid  mens  invicta  malis,  rex  Brussius. 
Tot  alma  tandem  regum  progenies,  Jacobus  Sex- 
tus,  suscepit  Britanniae  totius,  atque  Hiberniae, 
insularumque  adjacentium  gestandum  dextra  scep- 
trum ;  hodieque  gestat  sanguis  Caledonius, 

Juraque  dat  populis,  quaqua  sol  aureus  orbem 
Respicit. 

Invictas  quid  gentes  traduxit  Roma,  omnium  ip- 
sa  bellua  immanissima,  quae  vel  ab  uberibus  fota 
fuerat  sanguine,  creverat  in  immensum  cruore  sa- 
tiata,  tot  proculcarat  populos  pede  cruentato,  toties 
in  se  suaque  saevierat  viscera  ?  Haec  tamen  tur- 
bulentissimis  enixa  est  temporibus  M.  T.  Cicero- 
nem,  cujus  animum  non  capiebant  orbis  angustiae ; 

blandum  enixa  est  Virgilium,  spem  alteram.  Quid- 
ni  ergo  genuerit  Ossianem  vetus  Caledonia,  qui 
suis  praestaret  carminibus,  ut,  quorum  victricia  re- 
pulimus  tela,  nec  ipsis  admodum  ingenii  splendore 
cedere  videremur  ? 

Respublicae,  regumque  ditiones  maribus,  flumini- 
bus  ac  montibus  definitae  sunt,  veluti  quibusdam 
metis :  posuitque  Deus  florentissimis  quoque  regnis 
statuta  rerum  tempora.  Non  his  tamen  limitibus 
terminantur  virtutes  ac  vitia.  Nobiscum  enim 
pullulant,  ubicunque  sumus  ;  humanumque  genus 
in  aevum  sequuntur.  Poetarum  autem  est,  quos 
laudant,  magnifice  laudare ;  omniumque  est  ab  iis  se 
avertere,  quae  minus  in  amicis  fulgent.  Si  quid 
domi  militiaeve  niteat,  atque  in  unum  belle  confe- 
ratur ;  et  ab  eo,  cui  tribuitur,  omne  recidatur  mi- 
nus  habens  decoris,  en  !  mores,  quos  describit  Os- 
sianes  ;  en  illius  Phingal,  quem  praestantissimo  si- 
milem  numini  depinxit !  Quidni  venerandus  se- 
nex,  strenuus  bellator,  natus  poeta,  Bardorum 
imbutus  institutionibus,  memorans,  quae  cognati, 

quae  pater,  insignis  rex,  quae  filius,  quae  fra- 
tres,  quae  dilecti  sodales  gesserant,  et  quorum  pars 
magna  fuit  ipse,  haec  exornarit  ?  tales  heroas  ad 
coelum  laudibus  extulerit  ?  jucundissima  raptus 
animi  recordatione  in  ea,  queis  ipse  studuerat  ju- 
venis,  in  eos,  quos  adamaverat,  in  eximia  facta, 
quae  cum  iis  perpetraverat,  superstes  sic  senium,  sic 
caecitatem,  sic  suorum  desiderium  solatus  sit?  Quid- 
ni  praeclara  sentiret,  easque  virtutum  morumque 
exprimeret  opiniones,  quas  tantopere  admiramur  ? 

Contendit  dein  Laingius  non  potuisse  Ossianis 
poemata,  vetusti  nempe  vatis,  ad  nos  usque  perve- 
nire ;  quum  nec  ab  initio,  nec  post  plurima  sae- 
cula  fuerant  litteris  mandata.  Quod  scriptum  est, 
stabile  ac  permansurum  vocat ;  quod  voce  tantum 
traditur,  Laetheis  delendum  aquis  committi  dicit. 
Verum  haec  hominis  doctrina  vel  adducto  jam  re- 
tunditur  exemplo  Homeri,  cujus  Rhapsodias  per 
multa  servavit  saecula  sola  recitatio.  Quem  porro 
habet  testem  Laingius,  ubi  asserit  Ossianis  poe- 
mata  nec  ab  initio,  nec  plurima  post  saecula  fuisse 

litteris  mandata  ?  Non  omnino  latebat  Celtas  scri- 
bendi  ars,  quamvis  arserint  magis  gerere  quae  sunt 
fortia,  quam  scribere :  sed  et  constat  eos  optimos 
viros,  quos  Roma,  facta  jam  Christianae  veritatis 
Magistra,  sacris  imbuebat  institutis,  ac,  veluti  gen- 
tium  omnium  Mater  amantissima,  legatos  praecep- 
toresque  ad  varias  mittebat  nationes,  litteris  abun- 
dasse.  His  abundavit  S.  Patricius,  Hiberniae 
apostolus  ;  his  S.  Columba,  sociique  ejus,  qui  ex 
Jona  insula  face  Evangelii  Caledoniam  collustra- 
runt ;  tantaque  se  doctrinae  fama,  morumque  ges- 
serunt  integritate,  ut,  quas  sibi,  per  nostras  et  in- 
sulas  et  continentem  terram,  posuerant  sedes,  pia 
posteritas  horum  insignitas  ad  hunc  usque  diem 
nominibus,  templa  Deo  O.  M.  sacrarit.  His 
abundavere  nostri  Praesules,  Presbyteri,  et  Mona- 
chi.  Quidni  unus,  aut  alter,  pulcherrimis  allec- 
tus  Ossianis  carminibus,  haec  litteris  potuerit,  ac 
voluerit,  concredere  ?  Semper  enim  hoc  egit  Ec- 
clesia,  ut,  si  quid  eximii  in  ulla  doctrina,  si  quid 
in  artibus  liberalibus,  si  quid  omni  terrarum  orbe, 
coelive,  quod  videmus,  est  ambitu,  id  nobis  optet 

proponere,  Sic  namque  ad  multo  praestantiora 
aestimanda  tollimur  ;  hac  sapientissima  eruditi 
disciplina,  quae  nunc  spe  praesumimus  amplissima, 
tandem  aliquando  in  Dei  mente,  quasi  fonte  luci- 
dissimoque  speculo  aeternum,  atque  inenarrabili 
cum  gaudio,  intuebimur. 

Haud  ignoramus  quam  multa  nobis  abstulerat 
vetera  scripta  vastator  ille,  Anglorum  rex,  Eduar- 
dus  Primus  ;  quam  multa  plusquam  civilis  ille 
furor  nostratum,  qui,  saeviente  perduellionis  pro- 
cella,  patrum  pertaesi  sacra,  novisque  rebus  stu- 
dentes,  antiqua  monumenta  flammis  abolenda  de- 
creverunt  ;  quam  multa  Cromuellii  tyrannis  ; 
quam  multa  denique  Anglici  dux  exercitus  ille,  qui 
Britannis  restituit  rem  ;  quaeque  inde,  ubi  in  Sco~ 
tiam,  jubente  rege,  Carolo  Secundo,  nave  remitt^ 
bantur,  absumpsit  pontus. 

At  licet,  qui  primus  Ossianis  carmina  litteris 
expressit,  fuisset  Joannes  Farquarsonus,  non  erat 
cur   nos   usque  non    potuerint    advenire.       Qui 

stabile  putant,  quod  scribitur,  non  item,  quod 
voce  traditur,  haud  animadvertunt  litterarum  sta- 
bilitatem  hominum  inniti  studio,  quasi  unico  fun- 
damento,  quo  semoto,  totum  corruit  aedificium. 
Nec  enim  litterae  quid  nobis  ex  se  significant,  cum 
mera  sint  signa,  quibus  homines,  conventione  facta, 
voluerunt  quid  indicare.  Hinc,  si  per  centum  cir- 
citer  annos  neglexisset  humanum  genus  conscrip- 
tos  jam  libros,  hi,  veluti  lapides,  semper  contice- 
rent ;  nihilque  inde  disceremus ;  quoniam,  si  ignis 
et  aqua  tempusque  rerum  edax  his  pepercissent, 
non  amplius  tamen  intelligerentur.  Proinde,  si 
scriptis,  vocibusve  erudimur,  id  hominum  curae, 
semet  excipientium,  doctrinaeque  debemus.  Quare, 
si  majores  nostri  in  id  incubuissent,  ut,  quae  voci- 
bus  hauserant  ipsi,  ad  seros  usque  nepotes  trans- 
mitterentur,  hoc  omnind  efficere  potuerunt. 

Librorum  nos  multitudine  obruimur  ;  ideoque 
nescio  qua  memoriae  hebetudine  laboramus.  Fidi- 
mus  libris,  memoriam  negligimus  ;  quam  tamen 
discendi  ardore,  ubi  nil  aliud  suppeditat,  mirum  in 

morem  augeri  notum  est.  Caledonias  autem  gen- 
tes  Hibernasque,  ut  missos  faciam  reliquos  Celtas, 
versibus,  et  suorum  laudibus  exarsisse  testatur  his- 
toria ;  itemque  has  inter  extitisse  hominum  ordi- 
nem,  cui  fuerat  id  muneris  mandatum,  quique  sum- 
mo  habebatur  honore,  atque  ad  supremum  dura- 
vit  saeculum.  Praeterea  nostri  vel  a  Phingalida- 
rum  aevo  semotissimam  ab  aliis  gentibus  agebant 
vitam,  parvo  contenti ;  diem  venatu  exercebant ; 
fidibus,  cantu,  jucundis  narrationibus  longas  falle- 
bant  noctes  ;  nec  erat,  cur  quidpiam  innovaretur, 

Post  annum  tandem  1748,  mutari  coeptum. 
Hoc  nempe  anno  abolitum  est,  quo  nostri  proceres 
inter  suos  utebantur,  jus  carceris  et  sanguinis ;  at- 
que  deinde  cum  reliquis  Britanniae  populis  in  unum 
coaluimus.  Hinc  cultior  quidem  soli  facies ;  innu- 
merae  sunt  apertae  viae. 

Qua  prius  ipse  gradu  vix  nitebaris  anhelo, 
Nunc  rapidis  teritur  semita  pressa  rotis. 

Undique  viridantes  assurgunt  sylvae ;   manu  ca- 

vatae  rupes,  vastisque  repletae  aquis,  nostras,  hinc 
inde  remeantes,  trajiciunt  naves ;  ovibus  abundant 
montes,  re  frumentaria  valles,  armentis  prata ;  ex- 
pediuntur  merces ;    cumulantur  divitiae ;    amplae 
struuntur  aedes.  Atquamdispargensnostra!  Heus 
ubi  nunc  almi  proceres !  ubi  pietas !  ubi  prisca  fides, 
aureaque  simplicitas !     Saevior  debacchatur  armis 
luxuries,  majorumque  prorsus  eliminavit  delicias. 
Non  resonant  citharae  ;  jam  vix  ipsa  placent  car- 
mina.   Qua  tot  potentissimi  utebantur  quondam  pc- 
puli,  qua  dirigebat  acies  Phingal,  qua  canebat  arma 
virosqueOssianes,  contempta  lingua  dimittitur.  Pe- 
regrinis  hiscimus  vocibus,peregrinis  inhiamus  mori- 
bus,  vestibus,  cibis,  potibus,  supellectili ;  litterulis 
studemus ;  vix  mundum  circumspicimus ;   in  pejus 
usque  homines  ruere  videntur.     Gratulor  itaque 
prius  Ossianis  carmina  in  varias  fuisse   conversa 
linguas,  quam  tanta  praevaluerit  rerum  commuta- 
tio. 

His  ejectus  propugnaculis,  qui  celebrantur  ab 
Ossiane  heroes,  queisque  tota  resonat  Caledonia, 

bonus  agnoscit  Laingius  5  ac  plura  a  nostro  vate  me- 
morata  facta,  quibusdam  exilibus  nulliusque  mo- 
menti  carminibus,  dudum  atque  adeo  per  Hiber- 
niam  notis,  circumferri  fatetur.  Ex  his  autem 
vult,  tanquam  elementis,  consuta  fuisse  a  Macpher- 
sono  quae  nos  Ossiani  carmina  vindicamus.  Ve- 
rum,  quandoquidem  hoc  gratis  dicitur,  jure  optimo 
negatur.  Quam  multa  ex  Homero  et  Virgilio  de- 
sumpta,  centonesque  dicta,  novimus  ?  Quis  tamen 
ex  his  in  unum  congestis,  prodiisse  dixerit  Homeri 
aut  Iliaden,  aut  ^Eneiden  Virgilii  ?  Quis  non  vi- 
det,  ob  facilem  e  Caledonia  in  Hiberniam  trajectum, 
atque  inde  commeantium  multitudinem,  fas  qui- 
busdam  fuisse  rudibus  Hibernis,  eodemque  fere  no- 
biscum  utentibus  eloquio,  nonnulla  nostri  vatis  dis- 
cere  carmina,  eaque  pervertere,  ut,  pro  re,  diversis- 
simisnata  temporibus,  prisca  miscentes  novis,  sacra 
profanis,  digna  indignis,  suos  quoquomodo  laudar- 
ent  ?  Potuit  ex  eodem  fonte  quis  nostrum  nonnul^ 
la  in  rem  derivare  suam. 

Perstat  adhuc  adversarius,   contenditque   hisce 

mista  carminibus  inveniri  plura,  eorum  similia, 
quae  in  S.  scriptoribus,  in  Homero,  in  Virgilio,  poe- 
tisque  Anglicis  leguntur ;  atque  inde  novus  hic  vult 
sophus  novum  esse  hominem  Ossianem.  Hos  qui- 
dem  auctores  insano  evolverat  Laingius  labore; 
pluraque  inde  in  medium  protulit.  At  nimio  fer- 
vore  rem  suam  persecutus  est : 

Accessit  fervor  capiti,  numerusque  lucernis. 

Vidit  is,  quae  praeter  se  nemo ;  omnia  fere  vidit 
gemina, 

Eumenidum  veluti  demens  videt  agmina  Pentheus, 
Et  solem  geminum,  et  duplices  se  ostendere  Thebas. 

Quid  si  concedam  aliqua  inveniri  similia  ?  Dicit 
Alexander  Pope,  in  Homero,  in  quo  erat  is  versatis- 
simus,  nonnulla  esse  eorum  similia,  quae  in  sacris 
litteris  legimus.  Quot  coelum  terramque,  atque 
hominum  describunt  mores,  quaedam  habent  ejus- 
dem  generis ;  et  habere  necesse  est.  Ex  eo  nam  de- 
rivant  fonte,  qui  nil  minus  communis  est,  quam 
mens,  quae  cogitat,spiritus,quemducimus,  vitaque, 
qua  fruimur.  Non  legerat  Ossianes  Haebreas  lit- 
teras,  non  Graecas,  non  Latinas,  Anglicasve.    Sed 

prospectum  legit  mundi,  maximum  librorum  un- 
um,  cui  animos  oculosque  admoverant,  quotquot 
posteris  quid  memoria  dignum  tradiderunt.  Si 
quid  ex  Ossiane  promatur,  quod  ipse  suo  sub  coelo 
discere,  suoque  proferre  more  non  potuit,  victas  do 
manus.  At  nihil  tale  monstratum  est ;  aut  un- 
quam  monstrabitur.  Quum  dicit  Laingius  com- 
parationem  carminum  cum  Geniorum  symphonia, 
colentium  colles,  quamque  legimus  Phingaleidos 
L.  V.  traductam  fuisse  ex  Miltono,  risum  movet 
viro  Caledonio.  Haec  enim  popularis  fabula  nos- 
tris  vel  lippis  et  tonsoribus,  quin  et  vetulis  est  no- 
tissima,  quae  nec  Miltonum  extitisse  norunt.  Hinc, 
qui  talibus  oppugnant  nostri  poetae  altam  vetusta- 
tem,  ad  mera  confugiunt  figmenta ;  rem  non  attin- 
gunt,  utpote  qui,  longius  digressi,  Phaetontis  ut 
equi,  magnum  per  inane  expatiantur. 

Jamqui  vale,  mi  Laingi :  si  fors  resipueris ;  si  te 
poeniteat ;  si  reum  tete  confiteare,  fas  tibi  mecum 
in  amicitiam  coire,  Solemne  namque  fuit^adeoque 
est  Caledonibus, 

Parcere  subjectis,  et  debellare  superbos. 

Dic  ergo  temet  insipienter  egisse,qui  Gigantis  in- 

star  voluisti  omnibus  Caledoniae  agminibus  expro- 

bare;  dic  rabiemLochlinidarum,tuorum  majorum, 

quos  toties  perfregere  Phingalidae,  ad  seros   de- 

ductam  nepotes,in  te,  advenaOrcadico,  annales  volu- 

tante,  tot  saevis  colubris  hydrisque  pullulasse ;  dic 

usque  adeo  te  memorabile  aliquod  affectavisse  no- 

men,  ut  non  fueris  dedignatus  vel  Herostratum  imi- 

tari,  qui  sacrilegas  injecit  manus  facesque  Ephesi- 

no  Dianae  templo ;  quique  id  unum  suo  assecutus 

est  auso,  ut,  quoties  nostras  subit  mentes,  toties  im- 

manissimi  sceleris  recordemur. 

II. 

Ossianis  confirmata  vetustate,  dicam  de  Phinga- 
galeidos  genere  et  pulchritudine.  Plura  fuderat  is 
carmina ;  horumque  aliqua  ad  nos  usque  devenere. 
Faciem  variant;  sed  cognata  facile  agnoscuntur. 
Ex  his  unum,  Temora  nempe,  Phingaleide  majus 
est,  reliqua  minora.  Phingaleiden,  quasi  speci- 
men,  placuit  vertere.  Multa  in  singulas  partesy 
seu  libros,  notaturus,  sat  modo,  brevitati  studens, 

habeo  hujus  poematis  materiem,  personas,  eloqui- 
umque  delibare. 

Poematis  epici  materiem,  seu  argumentum  con- 
cedunt  omnes,  qui  talia  profitentur,  unum  esse  ali- 
quod  opportere  insigne  facinus,  quod  per  varios 
rite  connexos  casus,  certumque  temporis  spatium, 
unius  aut  anni,  aut  mensis,  aut  aliquot  saltem  die- 
rum,  ad  finem  usque  perducitur.  Quae  minus 
sunt  ergo  necessaria,  ac  majori  tantum  inserviunt 
explicationi  decorique,  vel  ab  ipsamet  poematis  ac- 
tione  vacuo  implendo  intervallo,  qualis  nox  est,  in 
episodia  rejiciuntur.  Achillis  canit  iram  Home- 
rus ;  iEneae  adventum  in  Italiam  Virgilius,  Ex 
his  primus,  pro  mira,  qua  pollebat,  inventione,  con- 
gessit  in  argumentum  plurima  suum.  Sed  nimis 
luxuriat,  totusque  in  pugnis  est,  ac  diris  funeribus. 
Hunc  alter,  in  iEneide  imitatus,  amplissimum  per- 
currit  campum ;  et  Odysseam  sex  prioribus  librisy 
Iliaden  sex  posterioribus  exprimit.  Simplex  uti 
est  ac  nobilis  Uiadis  iEneidosque  materies,  sic  quo- 

que  Phingaleidos,  Hibernia  scilicet  per  Phingala 
servitutis  jugo  liberata. 

Haec  Phingaleidos  praecipua  materies  in  partes 
dividitur  tres.  Cum  Cuchullin,  Cormaci  Secun- 
do,  Hiberniae  regi,  adhuc  puero,  custos  designatus, 
ad  Turam  sedebat,  Suarena,  Lochlinis,  seu  Scan- 
dinaviae  regem,  hostiliter  cum  ingenti  appulisse 
classe  didicit.  Impendentis  hujus  discriminis  jam 
certiorem  fecerat  is  Phingala,  Morvenis,  seu  Ca- 
ledoniae  regnatorem,  qui,  non  minus  quam  Cor- 
mac,  communem  a  Trenmore  gentis  repetebat  ori- 
ginem.  At,  praecipiti  actus  consilio,  cum  Sua- 
rene  iterum  iterumque  in  Lenae  planitie  congre- 
ditur,  ante  Phingalis  adventum ;  funditurque  de- 
mum,  ac  mirum  in  modum  tristatur.  En  poema- 
tis  non  sat  secundum  initium !  Hic  adventat  Phin- 
gal,  qui  Suarenis  copias  bis  ineademplanitie  frangit ; 
ipsumque,  vir  viro  congressus,  debellat.  En  me- 
dium!  Quinta,  post  initam  poematis  actionem, 
die  liber  in  regnum  remittitur  rex  Suaren,  aeternam 
pollicitus     amicitiam    Phingali,    qui,    Cuchullina 

consolatus,  laetus  cum  suis  mox  in  patriam  rever- 
titur.     En  faustissimus  finis ! 

Huic  autem  uni  praeclaroque  completo  facinori 
plura,  quae  humanitatem,  amicitiam,  tenerosque 
spectant  amores,  magna  cum  arte  innectuntur. 
Non  etenim  nudam  texit  veritatem  Ossianes ;  sed, 
multis  undique  conquisitis,  rem  auget  ornatque 
suam.  Hinc  optima  natura  duce,  quas  de  poema- 
tis  epici  materie  leges  doctus  praescripserat  Aristo- 
teles,  exequitur. 

Quidquid  sit  de  eorum  sententia,  qui  hac  super 
re  contendunt,  ad  epicum  conficiendum  poema, 
prius  doctrinam  aliquam  excogitandam,  qua  mo- 
res  dirigantur  hominum,  deinde  factum  aliquod 
cum  suis  adjunctis  esse  perquirendum,  quo  illustrata 
haec  inculcetur,  non  sic  egit  Ossianes  noster.  Tali 
fors  tramite  unus,  alterve  veterum  poetarum  suos 
pertulit  gradus ;  tali  fors  aliquis  e  recentioribus : 
non  item  Ossianes.  Raptus  amore  poeseos,  raptus 
in    cognatos   pietate,   rerum   admiratione  raptus, 

quas  gesserant  hi,  atque  ipse,  comes  additus  non 
infimus,  gratumque  facturus  multis,  hinc  inde  con- 
venientibus  ad  insignem  audiendum  Bardum,  re«* 
gis  praestantis  filium,  jam  senem,  omniumque, 
quos  adamaverat,  afflictum  funeribus,  carmina  dir- 
cebat.  Hinc  tota  ejus  poematum  repetenda  ratio, 
sonusque,  Hinc  summam  adjungit  dignitatem 
summae  querimoniae.  Cursu  Homerus  ruit  rapi- 
do ;  quandoque  etiam  dormitat.  Lugubris  ut  est 
Ossianes,  grandior,  verendus  ceu  rex,  attollensque 
sublime  os,  duce  semper  sapientia,  spatiatur. 

At,  licet  non  instar  Socratis  consederit,  ad  homi- 
Bum  informandos  mores  auctor,  ex  Phingaleidos 
nexu  haec  magna  consequitur  veritas :  corporum 
robur  debellat  vis ;  ferocia  pectora  lenit  modestia. 
Singulis  autem  expositis  casibus  aliae  aliaeque  per- 
pulchrae  depinguntur  veritates, 

Quod  ad  epici  poematis  attinet  personas,  haec 
forsan  monenda  forent.  Hae,  velut  iridis  colores, 
coelique  sidera,  discriminentur  ;  quaedam  notentur 

flagitio  ;  sint  quae  magis,  quae  minus  niteant ; 
una,  ceu  sol,  cunctis  fulgeat  induta  virtutibus; 
omnes  denique  sibi  constantes  agant,  similesque 
sui  loquantur.  Iis,  quae  ipsarum  turpantur  nota, 
alienamur  a  vitio ;  in  iis,  quae  minus  habent  splen- 
doris,  nosmet  agnoscimus  ;  atque,  ut  in  speculo, 
perspicimus  quid  a  nobis  sit  amovendum.  Cum 
in  illo  autem,  qui  communia  sentit  incommoda, 
sapienterque  perfert,  intueamur,  tanquam  in  tabu- 
la,  egregie  depictam  justitiam,  benevolentiam,  at- 
que  clementiam,  viva  hac,  placidissimaque  gaude- 
mus  imagine ;  virtutemque  ipsam  admiramur,  di- 
ligimus,  studemus  imitari. 

Quas  praecipuas  adduxerat  in  scenam  personas 
Homerus,  optime  distinxit;  suas  item  Ossianes, 
Non  jam  in  Phingaleide  est  eadem  personarum  fa- 
cies ;  sed  mire  variant  hae  formam ;  sibique,  ortus 
ut  occasui,  e  regione  opponuntur.  Ossianis,  ut  Ho- 
meri,  heroes  maximi  sunt  omnes  armis  validi,  sed 
suo  quisque  more.  Magnus  bellator  Suaren  est ; 
at  ubique  ferox,  donec  victrici  tandem  Phingalis 

dometur  temperantia.  Turbine  contorquet  hastas 
Connal,  vir  animi  prudens,  placidusque.  Praeceps 
in  bella  ruit  Calmar ;  gloria  militari  maxime  duci- 
tur  Cuchullin ;  is  tamen  rebus  in  adversis  nimia 
premitur  aegritudine.  Pugnaturus  amabilis  effer- 
vet  Oscar ;  decidens  ut  ingenti  rupes  pondere, 
blandus  imminet  Ossianes  hostibus ;  terribilis  est 
acie  Gollus ;  at  ductor  est  aliquantulum  invidus. 
Occurrunt  Phingaleide  plures  etiam  Heroides,  cum 
animi  fortitudine,  tum  etiam  corporis  forma  mo- 
rumque  conspicuae  integritate  :  sunt  et  venerandi 
aetate  ac  carminibus  Bardi,  seu  vates;  verendi 
Manes,  nocturni  Lemures,  aeriae  Larvae,  montium 
blacidi  ac  canori  Genii,  luce  adoperti  decoris,  In 
hoc  tanto  concessu  Phingal  sol  est. 

Si  valde  suas  discriminat  Homerus  personas,  est 
tamen  ubi  graviter  pecat  is,  quando  scilicet  iis  mo- 
res  affingit.  Non  solum  enim  Diique  Deaeque 
ejus  ridicule  inter  se  rixantur,  Jnpiterque,  Deum 
pater,  atque  hominum  rex,  ineluctabili  subjicitur 
fato,  quod  nihil  est,  sed  et  heroes  omnes  notantur 

quadam  immanitate.  Divinus  ille  Hector,  opti- 
mus  civis,  thalami  consors  amantissimus,  tenellus 
genitor,  Patroclo  insultat  jacenti,  vulturibusque, 
dilaniandum,  traditum  iri  saevissime  minatur. 
Quid  de  ejus  principe  heroe  dicam,  Achille  ?  Im- 
piger,  iracundus,  inexorabilis  describitur.  Atta- 
men  is  fingitur  amicos  habere  Deos,  victorque 
murum  patriae  deruit,  Hectora.  Defensores  aiunt 
Homeri  ab  ipso,  sciente  ac  volente,  talem  fuisse 
descriptum  Achillem.  Hoc  denegat  nemo ;  at  con- 
tra  fas,  contra  sanam  rationem  quis  ignorat?  Nec 
hoc  quis  aequi  bonique  faceret,  nisi  jam  anili  tene- 
retur  Homeri  superstitione ;  arasque  ejus  manifes- 
tis  sacrasset  erroribus. 

Scribendi  recte  sapere  est  et  principium  et  fors. 

Hor.  A.  P. 

Non  uti  Grajus,  aberravit  vates  Caledonius; 
nec  ita  sideribus  eftulgens  coelum  a  tenebricoso  ter- 
rae  discrepat  aspectu,  prout  Ossianes  in  pulchris  ef- 
fingendis  moribus  ab  Homero.  Exulat  Fingaleide 
avaritia;   exulat  convicium;    omnis  indecora  ex- 

culat  levitas.  Animos  hic  nectit  amicitiae  usus, 
amorumque  dulcis  castimonia.  Sola  dominatur 
virtutis  majestas ;  atque  huic  comitas,  Iaudum  cu- 
pido  sana,  et  prisca  simplicitas  astipulantur.  Men- 
sas  extruit  hospitalitas,  ipsosque  adsciscit  hostes. 
Debellantur  superbi ;  parcitur  at  victis,  queis 
etiam  amica  protenditur  dextra;  quos  caecidit 
gladius,  decorat  laudibus,  elegis,  sepulchro  huma- 
nitas. 

Quem  facit  iracundum  Homerus  heroa,  huic 
iras  magnopere  aggerat  ;  nec  minus  Ossianes, 
quem  voluit,  effingit  optimum.  Sub  altum  Phin- 
galeidos  initium  talis  tantusque  eminet  Cuchullin, 
ut  illo  vix  major  quis  alius  excogitari  posse  vide- 
atur.  Sed  multo  id  mane  cavit  Ossianes.  Quem 
enim  hic  ipse  Cuchullin,  certior  factus  appulisse 
hostem,  praedicat  expectari  virum,  cui  monti- 
bus  in  altis  Caledoniae  summa  pertinet  rerum 
potestas,  armorumque  laus?  Phingala.  Quem 
nam  superbiens  Suaren  unum  sibi  fors  virtute  te- 
lisque  parem  fatetur  ?  Phingala  Morvenium.  Quis 

ille,  quo  sine  nil  magnum  audendum  iterumque 
iterumque  monet  prudentissimus  Connal?  Phin- 
gal.  Cujus  jam  adventus  infractis  Hiberniae  co- 
piis  unica  spes  est  salutis  ?  Phingalis,  Quem  ad- 
ventare  videns  Suaren,  miserisque  instans  Hiber- 
norum  reliquiis,  stat,  retroque  fert  pedem  ?  Anne 
Phingala?  Quis,  Golli  obtemperans  ambitioni, 
fidentis  praeclarum  aliquod  efficere,  si  summa  sibi 
pugnae  demandetur,  acie  ad  vicinum  secedit  tumu- 
lum,  fugientibus  occurrit  Caledonibus,  hostilem 
fundit  exercitum,  Suarena  sternit  humi,  victumque 
tradit  custodiendum  ?  Ipse  quidem  rex  Phingal. 
His  ergo  prominentibus  notis  facile  dignoscitur 
Phingal  hujus  heroici  poematis  bellator  maximus. 

At  hoc,  quantumcunque,  parum  est.  Ut  pri- 
miim,  sub  adverso  progressum  clivo,  Suarena  sus- 
pexit,  ipsum  ad  sua  vocat  benignus  convivia,  ejus 
recordatus  sororem,  Agandaecam,  quam  juvenis  ar- 
serat :  dumque  sub  noctem  quiescit,  coram  stat  ejus- 
dem  Agandaecae  Umbra,  suam  proxima  trucidan- 
dam  die  gentem  plorantis  ;   atque  his  ille  lacrymis 

imo  sub  pectore  turbatur.  Fervente  adhuc  pugn&, 
Mathonem,  longaevum  heroa,  sua  dejectum  dextra, 
respicit,  ac  tandem  agnoscit.  Studuerat  is  Agan- 
daecae,  caesairque  a  barbaro  luxit  genitore.  Iniquo 
percellitur  casu  mox  Phingal,  meritosque  indicit 
viro  honores.  Lochlineum  videt  Orlam,  jam  fes- 
sum  vulneribus;  hunc  super  incumbit,  sanguine 
singultantem  miserans;  mortuum  decorat  lamentis, 
laudibus,  sepulchro ;  parcendumque  ferro  suos  ad^ 
monens,  revertitur  ad  Suarena,  quem  non  ut  hos-r 
tem,  non  ut  immanitate  barbarum  aliquem,  non  ut 
devictum,  sed  ut  virum  fortissimum,  cognatum, 
fratremque  allocutus  Agandaecae,  solatur;  et  man- 
suefactum  tandem,  aeternaequae  amicitiae  vinclis 
sibi  astrictum,  in  patriam  remittit.  Tantum  porr 
tuit  Phingalis  modestia,  tantum  in  Agandaecam 
fidissimus  amor! 

Senior  est  Phingal,  illiusque  cani  disperguntur 
flamine;  paterfamilas  est,  generosam  habet  filiorum 
cohortem.  Horum  amittit  natu  minimum,  Roe- 
nam,  primo  virentem  juventutis  flore ;  effunditque 

gemitum  lacrymans ;  atque  inde  pater  deprehen- 
ditur.  Rex  est,  sunt  et  alii  reges.  At  populum 
beat  suum  rex  Phingal.  Durum  arbitratur  armis 
contendere ;  nec,  nisi  justitia  vel  charitate  motus, 
gladium  aptat  lateri ;  neve  ipsi  quis  inimicus  est, 
quin  bellum  humanitati  jam  indixerit.  Si  quid 
vel  in  hoste  videat  egregium,  id  reveretur,  ut  in 
amico;  si  quem  oporteat  e  vivis  tolli,  vehementer 
angitur.  Prae  cunctis  rex  hic  sapit  domi,  sapien- 
tiamque  docet,  placidum  obvolvens  os ;  nec  ab  eo 
quisquam  discedit  moerens.  Quicunque  ubivis 
gentium  rebus  deprehenditur  in  arctis,  amicum  ha- 
bet  Phingala ;  huic  obvius  it  Phingal,  hunc  molli- 
bus  affatur  dictis,  hunc  recreat.  Cum  talem  se 
agat,  nil  inanem  captat  gloriam,  famaque  ad  us- 
que  sidera  notus  est. 

Hunc  ego  mente  regem,  vel  absentem,  colo  ; 
hunc,  a  me  nunquam  visum,  adamo  virum  opti- 
mum.  In  hujusmodi  effingendo  heroe  alii,  Chris- 
tianae  face  destituti  religionis,  intenderunt  nervos 
poetae ;  sed  incassum.     Elicuerunt  enim  quendam 

per  nubila  vagatum,  quem  vix  animo,  vix  corde> 
vix  oculis  prosequimur.  Talis  est  Virgilii  iEneas, 
quem,  si  quandoque  admiremur,  nunquam  diligi- 
mus.  Hic  ergo  cedat  Caledoniae  Graecia ;  cedat 
Italia.  In  suo  principe  procudendo  heroe  it  victor 
ovans  Ossianes. 

It  felix  et  eloquio,  seu  dictione :  absque  ambagi- 
bus  in  medias  prorumpit  res  suas,  haud  secus  ac 
notas :  plures  omittit,  quas  immisceret  alius  ;  quae 
magis  prominent,  solas  persequitur.  Tacite  la- 
buntur  tempora ;  idque  sentimus.  Novus  etenim 
dat  sese  conspiciendum  aspectus  mundi.  Sic  quo- 
que  Ossianes,  quam  tractat,  defixus  materie,  par- 
cus  est  verborum ;  rebusque  ipsis  procedentibus, 
ceu  curru,  provehitur.  In  illo  itaque  desiderantur 
orationis  copulationes  variae,  transitionesque  artis. 
At  ordine  quaeque  suo  res  ab  ipso  proponuntur ; 
hasque,  se  rite  excipientes,  mentis  acie  cernimus. 
Hinc  Ossiannis  eloquium  brevissimum  semper  est, 
maxime  autem  in  funestis  exponendis  casibus  ab- 


41 


ruptum ;  atque  inde  etiam  multo  majorem  habet 
vim ;  magisque  eo  percellimur.  Si  magnus  prae- 
cepsque  fluvius,  scopulis  hinc  illinc  asperis  coerci- 
tus,  arcto  ruat  alveo,  quidquid  supernatat,  rap- 
tat  is ;  si  per  planitiem  se  fundat,  facile  superatur. 
Quod  timido  navis,  qua  vectabatur,  Caesar  rectori 
dixit,  pernotum  est.  Quid  times  ?  Caesarem  vehis. 
Hoc  pluribus  torquet  Lucanus  ;  pulcherrimumque 
sua  simplicitate  dictum,  ultro  citroque  explicitum, 
ceu  fumus,  abit  in  auras.  Exuberat  etiam  Ovi- 
dius  ;  illiusque  divite  vena  nil  movemur.  Praelia, 
stragesque  aeternum  canit  Homerus,  aliis  aliisque 
novus  vocibus.  Omnia,  quae  suos  quomodocun- 
que  respiciunt  heroas,  venditat ;  quique  legit,  mi- 
sere  defatigatur.  Fas  ampliare  quidem,  quae  lae- 
ta  rident.  Verum,  si,  quae  grandiora  sunt,  quae 
gravitate  plena,  quae  lugubria,  qualiaque  plerum- 
que  profert  Ossianes,  in  medium  adducantur,  ex- 
pugnanda  mens  est,  uno  veluti  facto  impetu ;  aut 
secura  stat.  Haud  aliter  Ossianes  nostriim  poti- 
tur :  erumpit,  ut  fulmen ;  icti  stupemus. 

Inde  accedit  ejus  eloquio  plurima  lux  ;  quo  pau- 
cioribus  enim  nitidis  exponatur  aliquid  verbis,  eo 
faciliiis  a  nobis  arripitur.  Lucidius  quoque  loqui- 
tur  Ossianes,  vel  quia  non  ea,  quae  pluribus  rebus 
communia  sunt,  exequitur.  Haec  quidem  medi- 
tantur  philosophi ;  non  curant  praestantiores  poe- 
tae.  Namque  est  poesis  quaedam  pictura;  quae 
porro  sunt  pluribus  rebus  communia,  propriis  ne- 
queunt  depingi  coloribus,  quoniam  talibus  omnino 
destituuntur.  In  iis  itaque,  quae  singula  sunt, 
suisque  circumstant  distincta  signis,  Ossianes  pene 
semper  versatur.  Si  mons  dicendus,  montem  me- 
morat  Cromlam;  si  fluvius,  Lubara;  si  sylva, 
sylvam  Gormaleam. 

Simplicibus  utitur  Ossianes  verbis,  aptisque  epi- 
thetis ;  tropis  ac  aliis  longioribus  abundat  similitu- 
dinibus.  Sic,  qui  terrae  describendae  dant  operam, 
non  in  vocabulis  toti  sunt :  conficiunt  etiam  tabu- 
las,  queis  ante  oculos  positum  unumquodque  vide- 
mus  regnum,  majores  montes,  maria,  insulas,  lacus, 
flumina,  vias.     Hinc  summa  cum  animi  volupta- 

te  amplissimum  cito  spatium  percurrimus.  Cum 
multus  sit  in  imaginibus  Ossianes,  apprime  micat. 
Continuo  illius  secernimus  coelum  regionemque,  he- 
roas  et  heroidas ;  immo  et  animas,  defunctas  cor*- 
pore,  ipsisque  quadam  jungimur  necessitudine. 
Acervat  similitudines  Homerus,  diducitque  ultra 
rem:  harum  nonnullae  sunt  utique  nobiles;  hu- 
miles  aliae.  Ut  plures  ab  Ossiane  adhibentur,  in- 
signis  est  brevisque  unaquaeque.  Diis  heroas  com- 
parat  suos  Homerus ;  Geniis  Manibusque  Ossianes 
suos.  Similitudines  tamen  hic  plerumque  a  mag- 
no  evocat  orbis  aspectu,  quem  videmus  quotidie, 
uti  sole,  luna,  nebula,  mari,  scopulis,  fluminibus. 
Sed  et  acutissimus  in  una  eademque  re,  ut  luna, 
faciem  saepe  locumque  variante,  multas  propriae 
perspicit  materiae  imagines,  quas  ex  nobis  vix,  ac 
ne  vix  quidem,  attingeremus  ;  illo  autem  docente, 
cum  admiratione  discimus. 

Quod  si  plurima  complectatur  paucis  Ossiani§ 
oratio,  fulgoremque  jactet  undique,  sublimis  quor 
que  deprehenditur.     Evehit  enim  ad  omnia,  quae 

maxime  sua  eminent  dignitate.  Unus  fdrs  est  Os- 
sianes  poeta,  qui  vulgare  nihil,  vulgarive  modo  prae 
se  fert.  Si  quid  eximii  sub  imis  haereat  hominum 
sensibus,  si  quid  in  moribus  pluris  aestimetur,  si 
quid  in  mundi  prospectu  percellat,  moveatque  ani- 
mos,  hoc  Caledonius  exequitur  vates.  In  lacryma- 
rum  autem  ciendis  maxime  dignis  fluminibus  cre- 
bro  immoratur.  Quamvis  enim  in  magnis  sit  to- 
tus,  cujusdam  una,  nescio  quae,  moestitiae  dat  gau- 
dia;  hisque  mire  perfundimur.  Cum  Homero 
dirigimus  acies ;  Virgilium  jucundissime  audimus ; 
in  Ossianem  mutamur  ipsum.  Quae  sentit,  sen- 
timus ;  queis  afficitur,  afficimur ;  ubi  flet,  luben- 
ter  flemus,  quod  in  optimo  quidem  poeta  vel  pri- 
mum  requiritur. 

Haec,  quae  de  Phingaleidos  materie,  personis, 
atque  eloquio  dixi,  mente  perpendat  memor,  qui 
hoc  sat  legit  poema;  jamque  ipsum,  nil  dubito, 
plurimi  faciet ;  Ossianemque  principibus  compara- 
bit  poetis.  Si,  qua  ipse  spatiatus  fuit,  minus  sit 
amplus  cultusque  ager,  id  illius  saeculo  regionique 


u 


tribuendum  aequus  fatebitur  rerum  aestimatof 
iniquitatemque  temporis,  et  recitantium  accusabit 
incuriam,  si  in  Phingaleide  detorta  quaedam,  suum- 
que  extra  locum,  fortasse  videantur, 

Hoc  ubi  mecum  evolvissem,  pergratum  omnibiis 
ubique  gentibus,  in  Latinarumcommuneincumben^ 
tibus  litterarum  studium,  me  putavi  facturum,  siqua 
ipsis  ea  impertirer,  vocibusnumeroqueVirgiliiexpo- 
sita,  quae  suos  inter  Gaelice  noster  canebat  OssianeSc 
Homero  duce  antiquissimas  invisimus  Grajorum 
urbes ;  horumque  nobis  opiniones,  ritus,  moresque 
varios  domi  militiaeque,  ab  ipso  describi  gaude^ 
mus.   Res  Italas,  docente  Virgilio,  Romanorumque 
admiramur  triumphos.     Est  autem  Celtarum,  an*' 
tiquitus  late  dominantium  populorum,  Phingaleis 
monumentum  insigne,  quod  omnis,  qui  mentem 
humanam,  diversis  se  plagis  ac  temporibus  expli- 
cantem,  avidissime  rimatur  philosophus,  inspiciat ;• 
et,  quicunque  poeseos  est  studiosior,  volutare  velit^ 
Quamobrem  in  id  me  contuli  totum,  ut,  nondum 
pro  dignitate   sat   fideliter   nitideque   evulgatumy 

Iioc  poema  redderem  Latine,  versuumque  per- 
scriptum  illecebris  undequaque  emitterem.  Quod 
itaque  proposui  tertium,  nunc  absolvendum ;  di- 
cendumque  superest  quid  de  optima  sentiam  inter- 
pretatione,  Latinisque  condendis  versibus. 

III. 

Quod  ad  primum  attinet,  facem  praetulere  mihi 
lucidissimam  M.  T.  Ciceronis  verba,  quibus  Ora- 
tiones,  quas  duo  Athenarum  spectatissimi  Orato- 
res  in  alterutum  habuerant,  convertisse  ex  Atticis 
se  testatur.  Sic  enim  loquitur  is  in  egregio  suo  o- 
pere  de  Opti.  G.  Orat.  n.  14.  Convertiex  Atticis 
— nec  converti  ut  interpres,  sed  ut  orator,  senten- 
tiis  iisdem,  et  earum  formis,  tanquam  figuris,  ver- 
bis  ad  nostram  consuetudinem  aptis  ;  in  quibus  non 
verbum  pro  verbo  necesse  habui  reddere ;  sed  genus 
omnium  verborum  vimque  servavi.  Non  enim 
ea  me  annumerare  lectori  putavi  oportere,  sed  tan- 
quam  appendere. 

De  convertendis  aliunde  non  eadem  tamen  est 
mens  hominum.  Sunt,  qui  aliena  totidem  verbis  cu- 
piantreddi;  torquent  alii,  evertuntque  adeo,  ut  vix 
tandem  exemplar  agnoscatur.     Utrumque  vituper- 
andum :  hoc,  siquidem,  quam  quaerimus  interpre- 
tationem,  ipsius  exemplaris  imitatio  est  in  sententiis, 
ac  simillima  imago  :  illud  porro  facilis,  qui  sapit, 
fatebitur.     Est  suum  unicuique  genti  symphoniae 
genus.     Hoc  magno  cum  animorum  motu  perten- 
tat  cujusdam  aures ;  ab  alia  iners  et  absonum  pu- 
tatur,  ideoque  rejicitur.    Sic  apud  Caledones  quae- 
dam   invenitur  vocum  natio,  qua  ipsi  ob  longum 
communemque  delectantur  usum.     At,  si  ex  pro- 
prio  tranferatur  solo,  totidemque  enuncietur   vo- 
cabulis,  quae,  a  semet  soluta,  idem  signiflcant,  ut  in- 
sulsa  prorsus,  et  cum  stupore,  excipietur.     Idem  de 
omnium  populorum  dicendum  est  eloquio,  quod, 
uti  notissimum,  non  est  cur  illustrare  nitar.     Quae- 
rendos  igitur  intellexi  eos  mihi  esse  pulchellos  di- 
cendi  ambitus,  qui  saperent  Latium,  scriptoresque 
adeundos  principes,  qui  Romae,  sub  Augusti  tem- 
pora,  floruerunt. 

Rotundo  eloquitur  Ossianes  ore  ;  sed,  prae  La^ 
tinomm,  admodum  abrupta  est  ejus  loquela.  Hinc 
copulationes  adjeci  transitionesque  artis  nitidae. 
JJonnulla  item  praetermisi  leviora  adjuncta  ;  sen^ 
tentiolamque  semel  atque  iterum  miscui  aptam, 
curn  id  res  postularet  mea.  Nec  ullum  inde  Ossia- 
pis  mens  detrimentum  patitur. 

Quae  secum  agitat  poeta,  circumstant,  atque  in- 
formant,  animantque  ipsiusmet  versus.  Abjician- 
tur  hi,  continuo  vivida  vis  carminis  diffugit,  deli- 
ciaeque,  quibus  tenebamur,  Superest  solumodo 
elanguens  exanimum  corpusf  Constat  id  Homeri 
pt  Virgilii  exemplo,  aliorumque  poetarum,  quorum 
pulcherrima  opera,  versibus  spoliata  suis,  in  aliam 
totidem  nude  sententiis  linguam  convertuntur, 
Unde  fiat  non  equidem  quaero  :  sat  id  experiietia 
pomprobatur.  Quapropter  versibus  extuli  Phinga- 
leiden ;  eoque  usus  sum  numero,  quo  placuit  Ro-r 
manis  heroum  fusius  celebrare  facta, 

jpssianis  autem  versus  latissime  discrepant  ab  iisf 

quibus  arma  virumque  suum  prosequitur  Virgilius, 
Sunt  etenim  brevissimi  ;  primus  tertiusque  ob 
quandam  vocalium  litterarum,  quibus  immoratur 
vox,  similitudinem  consonant  sub  finem  ;  quisque 
completum  plerumque  prae  se  fert  sensum,  facilique 
cursu  delabitur.     Quin   Gaelica  lin&ua  multo  est 

Latina  expeditior.     Nil  dactylos  curat,  autspon-  \ 

deos,  aliosve,  quos  noverim,  pedes.  Dissolvendus 
itaque  mihi  erat  versus  Ossianis,  novusque  conden- 
dus,  qui  tamen  exemplaris  innata  progrederetur  in- 
dole.  In  id  ergo  incubui,  ut,  priore  Ossianis  velu- 
ti  pessundato  corpore,  in  illo,  quod  ipse  denuo  cre- 
avi,  eadem  omnino  esset  materies,  pulcherque  ordo ; 
idem  ubique  robur,  atque  majestas ;  eadem  lacryma- 
bilis  facies,  eademque  per  omnes  infusa  mens  artus ; 
ut  idem  denique  Ossianes,  Romanorum  donatus  ci- 
vitate,  ipsorumque  apprime  edoctus  linguam,  sua 
carmina  Virgilii  in  morem  modularetura 

Immenso  prorsus  labore,  novoque  ingenii  acumi- 
ne  fingendi  sunt  Latini  versus :  agendumque  ve- 
luti,  si  ex  durioribus  undique  conquisitis  lapillis, 

variosque  indutis  colores,  ac  mire  compositis,  vitam 
spirans  imago,  atque  in  aevum  duratura,  conficia- 
tur.     Si  quis  in  syllabarum  brevitatem  longitudi- 
nemve  non  peccet,  versumque  senis  concludat  pedi- 
bus,  purisque  verbis,  haud  multum  praestat.     Cul- 
pam   evitat,  non  meretur  laudem.     Quoties  rite 
diducitur  versus,  efficitur  verbomm  sonus,  qui,  cum 
gravibus  temperans  acutos,   concentum  imitatur, 
creatque.     Interest  quo  quaevis  res  ordine  locetur : 
ad  sedis,  quae  quarta  est,  primam  syllabam  attolli- 
tur  vox,  magisque  ferit.     Eo  igitur  est  loci  quid- 
quid  in  versiis  decursu  talem  pro  sua  dignitate  pos- 
tulet  contentionem.     Ubicunque  item  vox  haeret, 
id  illic  ponitur,  quod  moram  admirationemque  con- 
ficiat  sui.     Hanc  nunquam  violat  legem  Virgilius. 

Nec  satis  est  quemvis  seorsim  nitere  versum,  ni, 
sicut  sequentibus  aliquantulum  concinit,  sic  quo- 
que  ab  illis  discrepet  ob  alia ;  quo  fit  ut  mira  jucun- 
daque  sonorum  enascatur  varietas.  Componitur 
hinc  versus,  qui  ad  finem  usque  enuncietur,  nulla- 
que  mora  impediatur :  alius  in  varia  caeditur  frusta, 

quorum  alia  majora,  alia  minora  sunt ;  hisque  im- 
moratur  vox,  variis  uti  stationibus. 

Tantae  molis  erat  Romanam  condere  gentem  ! 

Vix  e  conspectu  Siculae  telluris  in  altum 

Vela  dabant  laeti,  et  spumas  salis  aere  ruebant, 

Cum  Juno,  aeternum  servans  sub  pectore  vulnus, 

Haec  secum.     Mene  incepto  desistere  victam, 

Nec  posse  Italia  Teucronum  avertere  regem  ? 

Quippe  vetor  fatis.  JEm.  L.  1. 

Quae  suis  sunt  locis  longiora  vocabula,  optimas 
adferunt  caesuras,  morasve ;  praesertim  si  spondeis 
abundent :  quod  ex  his  Virgilii  versibus  continud 
percipimus. 

Luctantes  ventos,  tempestatesque  sonoras.  ^En.  L.  1. 

Dona  recognoscit  populorum,  aptatque  superbis 

Postibus.  Mn.  L.  8. 

Binis  non  incongrue  concluditur  versus  spondeis, 
ubi  res  magnifica,  vel  lugubris,  stuporemve  ciens 
animi  decantatur. 

Chara  Deum  soboles,  magnum  Jovis  incrementum.     Ecl.  4* 

Sic  etiam  de  noctua  dicebat  idem  Virgilius. 

Quae,  quondam  in  bustis  ac  culminibus  desertis, 

Nocte  sedens,  serum  canit  importuna  per  umbras. — 2En.  L.  12j 

Nec  aliter  de  capto,  cor&mque  adducto  Sinone : 

Namque  ut  conspectu  in  medio  turbatus,  inermis 

Constitit,  atque  oculis  Phrigia  agmina  circumspexit.  Mu.  L.  2. 

Versus,  unius  syllabae  coriclusus  voce,  ingentem 
habet  vim. 

Insequitur  cumulo  praeruptus  aque  mons.  JEw.  L.  I. 

Sternitur,  exanimisque  tremens  procumbit  humi  bos. 

Mv.  L.  5, 

Venuste  suspenditur  sententia : 

Ac  velut  in  somnis,  oculos  ubi  languida  pressit 

Nocte  quies,  nequidquam  avidos  extendere  cursus 

Velle  videmur,  et  in  mediis  conatibus  aegri 

Succidimus.  Mx.  L.  9. 

Si,  queis  utitur  pocta,  vocabulorum  sonus  per- 
belle,  quas  tractat,  rebus  assentiat,  ut  harum  re  \ 
missa  quaedam  vox,  alius  inde  salit  varietatis  fons, 
vivaque  versus  gratia. 

At  tuba  terribilem  sonitum  procul  aere  canoro 

Increpuit.  iEs.  L.  9* 

Quadrupedante  putrem  sonitu  qUatit  ungula  campum. 

Mn.  L.  8. 
Accipiunt  inimicum  imbrem  rimisque  fatiscunt.     Mx.  L.  1. 

Quod  grave  est  ac  moestum,  enunciatur  spon- 
deis ,  quod  leve  ac  festivum,  dactylis  ;  quod  mol- 

libus  verbis  ;  quod  asperum  duriusque,  asperis  et 
durioribus.  Inde  nam  resonant  versus,  qualiaquae 
dicuntur ;  atque  ita  concinit  passim  Virgilius,  ut 
unusquisque  novit,  qui  ejus  evolvit  carmina.  Ita 
Roll. 

Sunt  et  alia,  huc  spectantia,  quae  fusius  expli- 
cant,  qui  talia  docent.  Verum  haec  missa  facio, 
quandoquidem  ad  metam  propero ;  satque  jam  in- 
telligitur,  quales  mihi  praecipuas  existimavi  servan- 
das  leges,  cum  in  id  operam  contulissem  meam,  ut 
Ossianes,  latinorum  septus  versuum  blanditiis,  lege- 
retur.  Fors  autem  videbor  exlex;  fors  in  vatis 
Caledonii  mentem,  et  sublime  peccare  ingenium ; 
iors  in  Virgilii  magnum  os  numerosque.  Hominis 
est,  vel  caventis,  errare. 

Nam  neque  chorda  sonum  reddit,  quem  vult  manus  et  mens  ; 

Poscentique  gravem  persaepe  remittit  acutum  : 

Nec  semperferiet,  quodcunque  minabitur  arcus. — Hor.  A.  P. 

Arduum  ingressus  sum  iter:  et  voluisse  mul- 
tum  est.     Si,  quod  omine  non  fausto  concupivi,  non 

effecero  pro  votis,  de  me  dicendum,  quod  de  Phae- 
tonte  dictum  est,  qui  solis  conscenderat  currum, 

Quem  si  non  tenuit,  magnis  tamen  excidit  ausis. 

Qfid.  MeU 

j^rbore  sub  patula,  tractimque  ciente  sonorem 
Frondibus,  ad  Turam*  sedit  Semonia  proles, 
Cuchullinf :  juxtaque  adnititur  illius  hasta 
Pendenti  scopulo ;  magnumque  recumbit  in  herbis 
.ZEre  renidenti  scutum.     Quem  fuderat  armis,     5 
Carbera  dux  animo  repetit,  cum  littore  anhelus 
Accurrit  J  Moran,  rumpitque  has  pectore  voces. 
Surge,  age,  Cuchullin :  multas  Aquilone  profectas 
Aspicio  venisse  rates ;  neu  segnior  esto, 
Limina  qui  pandis  felix  adeuntibus  hospes,         10 
Instaurasque  epulas  et  plenae  munera  conchae§ ; 
Jamjam  Suaren  ||  adest  ingens,  ingentia  duxit 
Agmina  trans  pontum ;  completur  milite  littus, 

*  Nota,  A.         f  B.        %  C.        §  D.        ||  E. 

Caeruleis  oculis  contra  tum  strenuus  heros 
Talia  voce  refcrt :  non  est  tibi  vivida,  Moran,    15 
Vis  animi ;  solitus^xe  tremor  nunc  occupat  artus ; 
Utque  reformidas,  delatos  aspicis  hostes 
Innumeros.     Omnem,  sate  Phyttile,  pelle  timorem. 
Expectatus  adest  Phingal ;  sociasque  phalangas 
Classe  vehit  secum  bello  vir  maximus  unus,        20 
Qui  regit  imperio  montes  vallesque  profundas, 

Suarena  Lochlineum,  Moran  ait,  ore  secutus, 
Vidi  equidem :  rupesque  immani  mole  videtur. 
Montanam  pinum  decisis  undique  ramis 
Illius  hasta  refert,  plenamque  sub  aethera  lunam  25 
Surgentem  clypeus.     Saxoso  littore  sedit, 
Incubat  aerio  monti  ceu  turbida  nubes ; 
Successique  olli ;  dixique,  locutus  ad  aurem, 
In  tua  te,  Suaren,  rex  optime,  bella  sequuntur 
Agmina  multa  virum,  ferro  qui  vulnera  jactant   30 
Aspera,  cum  subeunt  irae,  cum  praelia  surgunt. 
Verum  animis  praestans,praestans  et  fortibus  armis, 
Major  obit  late  ventosam  copia  Turam. 

Ille  sub  haec,  veluti  scopulis  illisa  reclamant 
^Equora.  Quem  mecum  tellus  haec  conferat  unum? 
Quos  alit  heroas,  magnis  quos  laudibus  effers,      36 
Non  me  sustentare  valent,  non  sistere  coram : 

Altior  insurgens  ipsos  mea  dextera  fundet. 
Anne  unus  mecum  potis  est  contendere  Phingal, 
Is  pluviae  dominus  Selmae*,  rer  Morvenisf  altus? 
Contulimusque  manus  sub  MalmoreJ;  pugnaque 
totum,  41 

Nostra  fatigavit  montem;  nemus  undique  sensit, 
Obnixis  actum  pedibus  ;  vaga  flumina  cursum 
Mutarunt ;  rupes  intentavere  ruinam ; 
Terque  diem  nobis  saevumque  aurora  reduxit     45 
Luctamen ;  neque  adhuc  spes  ulla,  quiesve  dabatur. 
Spectatum  admissi,  fortes  insignibus  armis 
Contremuere  viri.     Quarta  cecidisse  canebat 
Lucemaris  dominum  Phingal ;  facinusquenefandum 
Ipse  recusavi.     Penitus  sub  mente  recondat        50 
Jam  nunc  Cuchullin  sese  mihi  tradere  victum  : 
Nam  me  Malmoreis  agitat  vis  acrior  Euris, 
Cum  feror  in  bellum  certus,  gladiumque  corusco. 

Mene  illi,  Cuchullin  ait,  me  tradere  victum ! 
Non  ita,  non  homjni  cedam,  qui  vescitur  auris :  55 
Me  quoque  vis  agitat ;  jacto  cum  turbine  telum. 
Ibo  victor  ovans ;  notumve  in  saecula  claro 
Me  dabitur  letho  volitare  per  ora  virorum : 
Tuque  meam  subito,  sate  sanguine  Phyttilis,hastarn 

*  Nota,  F.         f  G.         t  H. 

Corripe ;  eaque  feri,  connixo  corpore  frendens,    60 
Cabadis  magni  clypeum  ferrugine  tactum, 
Grande  decusquondam,partisque  insigne  triumphis. 
Ecce  hastis  pendet  medius  :  non  ille  reportat, 
Dulce  sonans,  pacem,  sed  ineluctabile  bellum. 
Praecipita ;  bellatoresque  a  saltibus  acci.  65 

Innumeris  clypeum  bullis  atque  aere  canoro 
Perculit  *,  et  longe  sonitus  lateque  vagatur 
Per  colles  vallesque  cavas  saltusque  profundos ; 
Exiliuntque  ferae,  ripaeque  lacusque  resultant. 
Continuo  sensit  summaque  crepidine  rupis  70 

Laetum  Curra  dedit  saltum ;  celeberrimus  hasta 
Se  rapuit  Connalf  ;  tenuit  nec  caprea  Favym. 
Torsit  iter  notae  Crugal  sub  limina  Turae. 

Aure  sonos  clypei,  Ronan,  nova  bella  cientis  74 
Excipe ;  tuque,  Cluar,  monitum,  quo  personat  auras 
Cuchullin.     Pelago  cedens,  hucdirige  gressum, 
Calmar  J  ;  loricamque  audax  indutus  ahenam 
Praecipita,  Luthar ;  dextra  vir  surge  potenti, 
Phoenoide  ;  Cromla§,  Carber,  reddente  sonores,  79 
Labere ;  ferque  pedem,  Fichir,  liberrime  princeps ; 
Carpe  viam,  Cormac,  trepidis  quem  roscida  rivis 
Lena  tenet ;  Morae  ||  tumulos  vallesque  virentes 

*  Nota,  I.  +  K.         X  L.        §  M.         ||  N. 

Desere,  Colta  levis,  pulchros  et  corporis  artus 
Candidior  spuma,  summis  quae  volvitur  undis,  85 
Cum  saevus  spirat  Boreas,  atque  asperat  altum. 

Nec  mora,  continuo  visi  descendere  curvis 
Vallibus  heroes,  tenuit  quos  ardua  virtus. 
Ignibus  ardebant  olli,  cum  fortia  secum 
Praelia  versarent,  lapsi  quae  temporis  aetas         90 
Miscuerat ;  viridisque  in  torvum  Phallidis  *  hostem 
Lumina  torquentes,  districtis  ensibus  ibant ; 
Fulgebatque  manu  ferrum,  velut  aethere  fulmen. 

Montis  ut  angustis  praeceps  e  faucibus  amnis 
Volvitur,  invicti  delabebantur  ab  altis 
Cotibus  Erigenae  f .     Patris  victricibus  armis     95 
Quisque  sui  micuit  princeps ;  quem  pone  subibat 
Torva  manusjuvenum,sicut  premitagmenaquarum 
Fulgura.  Semitaquaeque  fremit;  miscenturinunum 
Armorum  strepitus  varii ;  latratibus  auras 
Exercent  catuli,  saltumque  sub  aethera  tollunt  100 
Laetitia.     Patrium  heroes  paeana  canentes 
Bella  fremunt  omnes,  hostemque  in  praelia  poscunt. 
Idem  omnes  simul  ardor  habet:  cursuque  phalangum 
Excita  Cromla  tremit.     Turae  prae  turribus  altis 
Stant  acies,  sicut  nebulae  se  caerula  moles         105 

♦Nota,  O.       +P. 

Monte,  sub  Autumnum,  sistit,  caput  aethere  condens; 
Concilioque  ducum  Cuchullin  farier  infit, 
Cormacis  rector  summus,  rerumque  magister. 

Inclyta  progenies,  quam  vallibus  extulit  Erin 
Gramineis^  salve !  Proceres  salvete  potentes,     110 
Quos  juvat  alipedes  agitare  per  avia  cervos 
Culmina !  Majus  opus  nobis>  en !  nascitur  ultro, 
Suaren  adest ;  ipsi  versas  ad  littora  puppes 
Respicitis,  totumque  allabi  classibus  aequor. 
Pellemusnehostem  ?  dabimusne  per  Erinis  oras  115 
Suarena  grassari  dominum  ?  Quid  corde  revolvis, 
Optime  consiliis  Connal,  ductorque  phalangum 
Acer,  cum  suadet  tempus  confringere  parmas  ? 
Saepius  in  torvas  movisti  castra  cohortes 
Lochlineas  alacer:  num,quem  pater  antesolebat,  120 
Ocyus  attolles  clypeum,  bellumque  ciebis  ? 

Talia  Cuchullin,  placido  cum  talia  Connal 
Ore  refert.     Jactat  certamine  Connal  acutum, 
Maxime  Cuchullin,  jaculum ;  mea  sera  voluptas, 
Fama,  decusque  fuit  bello  fudisse  maniplos.       125 
Arma  juvant ;  verum,  si  praelia  dira  cupido, 
Mens  aliud  suadet,  pacem,  certamque  salutem 
Erinis.     Infestam,  spes  6  fidissima  nostrum, 
Aspice  tu  classem,  radit  quae  littoris  oram. 

Fluctibus  in  summis  pendet,  premiturque  vicissim 
Flaminibus,  qualis  sese  Legonia  *  tollit 
Sylva  per  immensos  tractus,  sub  vertice  nutans. 
Quod,  si  vel  Phingal  foret  hic,  tam  dispare  rerum 
Sorte  nec  ipse  quidem  vellet  committere  pugnam, 
Albineusf  rector,  Phingal,  duxoptimus  armis,  135 
Bellantesque  viros  dextra  qui  dejicit  omnes, 
Praelia  nimborum  sternunt  ceu  graminis  herbam, 
Turbida  cum  tumulos  replet  plangoribus  altos 
Cona  J,  nigroque  poli  velatur  Morven  amictu. 

Non  equidem  pacem,  non  otiainertia  laudo,  140 
Calmar  ait :  Cromlam  Connal  nebulasque  peragret: 
Xllius  hasta  premat  cervam,  cum  praelia  tempus 
Poscit,  et  heroum  mediis  fervere  catervis. 
Hinneolos  maculis  varios  per  devia  montis 
Insequitor  ;  Lenae  capreas  confige  sagittis. 
At,  qui  Semonis  generoso  es  sanguine  cretus, 
Quique  una  nostros,  sociosque  in  praelia  cogis, 
Disjice  Lochlinidas ;  findentes  classibus  aequor, 
Barbaricas  everte  acies,  ne  concita  velis 
Remigiove  ratis  tentet  salis  ire  per  undas.  150 

Saevus  §  ab  Erineo  consurgens  littore  ventus 
Asperet  Orcadicum  pelagus ;  detortaque  coelo, 

*  Nota,  Q.        f  R.        t  S.         §  T. 

Tempestas  sine  more  ruat,     Me  turbinis  ira, 
Finibus  a  patriis  raptum,  detrudat  ad  umbras, 
Si  rufos  premerem  cervos  tam  pectore  laetus,    155 
Quam  casus  ineo  belli,  quam  praelia  tento. 

Non  ego,  Mathaide  juvenis,  certamina  fugi, 
Respondet  facilis  Connal :  comitatus  amicos, 
Hoc  caput  objeci  circum  volitantibus  hastis. 
Nec  tamen  arripui  famam  ;  victoria  cessit        160 
Clara  mihi,  comitum  cessit  consortibus  armis. 
Quo  tua  te  virtus,  laudis  qud  gloria  ducet, 
Ibis,  Cuchullin.     Jam  vero  respice  regem 
Imbellem,  puerum  primis  florentibus  annis. 
Te  penes  imperium  Cormacis  *  vertitur ;  in  te  165 
Illius  inclinata  domus,  soliumque  recumbit. 
Suarena  muneribus  cumula ;  pete  foedera  pacis, 
Dum  veniat  Phingal,  lectosque  ex  Albine  ducat 
Heroas  secum,  genus  intractabile  bello. 
Si  sedet  ast  animo  validis  contendere  telis,         170 
Nil  renuo :  tecum  stat  casus  ire  per  omnes  ; 
Sepositumque  diu  gladium,  pilumque  retracto, 

Haec  ubi  dicta  dedit  Connal,  mox  talia  ductor 
Addidit  Erineus,  certus  decernere  ferro. 
Me  juvat  armorum  crepitus,  fortesque  labores,  17$ 

*  Nota  V, 


LIB.  I.  SIVE    HIBERNIA   LIBERATA.  65 

Ceu  fragor  aethereus,  verni  praenuncius  imbris. 
Erinis  exsurgat  pubes,  assueta  triumphis 
Nobilibus ;  fortisque  cohors  se  se  explicet  omnis, 
Concita  procursu  rapido,  per  aperta  locorum, 
Solis  uti  fulgor  volat  alto  culmine  montis,         180 
Cum  pluvias  torquent  ventorum  flamina  nubes, 
Morveniaeque  gemunt  ingenti  robore  quercus. 

Heus !  ubi  nunc  terni  comites,  ubi  rebus  in  arctis 
Spes  et  praesidium  ?  Quid  te,  pulcherrime  Cabad, 
Distinet?  OpraestansanimiDuchomerinarmis,  185 
Te  quaenam  tenuere  morae  ?  men  deseris  eheu, 
Fera,  cum  tumeat  circum  me  concitus  amnis, 
Exultans  animis  inter  convivia  princeps 
Inclyte,  virque  omni  fortis  discrimine  rerum  ! 
Galmare  numproperas,  Rossae  fidissima  proles,  190 
Qualis  capreolus,  cervusve  per  avia  montis  ? 
Rossaide,  salve  !  tristi  quid  corde  volutas  ? 

Dicam  equidem,  Cuchullin,  ait:  Cabada  sepultum 
Bis  bini  signant  Lapides ;  Duchomera  terrae 
Ipsededi.  Tenebristumuloquerecondite, Cabad,  195 
Solis  uti  fulgor,  jactus  sub  colle,  nitebas  ; 
Tu  belli,  Duchomer,  eras  modo  turbida  nubes, 
Obsita  fulminibus ;  caeco  te  rupis  in  antro 
Somnus  habet  longus,  virgo  pulcherrima,  Murna, 

Occidit  hoc  decus  omne  suis,  ceu  stella  per  umbras 
Procurrens;  queriturque,  arcto  qui  calle  viator  201 
Carpit  iter,  blandam  coelo  discedere  lucem. 
Da,  tum  Cuchullin,  fortes  quid  funere  mersit 
Heroas  ?  nunquid  magnae  post  caedis  acervos 
Occubuere,  feris  infracti  Lochlinis  armis  ?        205 
Quidve  tenet  tenebrosa  domus,  semperque  tenebunt 
Magnanimos  Cromlae  proceres  penetralia  lethi  ? 
Haec  olli  Feras.     Rivi  plangentis  ad  undam, 
Sola  ubi  consurgit  ramis  ingentibus  ilex, 
iEmulus  exceptum  gladio  Cabada  peremit        210 
Duchomer ;  lucumque  iniens  vastamque  cavernam, 
Conspicit  ante  oculos  Murnam,  cui  talia  fatur. 
Dic,  age,  dulce  decus,  Cormacis  candida  proles, 
Quidnunc  hoc  lapidum  circo  es,  quid  rupis  in  antro 
Sola?  gemit  torrens,  motatur  maxima  quercus,  215 
iEstuat,  ecce !  lacus ;  montana  cacumina  nubes 
Contexere.     Nivem,  sparsam  sub  culmine  collis, 
Ipsa  refers  candore  novo ;  tibi  gratia  vivax 
Ore  sedet,  virgo  ;  torti  sine  lege  capilli  219 

Per  collum  volitant,  ceu  quae  per  saxea  Cromlae 
Culmina  palantur  nebulae,  purisquae  relucent 
Solis  in  iEstivi  radiis  sub  vespere  sero ; 
Exeris  et  pectus,  qualis  se  subjicit  auris 

j3£thereis,  niveo  surgens  e  marmore,  rupes        224 
Verticibus  geminis  Brannae  spumantis  ad  undam. 

Haec  ubi  Duchomer,  contra  sic  aurea  virgo. 
Unde  venis,  ductor  ?  quae  te  sententia  vertit  ? 
Torvus  eras  semper ;  stant  nunc  tibi  lumina  flamma. 
An  visus  Suaren,  pelagus  quil  mille  carinis       229 
Transvolat  ?  an  super  hoste  tibi  quid  venit  ad  aures? 

Monte  redux,  inquit,caprearum  arbusta  relinquo. 
Non  visus  Suaren,  pelagus  qui  mille  carinis  [aures. 
Transvolat :  haud  super  hoste  mihi  quid  venit  ad 
Tres  jam  dejeci  cervos ;  tibi  concidit  unus 
Cornibus  arboreis  ingens,  velocior  Euris,  235 

O  Cormacine,  cui  fulget  in  ore  venustas, 
Luce  mihi  dilecta  magis,  lectissima  virgo, 
Cui  proceres  uni  fas  debellare  superbos. 
Te  mea,  Murna  refert,  mens  inplacabilis  odit, 
Duchomer;  ciliis  hirsutus  es,  asper  et  ira;         240 
Stat  tibi  corde  silex  duro.     Pulcherrime  temet 
Unum  Murna  colit  Cabad,  te  diligit  unum. 
Scilicet  ut  clivos,  nebulis  hinc  inde  fugatis, 
Aurea  lux  solis,  decorant  tibi  tempora  crines.    244 
An  tibi,  Duchomer,  blandus  sub  montibus  altis 
Dux  Arminiades  visus,  meus  optimus  ignis, 

Aeriaque  novus  surgens  ex  arbore  ramus  ? 
Ulius  opperior  reditum  sub  rupe  cavata. 

Atqui  Arminiadae,  saevis  qui  ferbuit  iris, 
Opperiere  diu  reditum,  trux  ore  secutus  250 

Duchomer  clamat;  gladiumquehuncaspice  acutum, 
Caede  cruentatum  juvenis :  spes  pascis  inanes. 
Huic  ego  votorum  summae  capitique  tuorum 
Magnum   constituam  tumulum,  lapidemque  sub 
auras.  254 

In  me  nunc  oculos  mentemque  animumque  benig- 
Chara  viri  soboles,  clypeos  in  bella  moventis,  [num, 
Verte ;  mihi  gliscit  virtus ;  mihi  robore  praestat 
Dextera,  ceu  summos  ferientia  fulmina  montes. 

Occubuitne,  inquit  prorumpens  illa  querelis, 
Filius  Armini  ?  vitamne  per  avia  fudit  260 

Ante  alios  niveo  pulcher  dux  pectore,  notus 
Venandi  studio,  certusque  secantibus  undas 
Hostibus  objectare  caput  ?  Nimis  ipse  nigrescis, 
Caede  madens,  inimice  atrox  mihi :  porrige  ferrum 
Sanguineum:  magno  teneor  Cabadis  amore;    265 
Me  juvat  et  sanguis,  diro  quem  vulnere  fudit. 

Porrexit  gladium  lacrymis  nil  praescius  heros ; 
Illiusque  latus  telo  imperterrita  fodit 

Murna.     Sui  cecidit  fractus  bellator  ad  tmdas 
Fluminis  \  extendensque  manum,  sic  ore  profatur, 

O,  quam  caeruleis  felix  umbonibus  heros      271 
Progenuit,  Cormac,  mihi  primo  tramite,  Murna, 
Truncasti  famam :  procemm  votumque,  decusque 
Dulce,  riget  saevum  defixum  corpore  ferrum, 
Tu  me,  tu,  virgo,  Moinae  me  redde  decorae,    275 
Somnia  cui  reddunt  sua  me,  nigrantibus  umbris : 
Illa  mihi  statuet  molem ;  molemque  videbit 
Venator  ;  vivetque  meum  per  saecula  nomen. 
Torqueor;  ah!  rigidum,  virgo  bona,  subtrahe  telum, 

Murna  subit,  nectitque  moras  lacrymansque  ge-* 
mensque,  280 

Expedit  ille  ferum  coilnixus  vifibus  ensem  % 
Jamque  sinum  nymphae  miserando  vulnere  pandit, 
Ula*  cadit;  terraque  jacent  sine  lege  capilli; 
Qua  data  porta,ruit  subito  cummurmure  sanguis^ 
Purpureo  tingit  rivo  se  dextera ;  versat  285 

Funere  se  virgo ;  gemitum  spelunca  remittit 
Extremum  fato  tenues  abeuntis  ad  Umbras. 

Proh  facinus !  clamat,  belli  quem  summa  gerendi 
Stat  penes :  aeternum  composta  pace  quiescant 
Magnanimi  proceres,  fortesque  per  omnia  telis,  WO 

*  Nota,  U. 
I 

Inde  meas  utinam  comitentur  passibus  aequis 
Hi  bigas ;  tenuesque  horum  sub  imagine  formas 
Radere  iter  videam^  cursu  cum  nubila  tranant ; 
Vivida  visque  animi  medio  flagrante  tumultu 
Gliscet ;  uti  vastum  tonitru,  mea  dextra  vigebit.  295 
Advenias,  nivea  lunae  tu  luce  refulgens, 
Murna,  sub  obscurum  noctis,  cum  lumina  fessus 
In  somnum  condo  requiemque*  silentibus  armis. 

Protinus  aere  renidentes  densate  catervas, 
Ductores  primi ;  coeatque  exercitus  omnis.        300 
Adjungantur  equi ;  da  binas,  armiger,  hastas ; 
Jamque  effer  laeva  clypeum.     Praesumite  bellum, 
Erigenae,  cursuque  meos  aeqviate  jugales. 
Pergite;  mensmihi  flagratovans,  ubipraeliasurgunt. 

Dixerat :  utque  ruit  Cromlae  de  cotibus  altis  305 
Turbidus  indignans  spumanti  flumine  torrens, 
Ciim  crepitat  tonitru*  cum  plurima  noctis  imago 
Imminet,  ac  pluviae  rutilant  sub  margine  nubis 
Fulminibus  misti  Lemures,  non  secius  acris 
Terribilisque  acies,  densis  glomerata  catervis,    310 
Erupit.     Ductor  sese,  Cuchullinj  agebat, 
Haud  secus  atque  ingens  balena  sequacibus  undis 
Luxuriat,  viresque  suas,  ceu  flumina  fundit. 
Intremuit  littus ;  liquidasque  hausere  per  auras 

Lochlinidae  fremitum,  qualis  sub  frigora  Brumae 
Fluminis  est  longe  plangor  ;  clypeoque  sonoro   316 
Signa  dedit  Suaren ;  juvenemque,  Arnone  creatum 
Astantemque  sibi,  compellat  vocibus  istis. 

Auribus  excipio  fremitum,  prout  vespere  murmur 
Saepius  audivi  culicis :  venit  aspera  proles         320 
Erinis,  aut  mediis  sylvis  immurmurat  Eurus. 
Necseciis  antegemit  Gormal*,quamfluctibus  altum 
Aestuet.     I,  superaque  jugum,  nec  segnior  esto, 
Arnoide ;  sylvas,  aversumque  inspice  collem.     324 

Prosiluit,  revocatque  gradum  formidine  praeceps, 
Intorquetque  oculorum  orbes ;  quatit  ilia  anhelus ; 
Orsus  inops  animi  turbatis  vocibus  hiscit. 

Surge,  age,rex  pelagi  domitor,  dux  inclyte  parmis: 
E  clivo  genus  Erineum  ductorque  superbus 
Praecipitant^  sicut  spumanti  flumine  torrens ;    330 
Advolat  immensum  sparsurus  ubique  locorum 
Fervidus  exitium  f  currus  Cuchullinis  acris ; 
Pulcher  et  est  visu.     Retro  se  fingit  in  orbem, 
Fluctus  ut  impactus  scopulo ;  vel  caerula  nubes, 
Convexo  recubans  colli ;  gemmisque  coruscat,  335 
Nil  secus  ac  multo  pontus  ruere  igne  videtur, 
Nave  repercussus  nocturna ;  lentaque  taxus, 

*  Nota,  X.  f  Y. 

Arte  polita,  praeit  temo ;  nitet  ossea  sedes, 
Advehit  ac  clypeos  ensesque  hastasque  virosque, 

Cernitur  ad  dextram,  generoso  sanguine  fervens, 
Fuscusequus,tergoque  nitens,  Sifaddaque  dictus  336 
Erigenis.  Fremitille  ;jubamquesubaetheraquassat, 
Arduus  ostentans  pectus ;  passuque  superbit, 
Insultatque  solo :  pulsu  gemit  excita  tellus. 
Funditur  huc  illuc  summo  coma  vertice,  ceu  quae 
Palantur  nebulae  deserta  per  alta  ferarum.        341 
Parte  sub  adversa  cervicem  torquet  in  arcum 
Dusronnal  %  repletque  ferox  hinnitibus  auras. 
Huic  tenuis  juba,  vivida  vis  est,  ungula  fortis, 
Pes  alacer,  nasus  maculis  insignis  et  albo.  345 

Montibus  in  patriis  generatos,  aetheris  aura 
Purior  hos  intiis  miris  agit  ignibus  ambo. 

Ardua  radit  iter  centumque  coercita  vinclis 
Haec  nova  bigarum  facies,  nova  machina  belli. 
Ore  citatorum  spumantia  fraena  relucent  350 

Quadrupedum ;  luduntque  alte  per  colla  per  armos 
Gemmea  lora?    Ruunt  bijugi  per  aperta  locorum, 
Concita  flaminibus  veluti  secat  aethera  nubes: 
Nam  cervi  feritas,  aquilaeque  est  impetus  illis 
Prsecipitans ;  cursuquefremunt,velut  horrida  grando 
Gormalis  in  clivis  crepitat  sub  frigora  Brumae.  356 

Stat  curru,  clypeique  effert  insigne  decorum 
Maximus  ille  armis  ductor,  Semonius  heros, 
Quem  numeris  tollunt  hinc  usque  ad  sidera  vates. 
Enitet  os  olli,  ceu,  qrae  torquetur  in  arcum,      360 
Haec,  elata  mihi  dextra,  nitidissima  taxus  ; 
Impavidique  oculi  furvos  tenuesque  sub  arcus 
Vertuntur  ;  rutilantque  comae,  passaeque  vagantur 
Os  humerosque  super,  siquando  concutit  hastam. 
Diffuge,  rex,  oro ;  ductori  vertere  tergum  365 

Nil  dubita,  saevi  properat  qui  turbinis  instar, 

Talibus  inde  sonis  accensas  aggerat  iras, 
Impatiens  animi,  dominator  Lochlinis  altus. 
Da  quando,  ratibus  pontum  qui  mille  peragrat, 
Terga  dedit  Suaren  ?  quaenam  discrimina  fugit  370 
Magnus  parmarum  dominus,  Starnonia  proles  ? 
Omnem  sustinui  rabiem  coelique  marisque 
Turbinibus  medius  mediusque  boantibus  undis ; 
Fortia  sustinui  fortis  certamina,  cur  hunc 
Extimeam  casum,  dic,  6,  cui  dextera  friget,      375 
Arnoide,  bello  ?  Mea  surgite  millia  coram : 
Irruite  in  medium,  fremebundus  ut  aequoris  aestus» 
Turbida  cum  subitum  detorquent  nubila  flatum  ; 
Vestrum,  Lochlinidae,  noti  sublimibus  armis, 
Circumstate  globus  regem,  ceu  Lochline  rupes    380 

Littoreae  perstant,  pinosque  ad  sidera  tollunt, 
Flamina  cum  terras  verrunt  coelumque  profundum. 

Haec  ubi  dicta,  velut  dextra  laevaque  remugit 
Horrificum  Autumni  tonitru,  clamoribus  ultro 
Cuchullin  pugnam  Suarenque  hinc  inde  lacessunt ; 
Quoque  ruunt  cursu  trepidi  de  montibus  amnes,  586 
Hostiles  coeunt  acies,  certare  paratae ; 
Duxqueducem,lectamque  cohors  clypeata  cohortem 
Aggreditur";  stridetque  chalybs;  galeaeque  fatiscunt, 
Fervet  caede  locus ;  nervo  pulsante  sagitta        390 
Crebra  volat ;  vibrata  cadunt  hastilia  passim ; 
Ensibus  exiliunt,  piceis  ceu  nubibus,  ignes, 
Ut  fremit  *  Oceanus  vastis  surgentibus  undis, 
Utque  tonat  coelum  mugitibus,  obstrepit  armis 
Undique  planities :  totum  fragor  aethera  complet; 
Astiterintque  licet  centum,  queiscopia  fandi,      391 
Cormacis  vates,  oculosque  per  omnia  ferrent, 
Dicere  vix  possent  diducto  carmine  caedes. 
Namque  animas  una  posuit  vulgusque,  ducesque 
Innumeri :  fuso  manabat  sanguine  Lena  f . 

Fingite  nunc  elegos,  Sittallina  dicite,  vates :  395 
Fortis  erat,  fortes  ducebat  in  arma  catervas. 

*  Nota  Z. 
f   Sic  dicebatur  planities,  ubi  pugnatum  est. 

Effundens  niveo  suspiria  pectore,  tristes 
Da  lacrymas,  Evir,  Ardano,  quem  fervida  virtus 
Transtulit  ad  bellum,  quem  non  tamen  inde  reduxit. 
Hos,  veluti  geminas  deserta  per  avia  cervas,      400 
Stravit  humi  Suaren,  mediis  ubi  millibus  ibat, 
Sicut,  nube  sedens  gelidoque  Aquilone  profectus, 
Navita  *  nimbosum  rapido  secat  aethera  nisu, 
Despicitutmoerens,periitqueisnaufragus  undis.  405 

Neve  quiescebas,  ductor,  cui  roscida  servit 
Insula :  namque  tuum  victrici  limite  telum 
Ferbuit  infestum,  vastat  ceu  fulminis  ira, 
Cum  populi  late  procumbunt  vallibus  imis, 
Et  montes  avida  collucentundique  flamma.       410 
Ibat  Dusronnal,  fremituque  e  naribus  ignes 
Efflabat :  celerem  lavit  Sifadda  cruore 
Ungulam  in  undanti.     Bellantes  pone  jacebant, 
Victus  ut  ad  Cromlae  torrentia  flumina  lucus, 
Cum  sine  more  furit  turbo,  circumque  vehuntur  415 
Horrendi  Lemures,  et  coelum  questibus  implent. 
Pectore  sub  molli  luctum  gemitusque  cieto, 
Rupe  sonante  sedens  f  virgo,  quam  respicit  unam 
Insula  dives  opum,  longis  loca  foeta  carinis  : 
Huc  adverte  oculos,  Genio  tu  purior  illo,  420 

*  Notaa.        +  b. 

Qui  solis  gaudet  tumulis,  clivisque  superbus 
Tendit  iter,  veluti,  zephyris  pulsantibus  umbras, 
Sole  sub  incerto  sua  lux  vestigia  signat. 
Ecce  tuus  Trenar,  Trenar,  quem  diligis,  ictus 
Volvitur  in  faciem  magni  Cuchullinis  armis  !  425 
Quid  fugit  ore  color,  subito  quid  frigore  torpes, 
Nympha  decore  nitens  ?  Non  amplius  ulla  subibit 
Principibus  mistus  Trenar  discrimina  belli. 
Pallidus  heu  moritur  !  Non  illum  exinde  videbis. 
Tristes  exululant  catuli  pro  limine ;  tristes        430 
Agnoscunt  domini  tenuem  sine  corpore  vitam ; 
Quin  nervo  squalet  nudatus  inutilis  arcus  ; 
Et  vox  it  circuim  lethi  certissimus  auctor.  [dis 

Haud  secus  ac  pelagus  cum  mille  frementibus  un- 
Irruit  in  littus,  vasto  premit  agmine  Suaren     435 
Erigenas ;  sicut  nil  novit  cedere  littus 
Pulsanti  pelago  cum  mille  frementibus  undis, 
Erigenae  perstant  acres ;  atque  ictibus  ictus  [tum. 
Ingeminant ;  clamorque  oritur,  gemitusque  caden- 
Ferreus  it  stridor ;  scutorum  fragmina  campus  440 
Totus  habet  galeasque  cavas  et  inutile  telum. 
Quaquemicat  dextragladius,velut  aethere  fulmen ; 
Discurruntque  acies,  strepitantque,  ac  vulnera  mis- 
cent, 

Ceu  centum  centumque  unaT  fornace  recoctum,444 
Brachia  procudunt  ferrum,  flammasque  rescludunt, 

Hi  quinam  gemini*?  queisnam  frons  induit  atram 
Bellandi  studio  nubem  ?  queis  aereus  ensis 
Fulget,  ut  ardescens  ignis  super  aequora  ponti  ? 
It  tumulis  fremitus  magno  turbante  tumultu,  449 
Pendentesque  tremunt  scopuli,  littusque  resultat. 
Anne  ratum  dives  Suaren,  Cuchullin  et  asper, 
Erineus  ductor,  ductor,  quem  gloria  fulcit  ? 
Hos  totis  acies  animisque  oculisque  sequuntur 
Heroas :  coeloque  ruit,  bellantibus  ollis, 
Humida  f  nox  ;  dubiis  victoria  passibus  errat.  455 
Sub  Cromla  Dorglas,  tumulique  cacumine,densis 
Arboribus  circiim  clauso,  congessit  opima 
Corpora  cervorum,  primo  quos  mane  juventus 
Straverat,  expatiata  jugis  lustrisque  ferarum.    459 
Jam  centum  juvenes  flammarum  pabula  carpunt, 
Convectantque  ulnis ;  igni  bis  quinque  ministrant ; 
Ordine  quos  ponant  patulos  de  more  treceni 
Perquirunt  lapides  ;  centumque  in  mille  ferinam 
Frusta  secant ;  late  fumant  convivia  castris. 

Interea  surgit,  longamque  innisus  in  hastam,  465 
Optimus  ille  virum  ductor,  Semonia  proles, 

*  Nota,  c.         f  d. 
K 

Egregium,  Phoenae  cretum  de  sanguine,  vatem, 
Talibus  alloquitur  longaevum  Carrila  dictis. 

Quid,  venerande  senex,  luxu  mihi  coena  paratur 
Regifico,  duris  cum  stet  rex  asper  in  armis       470 
Littus  ad  Ullineum,  dapibusque  accumbere  laetus 
Pinguibus  haud  valeat  ?  Saltu  nam  dissidet  heros 
Gormaleo,  longeque  suis  modo  turribus  altis. 
Ergo,  age,  nuncius  i  noster ;  placideque  locutus  474 
Huc  accerse  ratum  dominum.     Dic  littore  cedat 
iEquoreo,  coenaeque  *  velit  succedere  gentis, 
Quae  struit  ex  animo  convivia  larga  benigno. 
Ignavam,  sylvae  sub  amico  tegmine,  noctem    478 
Transigat :  en  !  Boreas  gelida  qui  Lochline  prodit, 
Littore  bacchatur ;  miscetur  murmure  pontus. 
Hic  curas  relevet  fidibus  cantuque  sonoro. 

Mox  abiit  molli  Carril  sermone  disertus, 
Et,  ferrugineas  cogentem  in  praelia  parmas, 
Afiatur  regem,  dictisque  accersit  amicis. 
Continuo  stratas  aprorum  desere  pelles,  485 

Maxime  rex,  servit  cui  sylvis  obsita  Lochlin : 
Littore  cede  maris,  lucumque  accede  silentem. 
Obstrepit  hic  Boreas ;  miscetur  murmure  pontus. 
Caeruleis  oculis  ductor,  Semonius  heros, 

*  Nota,  e. 

Munera  dat  conchae  felix  ;  convivia  curat :       490 
Hospes  adito  ipsum,  dapibusque  accumbe  paratis : 
Excipe  dulce  melos  citharae  cantumque  sonantem. 

Nuncius  haec  Carril,  contra  rex  talia  Suaren 
Ore  refert  tumido,  sicut  caecumque  fremensque  494 
Redditur  a  Cromla  murmur,  cum  turbida  surgunt 
Flamina :  deveniant  omnes  licet  agmine  magno 
Phalliades,  forma  notae  viridique  juventa, 
Protendantque  manus  niveas,  et  pectore  mollem 
Effundant  gemitum,  meque  undique  et  undique 
Caeruleis  lustrent  totum  votisque  precentur,  [ocellis 
Hic  stabo,  sicut  solidae  stant  Lochline  rupes, 
Nil  ego  dimotus,  donec  lux  aurea  solis, 
Affulsura  neci  Cuchullinis,  adsit  ab  ortu*. 
Me  juvat  et  Boreas,  media  qui  Lochline  prodit, 
Ac  vastas  pelagi  reboantes  asperat  undas  ;  505 

Affatusque  meos  rauco  stridore  rudentes, 
In  mentem  revocat  subeuntes  ae'chera  sylvas 
Gormaleas,  virdi  passim  quae  vertice  nutant. 
His  mea  nam  mediis  aprorum  sanguine  cuspis  509 
Saepius  immaduit.     Properet  mihi  reddere  victus 
Munera  Cuchullin  ;  Cormacis  dedat  habere 
Protinus  antiquum  solium,  quod  millia  circum 

*  Nota,/ 


80  PHINGALEIS,  LIB,  I, 

Fulgentum  vallant  clypeum;  vel  Phallidis  omnes 
Primo  ego  congressu  terras  fluviosque  capessam, 
Exsuperans  virtute  meisque  horrentibus  hastis.  515 

Dira,  redux  inquit  Carril,  canit  omnia  Suaren, 
Asperior  ponto,  nec  dictu  affabilis  ulli. 
Dira*  sibi  rebusque  suis,  Semone  creatus 
Addidit,  ille  canat.     Dulcem  sub  sidera  vocem 
Tolle,  senex :  lapsi  tacitum  dic  temporis  aevum,  520 
Cantus  agat  noctem ;  praestet  sua  gaudia  luctus  ; 
Nam  celebri  virtute  viros,  formaque  puellas, 
Pinibus  alma  suis  plures  tulit  insula  Phallis ; 
Demulcentque  animos  dicunt  quae  carmina  fortes 
Albinis  heroas,  siquando  cessat  abactum  525 

Venandi  late  studium,  saltusque  silescunt, 
Ossianesque  canit,  montanaque  culmina  tractim 
Responsant,  querulis  Conae  salientibus  undis. 

Tum  Carril,  dicto  parens,  ita  farier  infit, 
Littore  Hyperboreo,  priscis  labentibiis  annis,    530 
Copia  magna  virum  viridantis  ad  Ullinisf  oras, 
Fluctibus  insultans,  devenit  mille  carinis, 
Nuncia  fama  ruit ;  jamjam  se  fervida  movit 
Phallensis  pubes ;  hostilibus  obvius  armis 
It  Carber,  Crimorque  virum  pulcherrimus  unus. 

*  Nota,  g.         f  h.         %  i> 

Hi  taurum  ob  niveum,  tondentem  Gulbinis  J  herbas 
Ignibus  ardebant  irarum ;  fatifer  ensis         [natur. 
Strictus  utrinque  micat,  pugnamque  necemque  mi- 
Namque  sibi  taurum  Crimor,  sibi  vindicat  alter. 
Alter  at  alterius  lateri  comes  additus  astat ;       540 
Bella  gerit  patriae ;  campo  stat  victor  aperto ; 
Conversusque  fuga  notum  petit  advena  pontum. 
Hos  pietas,  hos  prisca  fides,  concordia,  vinxit 
Magnanimos  juvenes  ;  nec  erat  cui  charior  ullus. 
Heu!  quidGulbineisreboavittaurusinherbis?  545 
Hunc  videre  jugo  procul  e  regione  viarum 
Ire,  ferusque  redit  dolor,  alta  mente  repostus, 
Lubaris  ad  lymphas  ineunt  certamina ;  vitam 
Cespite  gramineo  fundit  cum  sanguine  Crimor. 

Inde  domum  rediit  Carber,  repetitque  sororem, 
Fundere  dulce  melos  solitam  Brasollyda  circum. 
Tunrquoque,  quem  tacito*  sub  corde  fovebat  aman- 
Crimora  carminibus  dicebat ;  diraque  telo      [tem, 
Praelia  miscentem,  lacrymis  plorabat  obortis ; 
Attamen  ex  acie  reducem  pia  vota  vehebant;  555 
Marmoreusque  sinus,  tenui  velatus  amictu, 
Exultabat,  uti  mediis  vaga  Luna  per  umbras 
Nubibus  erumpit,  puraque  in  luce  refulget; 

Vox  citharae  fidibus  mulcebat  gratior  aulam,    559 
Versibus  immiscens  curas  humilemque  pavorem  ; 
Fronte  nitescebant  oculi,  quibus  ignea  cedunt 
Sidera.     Da  quando  venias,  dux  acer  in  armis, 
Illa  querebatur,  reddit  cum  talia  Carber. 

Excipe  quam  gessit  Crimor  certamine  parmam, 
Alma  soror  ;  facitoque  omni  rubigine  purum    565 
Pendeat  e  tigno  spolium  hoc,  mihi  fama  perennis. 
Nympha,  dolore  gravis,  singultibus  ilia  tendit. 
Pnrpureus  fugitore  color;  lymphataque  tectis 
Egreditur,  carpitque  viam,  ripamque  requirit 
Lubaris.     Aspiciens  supremo  funere  mersum  570 
Quem  coluit  juvenem,  gemitu  praecordia  rumpit. 
Hic  *  recubant  ambo,  Cuchullin ;  lentaque  taxus 
Composito  dudum  terreno  ex  aggere  surgit. 
Littus  ad  aequoreum  forma  superante  refulsit 
Brasollys,  Crimorque  una  post  saxa  jugorum ;  575 
Vestraque  servabunt  memori  sub  pectore  vates 
Nomina,  dum  fluet  alterno  cum  gurgite  pontus. 

Piniit  ut  Carril,  mulcet  tua  gratia  fandi 
Me  vivax,  Cuchullin  ait ;  cantusque  sonorus,   580 
Talia  quo  reseras,  decursis  condita  saeclis, 
Advenit,  ut  placidus  manans  e  nubibus  imber, 

*  Nota  k. 


LIB.  I.  SIVE  HIBERNIA  LIBERATA.  83 

Cum  Sol  est  coelo,  virides  cum  despicit  agros, 
Umbraque  radit  iter  clivis,  zephyrique  tepescunt. 
Nunc  age,  Phoenaide,  leni  nunc  pollice  nervos  585 
Argutos  pulsa ;  Bragellam  concine,  nympham 
Pectore  candenti,  nympham,  Dunscacidis  aedes 
Luce  serenantem  vultus  oculisque  benignis, 
Quam  tenuit  populis  ducibusque  habitata  superbis 
Insula,  cum  memet  dederim  sub  littore  vento ;  589 
Quamque  mihi,  decoris  primaevo  flore  virentem, 
Moribus  et  facilem,  sociavit  foedus  amoris. 

E  scopulo  nunquid  vultum  protendis  honestum, 
Sicubi  prospicias  summo  mea  carbasa  ponto  ? 
Te  fallit  pietas  ;  solam  namque  aspicis  undam :  594 
Spumeus  haud  fluctus  ratis  est,  quam  tota  requiris. 
Tu  modo  cede  loco :  nox  est ;  tua  tempora  circum 
Aura  fremit  montis  rigidi.     Non  ipse  revertar, 
Dum  saevus  belli  campo  subsederit  aestus. 
Fortia  *  dic,  fortis  Connal ;  quam  corde  recepi, 
Mente  abigas,  oro,  generatam  sanguine  regum,  600 
Egregiam  forma  sponsam  flavisque  capillis, 
Sorglani  sobolem,  fama  super  aethera  noti. 

Inde  bonus  Connal :  sylvam  custodia  solers 
Occupet,  ac  caveat  ne  quid  meditentur  iniquum 

LochKnidae.     Requiem  porro  te  poscere  pacis  605 
Ipse  quidem  repetens  iterumque  iterumque  monebo 
Huc  dum  pertulerit  lectos  ex  Albine  Phingal  * 
Heroas  secum,  dux  insuperabilis  armis. 

Jamque  dedit  signum  clypeo ;  vigilesque  frequen- 
Corripuere  viam ;  somno  se  stravit  et  agmen  [tes 
Sideribus  subter  mediisque  humentibus  auris ;  611 
Magnanimumqueducumbellosimulacraperemptum 
Grandia  per  Lenam  nabant,  perque  aethera  nubes. 
Vox  quoque  per  lucos  atque  alta  silentia  caecis 
Striduit  in  tenebris,  casusque  necemque  canebatf , 

*  Nota  m.  f  n. 

Diversus  paulum  d  suis,  procubuit  Connal :  somnoque  deditus,  videt} 
primo  caesi  praelio,  Umbram  Crugalis,  quae  cladem  Hibernorum 
praenunciat  ingentem.  Excitus  id  visi  enarrat  Cuchullini ;  ipsumque 
hortatur  ut  bellum  cum  Suarene  componat.  NU  koc  Cuchullin  viso 
movetur,  Jamae  studiosissimus,  et,  quas  multo  mane proposuerat  Sua- 
ren,  indignatus  pacis  conditiones.  Jam  pugnam  Carril  accendit  car~ 
mine.  Dubio  decertatur  Marte,  donec,  infugam  converso  Grumale, 
cedit  ex  acie  Hibernorum  exercitus.  Suorum  curant  receptum  Cu- 
chullin  Connalque.  Fugientes  in  vicinum  collem  deducit  Carril. 
Phingalis  conspicitur  classis ;  noxque  supervenit.  Tristior  ex  in- 
fausto  certamine  Cuchullin  Ferdae  caedem,  sibi  conjunctissimi,  et  d 
sepaulb  anie  mactati,  incusat,  ut  tanti  causam  exitii.  Neautem,  qui 
dilectos  sibi,  utcunque,  trucidassent,  omnes  ideb  adversd  uti  sorte  vide- 
antur,  Comaliset  Galvinae  historiam prqfert  in  medium  Carril. 

Arboris  ad  truncum,  quae  longis  aruit  annis, 
Procubuit  rauci  Connal  sub  margine  rivi ; 
Muscosoque  caput  lapidi  dux  credidit  almus, 
Fusus  humi.      Fuscum  locus  undique  et  undique 

amictum 
Tristior  induerat,  noctisque  fremebat  euntis  5 

Questibus.     At,  quamvis  diversus  ab  agmine  toto, 
Nil  metuit  ductor  validis  exercitus  armis ; 
Cumque  daret  placidam  fessus  permembraquietem, 
Longum  ignis  vidit  succedere  culmine  tractum 
Montano  ;  mediusque  *  astabat  fulgure  Crugal,  10 
Qui  cecidit  claris  nomen  virtutibus  aequans. 
Hunc  etenim,  belli  miscentem  praelia,  fregit 
Armipotens  Suaren.  Qualis  vaga  Luna  per  aethram 

Occiduam,  toto  vir  palluit  ore,  recinctas 
Indutus  nebulas ;  montis  prout  faucibus  ignes,  15 
Colluxere  oculi  flammis ;  sub  pectore  vulnus 
Sanguineum  patuit,  velut  ingens  rupis  hiatus. 
Quae  te,  Connal  ait  stupefactus,  cura  remordet, 
Gegalide,  patriis  venator  maxime  clivis, 
Bellatorque  asper  ?  Quantum  mutaris  ab  illo      20 
Crugale,  qui  clypeos  inter  gladiosque  coruscos 
Nil  usquam  turbatus  erat,  nil  palluit  unquam. 

Ille  latet  partim  partimque  recluditur  umbris, 
IHacrymansque  manum  ductori  porrigit  ingens 
Ingentem;  luctansque  animo  se  in  verba  resolvit,  25 
Qualis  arundinibus  mistis  gemit  Auster  aquosis. 

Nunc  animus,  Connal,  tumulum  meus  occupat 
Ullineo  gelidum  torpet  sub  littore  corpus  ;    [altum; 
Extremumque  loquor  fato,  sate  Colgare,  tecum.  29 
Nec  formam  inde  meam  gressumque  agnoscere  quis- 
Mortalispoterit:  referonamflaminaCromlae,  [quam 
Exilesque  umbras  refero,  quas  nubila  jactant. 
En  quae  me  toto  sub  pectore  cura  remordet : 
Imminet  heu  Lenae  nubes,  clademque  minatur ! 
Caede  cruentatam  video  procumbere  pubem        35 
Erinis  infaustae.     Pandis  qui  limina  felix 
Hospitibus,  Lemurum  sedes  fuge  nocturnorum. 

Dixerat ;  atque  abiens  liquidas  evasit  in  auras, 
Luna  velut  subitd  sese  post  nubila  condit,  [gressum. 
Cum   Connal:    quid    abis?   fugientem   comprime 
Quo  ruis,  6  Crugal  ?  coelestem  discute  flammam. 
Hiic  converte  gradum,  Cromlanae  gloria  gentis 
Inclyta.     Da  quasnam  sub  montibus  incolis  aulas? 
Quis  viridans  praebet  collis,  speluncave,  sedem  ? 
Quove  loco  positos  somnus  complectitur  artus  ?    45 
Flaminibusne  *  fremes  mediisque  loquacibus  undis? 
Quidni,  Gegalide  Crugal,  nova  bella  ciebis 
Impiger  ?  ah !  Lemures  infracti  ad  praelia  torpent  f . 

Surrexit  facili  Connal  sermone  disertus ; 
Armatusque  adiit  Cuchullina,  et  ocyus  orbem     50 
Percussit  clypei :  clypeoque  sonante  per  auras, 
Excitus  emicuit  princeps  asperrimus  armis ; 
Quidque,  inquit,  Connal,  validis  dux  ictibus  acer, 
Ad  me  sub  noctis  requiem  vestigia  perfers  ? 
In  te  si  praeceps  mea  fors  irrumperet  hasta,         55 
Angerer  ex  animo.     Da  quid  sub  corde  volutas, 
Colgaride  ?  ceu  qui  radiis  Sol  omnia  lustrat, 
Mens  tibi  lucescit.     Venit  mihi  rupis  ab  antro, 
Alte,  fatebor,  ait,  magni  sate  sanguine  ductor 
Semonis,  Crugal  flammato  fulgure  vectus.  60 

Ut  stetit  ante  oculos  coram,  trans  membra  nitebant 
Sidera:  praetendensque  manum,  gemituque  locutus, 
Praescius  exitium  clademque  instare  canebat. 
Hinc  ego  te,  princeps,  hortor  componere  pacem, 
Teve  tuosque  plagis  vel  nunc  subducere  Lenae.  65 
Ut  stetit  ante  oculoscoram,trans  membra  nitebant 
Sidera,  suscipiens  inquit  Semonia  proles : 
Optime  vir,  Connal,  dictu  mirabile  narras. 
Quin  cecinit  cladem :  sed,  qui  me  pangere  pacem 
Hoc  adigis  monitu,  si  quid  tibi  perculit  aures,     70 
Ventus*erat,  querulumque  ruentum  murmur  aqua- 
Quod  si  vidisti  vere  tu  Crugalis  umbram,       [rum. 
Quid  tuus  huc  ipsam  strictus  non  egerit  ensis  ? 
An  quam  speluncam  subeat,  quasve  occupet  aulas 
Haec  hominis  facies,mira  haec  sinecorpore  forma,75 
Est  tibi  quaesitum  ?    Si  queis  modo  sedibus  hospes 
Praescius  accedit  Crugal  novisse  liceret, 
Ense  minisque  meis  actus,  quae  pectore  servat, 
Nudaret :   verum  nihil  est  quod  plurima  novit. 
Substitit  hic  hodie,  collesque  relinquere  nostros    80 
Temporis  haud  potuit  spatio  conclusus  iniquo. 
Unde  igitur  norit  quae  secum  funera  versat  ? 

*  Nota,  D. 

Excipit  hic  Connal ;  nec  abest  prudentia  rerum. 
Trajiciunt  animae  simulacraque  luce  carentum 
Nubila  vi  magna  ;  mediis  per  inane  videntur      85 
Flaminibus,  clivosque  colunt,  antrisque  residunt ; 
Otiaque  ut  peragunt,  vario  sermone  fruuntur, 
Expediuntque  hominum  casus  et  funera  fando. 

Nil  moror,  exclamat  Cuchullin  :  funera  quaevis 
Expediant  fando  ;  praeter  Cuchullina  mittant.    90 
Suarenis  haud  ferrum  metuo,  nec  littore  cedam. 
Quod  si  summa  dies  et  ineluctabile  tempus 
Institerint,  ingens  tumulus  mihi  surget  ad  undas 
iEquoreas ;  lacrymisque  genas  venator  obortis 
Imbuet ;  aeternum  dicent  me  carmine  vates  ;      95 
Pectore  sub  memori  noctesque  diesque  fovebit 
Sponsa  decore  novo,  niveas  exserta  mamillas. 
Ponere  non  renuo  vitam,  convertere  tergum 
Nescio :  quippe  *  acie  clarum  clarumque  triumphis 
Me  vidit  Phingal.    Peragis  qui  rupibus  aevum,  100 
Fac  modo  te  videam ;  coelesti  lampade  vectus 
Labere ;  pande  meum  coram  irreparabile  fatum, 
Attamen  haud  fugiam,  venti  per  inane  frementis 
Accola.     Quae  geminas  inter  suspenditur  hastas, 
PercuteCabadisveterem,sate  Colgare,  parmam.  105 

*  Nota,  E. 


92  PHINGALEIS,  LIB.  II. 

Nec  mora,  continuo,  notae  sublimibus  armis, 
Erineae  surgant  gentes,  pugnaeque  parent  se ; 
Jamque  licet  Phingal,  nostrae  spes  magna  salutis, 
Necdum  deveniat  ventosa  Morvene,  certus 
Instaurabo  acies  omni  discrimine  rerum.  110 

Per  Lenam  longe  sonitus  lateque  vagatur, 
Ocyus  et  surgunt  horrentes  aere  phalanges 
Erineae,  sicut  cumulo  praeruptus  aquae  mons, 
Cum  ruit  Oceanus,  Boreasque  exasperat  undas. 
Immani  stant  mole  heroes ;  telaque  quassant,   115 
Brachia  ceu  quercus  annoso  robore,  cum  fors 
Bacchatur  glacialis  hyems,  et  frigore  frondes 
Exustae  crepitant,  ventoque  hinc  inde  vehuntur. 

Nubila  canuerant ;  tremuit  super  aequora  ponti 
Clara  dies ;  nabat  nebulae  sed  caerula  moles     121 
Erigenas*  circum,  totumque  obtexerat  agmen. 
Surgite,  Lochlinidae ;  mea  jussa  capessite  raptim, 
Matutinus  ait  Suaren.     Formidine  capti, 
Erigenae  cessere  loco :  Cormacis  ad  arcem 
Te  fer,  Morla  levis ;  dic  se,  dic  omnia  victus     125 
Ille  mihi  dedat,  populum  ne  cuspide  laesum 
Excipiat  miserum  tumulus,  perque  Erinis  oras 
Viribus  absumptis  hiscat  vox  nuncia  cladis. 

*  Nota,  F. 

Exiliunt,  veluti  volucrum  grex  aequore  surgit, 
Littora  cum  subitus  diverberat  arcus  aquarum;  130 
Conclamantque  omnes  ;  mugitque  sonoribus  aether, 
Sicut,  per  noctem  ruptis  ubi  nubibus  imbres 
Descendere  graves,  plangunt  sub  luminis  ortum 
Mille  amnes,  torto  commixti  vortice  Conae  : 
Utque,  sub  Autumnum,  cliviper  devia  tendunt  135 
Informes  atraeque  umbrae,  quas  nubila  jactant, 
Excita  flaminibus,  laetumque  arcentia  Solem, 
Succedunt  aliis  alii.     Vestigia  figit, 
Ceu  montanus  aper,  Suaren  ;  torvumque  tuetur. 
Illius  elatus  laeva  vomit  aereus  ignes  140 

Flagrantes  clypeus,  sicut,  nigrantibus  umbris, 
iEthereum  lustrans  montana  cacumina  fulgur, 
Quum  silet  omne  solum,  vasta  quiim  luce  coruscam 
Ire  videt  Larvam,tremefactus  membra,  viator,  144 
Oppositumque  jugum  nebulasque  nemusque  nitere, 

Missus  at  interea  luctantis  ab  aequoris  aestu 
Ventus  adest,  nebulasque  fugat,  clivumque  recludit; 
Erineumque  genus,  fulgens  praestantibus  armis, 
Conspicitur,  qualem  diductam  littore  rupem 
Navita  prospectat,  longis  erroribus  actus  150 

Cum  saeviret  hyems,  ciim  non  tractabile  coelum. 

Ito,  age,  Morla;  subi  clivum,  rex  Lochlinis  inquit; 

M 

Conversisque  fuga  montesque  petentibus  altos 
Fer  pacis  requiem,  qualem  do  regibus  orbis,      154 
Cum  caput  inclinant  gladio,  veniamque  precantur, 
Virgineusque  chorus  lacrymarum  flumina  fundit. 

Corripuit  propere,  generatus  Spathare,  magnus 
Morla  viam;  cursuque  levis,  fastuque  superbus 
Erineum  petiit  ductorem,  nube  virorum 
Stipatum ;  rumpitque  ferox  has  ore  loquelas.     160 

Accipe  quam  pangit  qualemque  paciscitur  unam 
Rex  pacem  Suaren ;  leges  simul  excipe  pacis, 
Quas  dicit,  postquam  lectissima  robora  regum 
Corruerint  acie.     Fluvios  camposque  nitentes 
Erinis,  uxoremque  tuam,  cervosque  prementem 
Olli  dede  canem :  Bragellam  tradere  ne  tu,       166 
Cuchullin,dubitapulchram;  gracilemqueLuathum, 
Qui  rapidos  cursu  rapido  praevertitur  Euros. 
Talia  te  fractae  poscit  rex  pignora  dextrae : 
Cede  viro,  blandam  si  vis  producere,  vitam.        170 

Non  ego,  non  cedo  cuivis  inglorius  armis, 
Fortis  ait  ductor  ;  referesque  hoc,  Morla,  superbo 
Fuscorum  domino  clypeum.    Secet  aequora  Suaren, 
Illiusve  exscindam  acies  condamque  sepulchris 
Erineis ;  lucemque  novam  Dunscacide  nunquam 
Affulsura  dies  Hybernas  afferet  Arctos;  176 

Sed  neque  Lochlineo  surgens  in  cornua  saltu? 
Ullus  anhelabit  cervus  vexante  Luatho. 

Tune  igitur,  bijugum  demens  agitator  equorum, 
Morla  refert,  audes  iterum  concurrere  regi,       180 
Qui  potis*  est  terram,  belli  quae  suscitat  iras, 
Sedibus  avulsam,  propriis  vectare  carinis  ? 
Neve  facit  pluris  viridanti  vertice  colles 
Erineos  pelagi  domitor,  rex  Lochlinis  altus. 

Haudopusf  est  verbis ;  victustibi,  Morla,  loquendo 
Cedo  equidem,  nulli  duro  certamine  belli,  186 

Suscipiens  Cuchullin  ait,  Semonius  heros. 
Stat  pugnare  manu:  dominabiturj  Erine  Cormac 
Supremus  rector,  dum  spiritus  hos  reget  artus. 
Talia  jactantem§  Morlam,  vir  maxime,  Connal, 
Audisti:  laudasne  iterum  me  pangere  pacem,    191 
Bellipotens  heros,  frangis  qui  dura  potentum 
Scuta  virum.     Vitam,  Crugal,  qui  degis  inertem, 
Quo  mihi  dira  canis,  magnae  quo  stragis  acervos? 
Exiguae  caecas  aulae  juvat  ire  sub  umbras,       195 
Carmina  sublimem  si  me,  si  gloria  tollat. 
Erinis  6  pubes,  pubes  assueta  triumphis, 
Arboreum  torque  pilum  tenuesque  sagittas. 

*  Nota,  G.         f  H.         J  I.         §  K. 

Aggredere  Hyberna  missas  a  Lochline  gentes,  199 
Delapsae  veluti  coelo  cum  turbine  Larvae.        [vis 

Jamque  fremens  densisque  acies  glomerata  cater- 
Progreditur ;  nebulamque  refert,  quae  valle  sub  ima 
Cogitur  in  noctis  faciem,  cum  nubila  solem 
Eripiunt,  lateque  silet  vel  murmuris  aura. 
Ante  suos  rutilis  praestans  duxabat  in  armis,    205 
Coelestis  veluti  Genius  nigrantia  calcat 
Nubila,  flagrantes  indutus  fulminis  ignes, 
Turbineumque  manu  ventorum  flamina  gestans. 
Stat  medius  tumulo  Carril ;  cornuque  sonorum 
Attollit  dextra,  fortemque  accendere  pugnam    210 
Aggreditur,  fundens  animoso  pectore  carmen. 

Hei  mihi!  quis9  Crugal,  gelida  te  morte  jacentem 
Cespes  habet  viridans  ?  Non  replet  odoribus  aulam 
Concha  tuam ;  violat  vultum  pia  Crugalis  uxor, 
Contristatque  domum  gravibus  nova  questibus  hos- 
pes*.  ,  215 

Ecqua,decore  micans,mulierprocul  impetu  in  hostes 
Prorumpit  medios  ?     Tortis  Dogrena  capillis, 
Crugalis  ipsa  uxor,  teretes  exserta  mamillas. 
Aurea  caesaries  olli  stridentibus  auris 

*  Nota,  L. 

Funditur,  ignescunt  oculi,  vox  faucibus  haeret.  220 
Ah !  tuus  aerio  cervorum  tramite  Crugal 
Expallet ;  scopulusque  cavus  tenet  illius  Umbram. 
Nocte  super  media  petiit  me  pace  jacentem ; 
Allapsusque  aures  parco  fuit  ore  locutus 
Instar  apis,  culicisve  volantis  vespere  circum.    225 

Me  miserum !  Dogrena  cadit,  ceu  lucida  nubes 
Ire  recens  orto  per  coelum  Sole  videtur. 
Barbarus  en  lateri  capulo  tenus  abdidit  ensem ! 
Deliciae  procerum  dulces,  tot  cura  procorum 
Occidit:  ecce  jacet,Carber,  tua  fama,  decusque,  230 
Filia,  virga,  decore  virens,  lectissima  sylvae. 

Excepit*  voces  Carber  gemitusque  per  auras ; 
Utque  ingens  fertur  balena  sequacibus  undis, 
Irruit.     Ante  oculos  crudeli  funere  natam 
Aspicit  extinctam :  perrumpit  millia  solus ;       235 
Fulmineumque  rotans  mucronem,  in  Lochlina  saevit. 

Ingruit  extemplo  summi  certaminis  aestus 
Hinc  atque  hinc.     Quassant  sylvam  ceu  flamina 
Centenisque  velut  pinetum  montibus  ignes  [centum, 
Depascunt  totidem,  cinctae  lethalibus  armis      240 
Vasta  dabant  acies,  plagasque  necemque  ferebant. 
Qua  se  cunque  ferat  Cuchullin,  scinditur  hostis, 

*  Nota  M. 

Carduus  ut  campi.    Verum  premit  Erina  Suaren  : 
Sternitur  illius  dextra,  quae  parcere  nescit, 
Currac ;  sternitur  et  Carber,  fortissimus  heros ;  245 
Stratus  in  aeternam  claudit  sua  lumina  noctem 
Morlanus ;  ponensque  animam  tu,  Colta,  tremiscis, 
Ecce  tibi  niveum  rubefactum  est  sanguine  collum, 
Disjectique  jacent  flavi  tellure  capilli. 
Quo  ruit  ille  loco  festas  extruxerat  ante  250 

Saepedapes,  citharampulsavitsaepe  canoram, 
Quum  jam  laetitia,  quum  jam  latratibus  auras 
Implerent  catuli,  curvisque  animosa  juventus 
Arcubus  aptaret  nervos.     Se  victor  agebat 
Suaren,  uti  tumidum  deserta  per  avia  flumen  255 
Profluit,  aggeribus  ruptis ;  fertque  omnia  secum. 
Astabat  medius  Cuchullin  Chrochmoris*  instar, 
Aethereas  findit  summo  qui  vertice  nubes  : 
Irruit  in  clivos  turbo,  pinetaque  quassat ; 
Rupibus  insultat  crepitanti  grandine,  nimbus ;  260 
Saxeus  at  sese  sustentat  mole  sua  mons, 
Frigoraque  atque  hyemem  Conae  convallibus  arcet. 
Sic  quoque  Cuchullin,  qua  visque  ruinaque  poscunt, 
Objectat  sese  clypeum  tegmenque  suorum  ; 
Vulneraqueigeminat;  sequiturque  a  vulneresanguis, 
Fonte  velut  saliens  tendit  per  gramina  rivus.     266 

*  Nota,  N. 

At  Lenae  campo  mediisque  vagantibus  Umbris 
Erigenae  pereunt,  veluti  nix  sole  liquescit, 
Pallidus  et  clamat  Grumal :  premit  agmine  toto, 
Pone  sequens,  Lochlin  victrix.    Quo  statis,  ut  undis 
Lucus  arundineus  mistis  ac  turbine  venti?        271 
Qua  datur  ire  via  cervorum  scandite  clivos. 
Dixerat :  et,  qualis  cervus  formidine  pressus, 
Proripuit  sese  ;  passusque  hastile  regebat 
Sed,quicum  pavidoverteruntGrumaletergum,  375 
Exigui  numero :  saevissima  bella  moventes, 
Phalliadae  fundunt  calido  cum  sanguine  vitam 
Pro  Lenae  scopulo,  surgit  qui  vertice  ad  astra. 

Gemmifero  vectus  curru  Cuchullin  aperto 
Ire  videbatur,  stragisque  ciebat  acervos  280 

Undique ;  conversusque  inquit.  Dux  alme  virorum, 
Aspera  qui  nostram  docuisti  praelia  dextram, 
Defluxisse  vides,  Connal,  certamine  amicos. 
Nos  acie  extrema  saevum  cohibebimus  hostem, 
Vulnera  miscentes.     Vir  longis  obsite  saeclis,  285 
I,  Carril,  qua  prima  tibi  fortuna  salutis 
Monstrat  iter ;  tumulum  nostros,  age,  defer  ad  istum. 
Huc  ades,  6  Connal ;  mecum  sortire  laborem, 
Si  fdrs  relliquias  belli  defendere  detur. 
Emicatincurrum;  clypeumqueinsignedecorum  290 

Eminet,  ut  miris  orbem  velata  tenebris 
Luna,  superba  soror  stellarum,  cedit  ab  ortu, 
Sollicitatque  novis  mortalia  pectora  curis. 
Hac  Sifadda  ferox,  illac  Dusronnal  anhelat, 
Exsuperans  acclive  solum :  nam  Lochlinis  urgent 
Agmina,  ceu  fluctus  balenam  pone  sequuntur.  296 

Erigenae  Cromla,  celsam  tollente  sub  aethram 
Culmina,  se  sistunt :  referunt  nemus  ignibus  ustum, 
Quos  noctis  turbo,  bacchatus  collibus  altis, 
Sparsit  atrox ;  non  jam  zephyris  motantibus  ullae  300 
Dulce  sonant  frondes  ;  non  jam  sub  luminis  auras 
Sese  subjiciunt  rami.    Vix  unus,  et  alter 
Hinc  atque  hinc,  immani  dissitus  intervallo, 
Assurgit  stipes,  flammaque  nigrescit  adesus. 
Dux  Semoniades  patulae  sub  tegmine  quercus  305 
Conticet ;  atque  olli  fundunt  vaga  flamina  crinem. 

Phyttilis  hic  autem  gnatus,  vir  cursibus  acer, 
Postubi  prospectum  maris  explorave^at  omnem, 
Affuit,  ac  dictis  coram  nova  gaudia  miscet. 
Classis,  *  io  classis !  Phingalque,  asperrimusheros,  310 
Agmina  in  arma  vocans,  et  scuta  ingentia  frangens, 
Advenit :  Albineae  findunt  vada  caerula  naves ; 

*  Nota  O. 

Veliferi  nutant  mali  sub  vertice,  qualis 
Montanus  lucus,  palantia  nubila  lambens. 

Tum  sua  Cuchullin  sic  alta  silentia  rumpit.  315 
Insula,  qua  non  est  tellus  mihi  charior  ulla, 
Nunc  nebulis  emitte  tuis  in  carbasa  flatus  : 
Millia  quo  mactes  propera,  dux  maxime  bello, 
Morvenis  6  celsae  rector,  quem  gloria  cingit. 
Me  tua  vela  juvant,  Phingal,  rex  optime  regum,  320 
Fulgor  ut  Eous ;  classis,  velut  aureus  alti 
Vertice  Sol  fulgens  coeli ;  tu,  sicut  euntis 
Maxima  *  flamma  nigrae  noctis,  delata  per  orbem. 
Qui  struis  ex  animo  convivia  larga  benigno, 
Rebus  in  humanis  nihil  experieris  amico  330 

Dulcius  insigni,  Connal.     Nox  humida  clivos 
Obsidet;   heu!   quaenam  torquet  nunc  aequora 

Phingal  ? 
Quodve  subit  littus  ?  Tenebrae  considere  suadent, 
Sidera  dum  coelo,  Lunaeque  refulserit  orbis.     335 

Irruit  in  sylvam  ventus ;  cum  murmure  manant 
E  saxis  fluvii ;  Cromlam  petit  imbribus  aether ; 
Trans  ruptas  trepidant  ardentia  sidera  nubes. 
Multa  putans,  rauci  sedit  torrentis  ad  oram 
Erineus  ductor,  nec  non  et  Colgare  Connal 
Progenitus,  Carrilque  gravis  labentibus  annis.  340 

*  Luna. 

Me  Cuchullin  ait,  magno  Semone  creatus, 
Usque  adeo  invisum,  Connal,  victoria  fugit, 
Quandoquidem  coeli  jucundo  lumine  et  auris 
Nudaram  *juvenem,  fato  congressus  acerbo: 
Quemque  Amun  genuit  nulli  virtute  secundus,  345 
Ferda,  tibi  vinclum  veri  me  vinxit  amoris. 
Dic,  age,  tum  Connal,  dic,  6  Semonia  proles, 
Qui  dux  occiderit  felix  insignibus  armis  ? 
Nam  Ferdam  novi,  generoso  sanguine  natum 
Amunis  :  nituit  forma,  velut  imbrifer  arcus.    350 

Mox  ita  Cuchullin:  devenit  ab  Albine  Ferda 
Littus  ad  Ullineum  ;  centum  convallibus  unus 
Regnabat,  Murique  aulis  exercuit  ensem. 
Mi  fuit  ante  alios  charus ;  comes  additus  ibam  355 
Venanti ;  consors  in  saltu  lectus  habebat. 
Degyla  quo  memorem  causamque  caputque  doloris? 
Carberis  uxor  erat  Degyl,  ditione  prementis 
Ardvena  ductoris.     Stetit  illius  ore  venustas 
Plurima ;  sedposuit  sub  corde  superbia  sedem.  360 
Deperiit  porro  fulgurque  decusque  juventae, 
Ferdam  Amuniaden ;  dixitque,  exosa  maritum. 

Da  mihi  f  dimidium  tondentis  pascua,  Carber, 
Armenti ;  linquamque  tuas,  vir  inutilis,  aedes. 
Tolle  moras  omnes;  nam  fert  ita  corde  voluntas.  365 

*  Nota,  P.        t  Q. 

Tum  contra  Carber :  justis  id  partibus  aequet 
In  nos  Cuchullin,  cujus  sub  pectore  sacrum 
Jus  habitat.     Salve,  Degyl ;  lux  optima,  salve  ; 
iEternumque  vale,  mulier,  quam  gressus  honestat* 
Jamquepecusgeminisparibusqueegopartibusaequo, 
Cum  superest  unus  praestanti  corpore  taurus,  371 
Carbereisque,  nefas !  opibus,  me  judice,  cedit. 
Ob  decus  hoc  pecoris,  taurum  candore  nivali, 
Quemque  alius  votis  aliusque  optaverat  heros, 
Exarsere  animis  irae ;  formosaque  Ferdam       375 
Talibus  aggreditur  dilectum  foemina  dictis. 

Me  Semoniades  curis  ingentibus  angit, 
Immiscetque  atrae  nocti :  fac,  optime  Ferda, 
Mox  cadat  ante  diem  ferroque  extrema  sequatur  ; 
Aut  projecta  ferar  sinuosi  Lubaris  unda,  380 

Luminibusque  tuis  adero,  teque  insequar  ultrix 
Omnibus  Umbra  locis,  trepida  formidine  captum. 
Altior  insurgens  dirum  Cuchullina  perde, 
Meve  relinque  animum  nil  magnae  laudis  egentem. 

Qui  potero,  juvenis  praestanti  roboie  dixit,   385 
Qui  Sermoniaden  potero,  mea  candida  Degyl, 
Perdere,  consortem  mentis  rerumque  mearum  ? 
Dimidiumne  mei  scindam  crudelibus  armis  ? 

Tres  lacrymosa  dies  egit ;  quartaque  sinistrae 
Aptavit  juvenis  clypeum,  contendere  certus.      390 
Aggrediamur,  ait,  Cuchullina,  Degyl,  ut  optas : 
Illius  ast  utinam  telis  abrumpere  vitam 
Hanc  mihi  contingat !  qui  nam  per  saxa  vagarer, 
Impositumque  olli  possem  spectare  sepulchrum?394 

Pugnatum  Muri  campo  est ;  at  vulnera  telum 
Horrebat,  galeasque  cavas  clypeosque  rigentes 
Segnius  attingens,  belli  simulacra  ciebat. 
Astabat  Degyl  dictisque  invadit  amaris. 

Optime  Ferda,  tibi  languescit  inutile  telum  ;  399 
Vulnificumque  tener  chalybem  male  gestatephebus. 
Cede?  puer ;  referat  palmam  Semonius  heros, 
Malmoream  solido  superat  qui  robore  rupem. 

At  juveni  rubuere  genae ;  fusisque  rigantur 
Errantes  oculi  lacrymis :  nec  multa  locutus,     404 
Erige,  ait,  clypeum,  Cuchullin ;  pelle  petentem 
Ictibus  haud  meritis.     Jam  stat  decernere  ferro, 
Quanquam  animus  tentassehorret,luctuquerefugit. 
Ingemui,  sicut  ventus  per  rupis  hiatum 
Sibilat ;  utque  mihi  ferus  insurrexerat  ensis, 
Concidit  heu  belli  fulmen  !  sub  culmine  collis  410 
Ferda  jacet  busto,  miseranda  morte  peremptus. 
Scilicet  invisum  me  ijie  victoria  fugit, 

Quandoquidem  coeli  jucundo  lumine  et  auris 
Nudaram  juvenem,  quo  non  mihi  charior  ullus. 

Tum  solitus  Carril  modulari  flebile  carmen  415 
Talia  dicta  dedit :  riguae  dux  Phallidis  acer, 
Quique  ornas  currum,  jam  non  ornaris  ab  illo, 
Triste  refers  :  animoque  subit,  quod  tarda  vetustas 
Protulit  in  medium.  Tacitis  labentibus  annis, 
Comalis  increpuit  nomen  memorabile  fama :     420 
Sed,  licet  infelix  telo  mactasset  amicam 
Dimidiumque  animae,  multo  sublimis  honore 
Ex  acie  rediit  victor  pugnisque  cruentis. 
Is  fuit  Albineus  princeps,  centumque  jugorum 
Regnator  ;  cervique  illius  mille  bibebant  425 

Flumina ;  latrabat  centum  sub  cotibus  altis 
Turba  canum ;  roseo  fulgebat  in  ore  juventus, 
Miscebatque  manus  bellum,  stragemque  ciebat 
Heroum.     Toto  nympham  sub  corde  recepit, 
Nomine  Galvinam,  spoliis  paterisque  superbi,  430 
Conloci  sobolem,  qua  non  formosior  usquam. 
Virgineos  inter  coetus  namque  ipsa  refulsit, 
Sicut  Sol  coelo :  corvi  vel  nigrior  alis 
Ludebat  crinis  per  candida  colla ;  citorum 
Vis  ibat  catulum  sub  littore ;  montibus  arcus  435 
Stridebat ;  posuit  mens  uno  Comale  sedem. 

Alter  in  alterius  figebat  lumina  vultu 

Saepius ;  his  amor  unus  enim,  studiumque,  laborque 

Unus  erat ;  sensusque  animi  clam  dicere  juvit. 

At„  ditione  premens  nimbosas  Ardvenis  oras,  440 
Illam  etiam  Grumal  dilexit,  turbidus  hostis 
Comalis :  ibat  hians,  solam  si  forte  videret. 
Jamque  die  quadam,  cum  caetera  turba  vagatur, 
Undique  diffusa  nebulae  caligine  caecos 
Defessi  montes  Comal  virgoque  relinquunt,      445 
Ronanisque  adeunt  antrum,  qua  personat  aequor 
Fluctibus.     Hic  fuerat  solitus  consistere  Comal, 
Venatu  rediens ;  hic  illius  arma  fuerunt ; 
Hic  centum  clypeos  omni  ferrugine  puros 
Constituit,  centum  galeas  ex  aere  sonoro.  450 

Introgressus  ait :  quod  te  nunc  hospite  gestit, 
Hoc  lato  sedeas  antro,  lux  alma  decoris. 
Rupe  sub  adversa  tollit  se  in  cornua  cervus 
Magna  mole  ;  petam  cursu ;  subitoque  revertar. 
Me,  Galvina  re  fert,Grumal  formidine  complet,  455 
Carmina  quem  tollent  nunquam,  necgloria  laudis. 
Huic  gratus  Ronan,  gratum  est  Ronanis  et  antrum. 
I,  donec  redeas,  arma  inter  densa  morabor. 
Moram  Comal  adit,  cervoque  acerrimus  instat.  459 

Comalis  illa  volens  animum  explorare  fidemque, 

Arma  capit  demens ;  egressaque,  sola  vagatur 
Littore.     Prospexit  ductor,  dirumque  putavit 
Grumala  devenisse  locos  :  quatit  ilia  ;  pallet ; 
Omnia  jam  tenebris  sentit  nigrescere  circiim  ;  464 
Intenditque  arcum.     Volat  acta  sagitta  per  auras  ; 
Et  moribunda  suo  versat  se  sanguine  virgo. 
Pervolat  ille  ferox,  late  loca  questibus  implens, 
Galvinamque  vocans,  Conloco  patre  creatam.   468 

Quis  te,  dicebat,  quis  habet,  mea  maxima  cura, 
Nympha  decora,  locus  ?  quis  te  male  sustulit  error  ? 
Concava  saxa  silent ;  silet  omnis  et  undique  tellus. 
Quod  modo  de  manibus  multa  vi  fugit  in  auras, 
Vidit  anhelanti  defixum  virgine  telum. 
Galvinamne,  ait,  *  extinxi  ?  nec  plura  locutus, 
Irruit  in  collum.     Solos  per  lustra  ferarum       475 
Invenit  miserans  geminos  venator  amantes. 

Inde  aevum  luctu  Comal  gemituque  trahebat, 
Conditus  in  nubem ;  vestigia  plurima  fecit 
Virginis  ad  lectae  tumulum,  lacrymasque  ciebat. 
Classis  ut  hostilis  gelida  devenerat  Arcto,  480 

Miscuit  ille  manus  manibus ;  peregrinaque  passim 
Agmina  fundebat,  quaqua  densissimus  hostis, 
Jampridem  invisam  quaerens  abrumpere  vitam. 

*  Nota,  R. 

Quis  tamen  hunc  posset  cinctum  fulgentibus  armis 
Perdere  ?  projecit  clypeum  :  praecordia  telum  485 
Invenit  volitans.     Tecum,  Galvina,  quiescit 
Littus  adaequoreumpositus:  vestrumque  sepulchrum 
Navita  prospectai,  summis  ubi  pendet  in  undis. 

Phingalis,  adhuc  juvenis,  virginisque  Agandaecae  Jatum,  roga- 
tus  recinit  Carril.  Vix  quiescit  is,  ubi  Calmar,  Mathae  Ji- 
liuSy  primique  vel  auctor  praelii,  vulneratus  devenit  acie  ;  nunciaU 
que  eb  tendere  Suarena,  ut  reliquas  Hiberniae  copias  improvisus 
opprimat.  Se  autem  significat  velle  omnem  hostis  impetum  susti- 
nere,  dum  sui  se  in  tutum  recipiant.  Huic  se  facinori  addit  so- 
cium  Cuchullin.  Exorta  jam  luce,  vulneribus  confectus,  Calmar 
moritur.  Erigenas  insecutus,  videt  Suaren  Phingala;  ipsumque 
petit  toto  agmine.  Ob  cladem  moestus  Turit  se  condit  Cuchullin. 
Lochlinidas  interim  oppugnat  Phingal:  at,  instante  nocte,  victoria 
differtur.  Oscara,  nepotem  laudat  edocetque  rex.  Suarenis  ex- 
ploratum  molimina  mittuntur  Follanus  atque  Oscar.  Rogat  inde 
Gollus,  Mornijilius,  ut  proximae  summa  pugnae  se  penes  sit ;  an- 
nuitque  Phingal ;  qui,  priusquam  se  dat  somno,  Agandaecae  ab- 
sentem  Umbram  qffatur.  Quae  tertiae  sunt  diei  pulchra  in  pa- 
trem  pietate  concludit  Ossianes*  , 


PHINGALEIS 

LIBER  TERTIUS. 


Haec  ubi  cantarat  Carril,  dulcedine  mentem 
Carmina  demulcent,  inquit  Semonius  heros ; 
Et  repetita  subit  decursi  temporis  aetas, 
Haud  secus  ac  passim  diffusus  mane  benigno 
Ros  super  arbustis,  capreaeque  virentibus  herbis,  5 
Cum  Sol  exoriens  lustrat  jam  summa  jugorum 
Culmina,  caeruleusque  ima.  convalle  quiescit 
E  regione  lacus.     Rursum  sub  sidera  blandam 
Tolle,  senex  Carril,  vocem ;  cantumque  moveto, 
Quo  sonuit  quondam,  quondam  mea  gestiit  aula,  10 
Rex  ubi  bellipotens  coram  melioribus  annis 
Afforet,  ac  numeris  ardens  intenderet  aures. 

Paruit  hic  Carril,  magnoque  haec  ore  profudit. 
Optime  rex,  Phingal,  durosque  experte  labores, 
Plurima  miscueras  certamina;  saepe  frementis   15 

Retulit  ad  Selmam  te  pompa,  decusque,  triumphi. 
Lochlina  fudisti  justas  effusus  in  iras, 
Cum  te  primaevo  vestiret  flore  juventus : 
Laetos  despexere  annos  malasque  rubentes  19 

Lochlinidae ;  victrixque  neci  mox,  vana  tumentes, 
Hos  tua  dextra  dedit,  magnorum  maxime  regum. 

Qua  vel  Lora*  ruit  spumatque  gemitque  sub 
auras, 
Faucibus  angustis  fervens,  vi  Phingal  in  armis 
Rex  ibat ;  juvenumque  manus,  manus  optima  bello 
Pone  sequebatur ;  sonuitque,  ut  flumina  mille,  25 
Cum  gelida  Starno  dominatus  Lochline  captus 
Devinctusque  fuit,  manibus  post  terga  ligatis, 
Compedibusque  abiit  liber,  classique  remissus. 

Volverat  hinc  tumidos  irarum  pectore  fluctus 
Barbarus;  ac  tacitum  noctesque  diesque  fovebat  30 
Phingalis  exitium,  victus  cui  cesserat  uni : 
Utque  domum  rediit,  seditque  in  Gorm?dis  aula, 
Snyvena,  qui  passus  canos,  qui  carmina  pronus 
Lodinisf  ad  signum  fundebat  colle  repostum, 
Auditusque  novas  acies,  nova  bella  ciebat,  35 

Ocyus  accivit,  simulata  mente  locutus. 

Irnpiger  i,  Snyven,  nivea  cui  spargitur  aetas 

*  Nota,  A.         |  B. 

Canitie,  Selmamque  subi,  per  Morvenis  oras 
Littore  surgentem  curvo ;  mea  dicta  ferentem 
Excipiat  praestans  animis  formaque  tyrannus,    40 
Huic  thalami*  sociam,  spirat  quae  pectore  cantum, 
Ipse  dabo  gnatam ;  nec  pulchrior  exserit  usquam 
Nympha  sinum.     Spumam,  summis  quae  volvitur 
Illius  aequiparant  nivei  candore  lacerti ;        [undis, 
Errantesque  comae  nigrescunt ;  blandaque  miram 
Menssuperatformam,moresque  habitusque  benigni. 
^Equora  trajiciat  Phingal,  visatque  puellam, 
Quae  secreta  adytis  nunquam  penetralibus  exit. 

Ventosas  tandem  penetravit  Morvenis  oras 
Advectus  Snyven  :  septusque  cohorte  suorum     50 
Phingal  abit ;  longeque  animus  praevertitur  ipsum, 
Virginis  eximiae  magno  perculsus  amore. 

Salve,  fuscus  ait  Starno,  rex  alte  jugorum, 
Comalide§  !  fortes  regis  salvete  sodales, 
Quos  alit  assurgens  medio  latissima  ponto  55 

Insula !  Tresf  epulis  extructis  condite  Soles, 
Tresque  exinde  alios  cervis  aprisque  premendis 
Per  montes  vallesque  cavas;  seclusaque  vestram 
Auribus  excipiet  famam  lectissima  virgo. 

Jam,  quamvis  atro  versaret  pectore  lethum     60 

*  Nota,  c.        f  D. 
§  Comal  pater  erat  Phingalis. 


m 

Phingaleum,  plenis  struxit  convivia  mensis. 
Insidias  veritus  Phingal  caecumque  furorem 
^Ere  refulgebat ;  positumque  hastile  prehendit. 
Conticuere  omnes  defixique  ora  tenebant 
Liochlinidae :  cecidere  animi ;  formidine  fugit    65 
Impia  turba  virum,  caedem  molita  nefandam ; 
Rursus  et  ingenti  sonuerunt  omnia  plausu 
Tecta  domus,  nervisque  lyrae  crepuere  canoris. 
Praelia  cantarunt  vates  niveasque  puellas, 
Delicias  procerum,  vates  cum  Phingalis,  Ullin,  70 
Qui  Conae  valles  cantu  resonare  docebat, 
Laudibus  ad  coelum  generatam  Lochline  nympham 
Extulit,  ac  magnum  dominantem  Morvene  regem. 
HauseraHlIa  sonos;  et,  jam  penetrale  relinquens, 
Constitit  heroum  coetu  purissima,  qualis,  75 

Nubibus  erumpens,  super  aequora  Luna  renidet. 
Pulsit  enim  nivei  radiis  adoperta  decoris 
Undique ;  composito*  referebat  carmina  vatum 
Incessu.     Nympham  Phingal  veneratus  honestam 
Mollia  de  forti  suspiria  pectore  fudit ;  80 

Ipsaque  caeruleos  oculos  demissa  ferebat 
Morvenis  in  regem  canentis  rupibus  altis. 
Tertia  lux  postquam  clivos  lustrarat  aprorum 

*  Nota  E. 

Vespere  sub  sero,  venatum  saltibus  ultro 
Ire  parant  Starno,  Phingalque  asperrimus  armis,  85 
Incertosque  abeunt  primi  sub  luminis  ortus. 
Immaduit  Selmae  cuspis  mox  caede  ferarum. 

Dimidium  coeli  vix  Sol  trajecerat  orbem, 
Cum  jam  Starnine  dirarum  haud  inscia  rerum, 
Fletibus  humectans  oculos  malasque  decoras,      90 
Morvenium  regem,  magnis  virtutibus  actum, 
Dulcibus  alloquis  monituque  accessit  amico. 

Maxime  priscorum  Phingal  sate  sanguine  regum, 
Ah  tibi  fac  caveas,  inquit,  genitoris  ab  astu ! 
Arripuere  locum  clivo,  sylvisque  teguntur  95 

Illius  juvenes,  telisque  armantur  iniquis. 
Fac  sylvam  fugias  lethali  crimine  foetam, 
Albinei  rector  populi  fortissime ;  meque, 
Talia  nudantem,  serves  genetoris  ab  ira. 

Haudminus  ille  jugum  scandit,comitante  suorum 
Armipotente  manu  juvenum  ;  diramque  catervam 
Invadit,  fusoque  aspergit  sanguine  lucum.  102 

Gormalis  it  clivo  strepitus,  longeque  resultat. 

Laetas  ante  aedes  venantum  substitit  ingens 
Monte  corona  redux  ;  turbato  pectore  substat    105 
Itex  medius  Starno,  frontemque  *  in  nubila  cogit 

*  Nota,  E. 


116  PHINGALEIS,  LIB.  III. 

Tllius  ardescunt  oculi,  ceu  fulgura  hoctis. 
Huc,  inquit  princeps,  hastis  et  sanguine  gaudens, 
Agandaeca,  subi  :  meritatu  morte  peribis. 
Morvenio  mentemque  meam  casusque  paratos  110 
Nudasti  domino :  madet  ille  cruore  meorum. 

Succedit  lacrymis  oculos  tepefacta  rubentes, 
Passaque  caesariem  virgo ;  suspiria  jactat 
Pectore,  quod  niveo  superat  candore  volutam 
Lubaris  efFusi  spumam;  genitorque  severus      115 
Districtum  lateri  gladium  mox  abdit.    At  illa 
Concidit,  ut  summae  nix  acta  crepidine  rupis, 
Cum  silet  omne  nemus,  silet  omnis  et  ardua  tellus  : 
Jamque  repentinis  clivus  fremit  ictibus  omnis 
Concussus  ;  vallernque  natat  resonabilis  echo.    120 

AdventatPhingal,  vultuque  animisque  tremendus 
Excitat  in  pugnam,  secum  quos  Albine  duxit ; 
Pugnaturque  diu  telis,  velut  aequora  fervent 
Flatibus  adversis ;  ferri  vis  Lochlina  fudit. 
Protinus  ad  navem  corpus  lacrymabile  Phingal  125 
Sustulit,  et  sese  commisit  fluctibus  alti ; 
Ardvenioque  solo  dulcis  per  aperta  locorum 
Agandaeca  jacet.     Circumsonat  aequoris  aestus 
Exilem  sine  Sole  domum,  penetralia  lethi. 

Sera  tibi,  Cuchullin  ait,  nivis  aemula  virgo,  130 

Gaudia  pertentent  animum ;  tuque,  optime  vates, 
Aeternum  valeas,  Carril ;  quem  carmine  dicis, 
Egregius  valeat  fortunatusque  laborum 
Rex  Phingal,     Viguit  primis  ineuntibus  annis, 
Fulmineumque  senexdextracircumrotat  ensem.  135 
Lochlina  contundet  rursus  rex  maximus  armis, 
Qui  regit  imperio  montes  vallesque  profundas. 

Luna,  decus  noctis  magnum,  fax  aemula  Solis, 
Exsere  te  latebris  ;  lustraque  aspergine  lucis 
Carbasa  Morvenidum,  lentis  pendentia  malis.   140 
Si  liquido  fortis  vitam  Mens  *  Aethere  degas, 
N  ube  habitans  media,  caecisque  obducta  tenebris, 
Nimborumque  potens  tempestatumque  frementum, 
Da  facilem  cursum,  scopulisque  averte  carinas. 

Vix  bene  finierat,  venit  quum  vulnere  tardus   145 
Mathaides  :  sociis  acie  cedentibus,  ibat 
Hic  sanie  taboque  fluens.     Certamine  fractus 
Elanguet  ductor,  lentaque  innititur  hasta : 
Vivida  sed  virtus  animi  sub  pectore  fervet. 

Salve!  mox  Connal;  salve!  te  laetor  amicis  150 
Adventasse  tuis,  Calmar.     Quid  corde  profundos 
Das  gemitus  ?  Non  te  vis  ferrea  moverat  unquam, 

*  Nota  G. 
P 

Nunquam,  respondet  Calmar ;  nunquamque  mo- 
Dux  rerum  prudens,  teloque  insignis  acuto.  [vebit, 
Mens  mihi  gliscit  ovans,  belli  cum  turbidus  horror 
Ingruit;utquemelos,clamorstrepitusquephalangum 
Adveniunt  aures.  Duco  de  patribus  ortum  157 
Vulnificis,  acies  qui  non  metuere  ;  meaeque 
Alta  quidem  posuit  Cormar  primordia  gentis. 

Hujus  erant  pelagus  tempestatesque  sonantes  160 
Deliciae :  nigra  quondam  tenuique  carina, 
Concitus  aligeris  ventis,  vada  salsa  secabat. 
Nox  erat ;  insolito  late  loca  murmure  *  Larva 
Miscuerat ;  tumuit  pelagus  ;  scopulique  gemebant. 
Nubila  vexabat  turbo  ;  simul  ignibus  undae      165 
Fulserunt.     Metuit  Cormar ;  sub  littora  tendit. 
At  metuisse  virum  puduit,  repetitque  profundum, 
Si  fors  inveniat  subvectam  flamine  Larvam. 
Tressubiguntjuvenespuppim;gladiumipsecoruscat: 
Jamque  videt,  nebulis  obscuroque  aere  septam,  170 
Tre  levem  formam  propius ;  laevaque  prehendit 
Caesariem,  conditque  premens  in  viscera  ferrum. 
Horridus  auditur  stridor ;  diffugit  imago ; 
Flamina  se  ponunt,  stellaeque  ac  Luna  relucent.  175 
Dum  memor  ipse  mei,  patres  ego  fortibus  ausis 

*  Nota,  H. 

Pone  sequar.  Quidni  ?  strictum  discrimina  telum 
Dimovet,  audacemque  virum  sors  aspera  nescit. 
Vos  6,  quos  viridans  aluit  sub  vallibus  Erin, 
Linquite  praecipites  madefactam  sanguine  Lenam : 
Cogite  qui  superant,  sociosque  adjungite  regi    180 
Morvenio.     Subeunt  hostes ;  mihi  perculit  aures 
Crebrescens  horum  strepitus.     Decurrite  ;  solus 
Hic  stabo  ;  validum  solus  certamen  inibo ; 
Replebo  clamore  locum,  ceu  mille  sequantur. 
Vicerit  *ut  Phingal,  me  tu,  Semonia  proles,     185 
Mente  fove  memori,  corpusque  exsangue  sepulchro 
Redde,  oro.     Nomen  ventura  in  saecula  mittant, 
Appositi  tumulo,  Lapides :  pia  gaudia  carpat 
Aspiciens  mater  famae  monumenta  perennis.    195 

Non  te  destitui,  dixit  dux  Phallydis,  unquam ; 
Te  nec,  Mathaide,  tanto  discrimine  rerum 
Destituam.     Mediis  clypeis  medioque  tumultu 
Mens  mihi  laetitia  exultat,  majorque  videtur. 
Non  ego  jam  verti,  stat  non  hinc  vertere  tergum. 
Leni  animo  Connal  f ,  Carril,  labentibus  annis  195 
Obsite,  trans  istum  nostros  abducite  clivum 
Ocyus  heroas,  rursus  certare  paratos ; 
Cumque  hujus  belli  tandem  subsederit  aestus, 

*  Nota,  I.         f  K. 

Tuni  geminos  bellare  viros  cum  millibus  ausos 
Quaeretis  studio,  caesosque  videbitis  ipsos         200 
Calle  sub  angustae  vallis.     Sate  Phyttile,  Lenam 
Trajicito  ;  littus,  pontumque  require  frementem : 
Dic  rex  Morvenius  properet  vestigia ;  ceu  Sol, 
Prosiliat  Phingal,  tempestatesque  serenet 
Erinis,  ore  coruscanti  nova  gaudia  fundens.      205 
Sparserat  interea  cano  Sol  lumine  Cromlam, 
Lochlinidaeque  loco  succedunt.     Calmare  virtus 
Pervida  regnat  adhuc ;  torpent  at  corpore  vires. 
Pallet  enim  ductor,  patrisque  incumbit  in  hastam, 
Quam  rapuit,  Lara  bellatum  certus  eundi,       210 
Saucia  cum  mater  curis,  Alcletha,  doleret, 
Terque  quaterque  manu  pectus  laniaret  honestum, 
Multa  gemens,  noctisque  atrae  demersa  tenebris ; 
Quam  medias  inter  fulgentes  aere  catervas 
Per  Lenae  tumulos  crispavit  percitus  ira ;         220 
Quamque  ubi  luctatur  densos  immjttere  in  hostes, 
Concidit  *  ipse,  velut  devicta  bipennibus  ilex. 
Objicit  f  at  sese  Cuchullin  millibus  unum 
Arduus  arma  tenens ;  perstatque,  ut  littore  cautes, 
Xn  durum  quanquam  pulsantibus  irruit  undis  230 

*  Nota,  L.         f  M. 

Oceanus  latus,  et  spumam  sub  vertice  volvit, 
Vicinique  fremunt  immani  murmure  colles. 

Hic  canas  inter  nebulas  super  aequora  classis 
Apparet ;  tenditque  albentia  carbasa  ventus  ;    230 
Comalidae  classis,  dominique  ducisque  phalangum. 
Lucus  uti,  sese  malorum  robora  tollunt, 
Inque  vicem  nutant.     Allabi  littore  classem 
Respicit  e  tumulo  Suaren  ;  retroque,  relictis 
Erigenis,  praeceps  animi  vestigia  torquet ;        235 
Morveniumque  *  ducem  toto  petit  agmine,  sicut 
Itve  reditve  fremens  rabie  trans  Orcadas  aestus 
Oceani.     Bello  Cuchullin  moestus  acerbo, 
Ingentemque  trahens  hastam  post  terga,  latebris 
Infert  se  sylvae,  qualis  de  nocte  cometes, 
Triste  per  augurium  mortalia  pectora  ducens.  240 
Suffusus  lacrymis,  secum  plorabat  amicos, 
Quos  Lenae  stratos  campo  sopor  altus  habebat : 
Phingalis  os  metuit,  toties  qui  plauserat  ipsi 
Ex  acie  reduci,  cincto  victricibus  armis.  245 

Hei  mihi !  dicebat?  quae  quantaque  robora  belli 
Amisisti,  Erin,  proceresque  ducesque  potentes, 
Laetatosque  meis  olim  genialibus  aulis. 
Hos  ego  non  inter  venandum  exinde  videbo : 

*  Nota,  N. 

Non  mihi  nota  diu  vox  grata  feretur  ad  aures. 
Conticuere  obitu ;  tenebris  conduntur  opacis.    250 
Vos  autem  formae  tenues  animaeque  meorum, 
Hinc  mihi  per  Cromlam  mediis  occurrite  ventis 
Turbineis  ;  vestro  me  compellate  susurro, 
Cum  Turae  quercus  pendentia  brachia  quassat, 
Horrificusque  sonus  deserta  per  alta  vagatur.    255 
En  procul  a  patria  spretusque  humilisque  jacebo : 
Me  non  agnoscent,  recinant  qui  carmina  vates ; 
Nec  mihi  ponetur  saxum,  tumulusve  secundum 
iEquora,  nec  viridi  sinuosae  gramine  vallis. 
Jam,  Bragella,  vale ;  supremo  funere  mersum,  260 
Me  plora,  vacuas  quoniam  mea  fama  per  auras 
Fracta  loco  cessit.     Moerens  haec  *  corde  profudit 
Cuchullin,  clivumque  abiens  superavit  iniquum. 
Substitit  in  puppi,  dextraque  hastile  tetendit 
Arduus  arboreum  Phingal ;  totusque  reluxit      265 
Sole  lacessitis  heros  conspectus  in  armis, 
Per  noctem  veluti  summo  sub  Malmore  flagrat, 
Aethera  transcurrens,  lethi  praenuncius  ignis ; 
Quique  viam  carpit  caecam,  vestigia  sistit 
Attonitus,  visumque  imo  sub  corde  volutat.       270 
Pugnatum  est,inquitgenitor:  tenetaequora  campi 

*  Nota,  o. 

Exitium ;  fuso  saltus  rubet  iste  meorum 
Sanguine.    Lena,  tibi  squalent  nunc  omnia  circum ; 
Nunc  squalent  frutices,  squalent  per  devia  Cromlae 
Ingentes  luctu  quercus.     Venatica  pubes,         275 
Exsuperans  virtute,  ruit ;  ruit  ictibus  asper 
Semonis  natus.     Follane  ac  Roena,  sonorum 
Tollite  Morvenidum  cornu ;  conscendite  collem  ; 
Praecipitate  moras.     Hostis,  clamoribus  actus, 
Irgaleos  adeat  latices  ex  aggere  magni  288 

Lamdargi,  gelida  dudum  qui  morte  quievit. 
Conclamate,  velut  genitor,  cum  praelia  miscet. 
Suarena,  Lochlineum  praestanti  robore  regem, 
Opperiar  Lena  :  solus,  fultusve  suorum 
Omnibus  agminibus  veniat,  nil  deprecor,  heros,  285 
Dicite :  namque  sumus  genus  intractabile  bello. 

Fulminis  in  morem  rufus  petit  ardua  collis 
Roena ;  subit  frater,  veluti  secat  aethera  nubes 
Percita  flaminibus.     Hesonat  sub  vallibus  imis 
Morvenium  cornu :  proles  sata  fluctibus  alti      290 
Senserat ;  utque  fremit  refluitque  nivalibus  oris 
Excitus  oceanus,  fortes  densaeque  phalanges 
Delabebantur  clivosi  tramite  montis 
Lochlineae.     Primus  magna  se  mole  ferebat 
Esultans  Suaren,  fretusque  nocentibus  armis :  300 

Totus  inhorruerat,  saevasque  exarsit  in  iras. 
Lumina  torquebant  flammas,  montanus  ut  ignis, 
Quem  validi  pascit  jactatque  insania  venti. 

Viderat*  ut  Phingal,  mentem  nivis  aemula  virgo, 
Agandaeca,  subit ;  vates  ac  mittitur  Ullin,        305 
Suarena  qui  rogitet  dapibus  succedere  regis 
Morvenii,  pandit  placido  qui  gaudia  vultu, 
Cum  lenem  meminit  nympham,  sub  corde  receptam 
Jamdudum  :  vatesque  adiit ;  coramque  profatur. 

Armipotens,  alio  prodis  qui  littore,  princeps,  310 
Quique  refers  chlamyde  et  rigidis  conspectusinarmis 
Immanem  scopulum,  mediis  qui  fluctibus  extat, 
Hospes  adi  regem,  quo  non  praestantior  alter 
Est  heros;  mensisque  hodie  dapibusque  vacato. 
Crastina  lux  franget  clypeos,  jactabit  et  hastas,    320 
Praelia  commiscens.     Clypeos  nunc  ipse  refringo, 
Turbidus  orsa  refert  Suaren  :  cras  aethere  cassus 
Rex  erit  ille  tuus ;  Suarenque  suique  vacabunt 
Laetitiae  dapibusque  duces.     Convivia  laetus 
Suaren  agat,  risu  respondit  Phingal  honesto.     325 
Haud  mora,  pugnabo :  frangamus  fortia  fortes 
Scuta  viri ;  laterique  meo  tu  proximus  esto, 
Ossianes,  acie  ;  magnum,  dux  alte,  corusca, 

*  Nota,  P. 

Golle,  manu  gladiuni  ;  celeres  emitte  sagittas, 
Contendens  arcum,  Fera  ;  Follane,  trementem  330 
Intorque  summis  adnixus  viribus  hastam, 
Ite  animis  alacres :  vestri  per  inane  vagantes 
Obductam  referant  clypei  ferrugine  Lunam  ; 
Vestraque  tela  hosti,  mortis  certissimus  auctor, 
Immineant;  centumqueunus  certaminepraestet.  335 

Haec  ubi  dicta,  ruunt  centum  ceu  flamina  vastas 
Morvenis  in  sylvas,  centum  ceu  flumina  clivis 
Praecipitant,  magnum  veluti  per  inane  vehuntur 
Nubila,  prout  sese  pelagus  sub  littora  fundit, 
Acres  concurrere  viri ;  clamorque  phalangum   340 
Per  campum  resonat,  resonat  per  summa  jugorum 
Culmina,  ceu  mediis  tonitru  nigrantibus  umbris, 
Cum  supra  Conam  rupto  cadit  aethere  nimbus, 
Innumerique  gemunt  ventorum  in  flamine  Manes. 

Aequora  per  campi  Phingal,  vi  concitus,  ibat,  345 
Sicut  provehitur  defunctus  corpore  Trenmor, 
Turbine  quum  pluvio  delatus  Morvena  visit 
Progeniemque  suam:  subterdant  murmuraquercus; 
Labuntur  scopuli ;  radiantis  fulminis  ignem 
Antevolat  praeceps  heros,  cursuque  superbo      350 
Transgreditur  valles  et  culmina  summa  jugorum. 
Segnior  haud  genitor,  Phingal ;  totamque  cruore 

Perfudit  Lenam,  magnum  quum  strinxerat  ensem, 
Pectore  sub  memori  volvens,  quod  gesserat  olim 
Immensum  juvenis  bellum  *  convallibus  imis.   255 

Fulminis  in  morem  rapuit  se  Roena  ;  feroxque 
Gollus  inhorrebat  totus,  gladiumque  rotabat ; 
Ibat,  uti  turbo,  Feras  ;  ceu  concita  nubes, 
Follanus ;  praeceps,  ut  visque  ruinaque  montis, 
Institit  Ossianes.     Laetabar  f  pectore  toto,      360 
Proximus  admirans  gressumque  manusque  parentis . 
Fulmineusque  meus  miserando  corpora  letho 
Plura  dedit  gladius.     Quid  non  mutaverit  aetas  ? 
Non  mihi  tunc  miseris  squalebant  tempora  canis ; 
Dextera  non  tremuit  senio ;  non  lumine  captus  365 
Moerebam  vitamque  extrema  per  omnia  ducens. 
Tunc  indefessus  potui  percurrere  mundum. 

Funera  quis  fandonumeret,  quis  magna  potentum 
Facta  ducum,  saevas  ubi  rex  efFuderat  iras, 
Lochlinidas  ferro  populatus  ubique  locorum  ?    370 
Crevit  in  immensum  sublatus  ad  Aethera  clamor, 
Cum  nox  praecipitat,  terraeque  marique  recumbit. 

Sub  tumulo,  veluti  trepida  formidine  cervi, 
Se  glomerant  hostes :  tacitasque  ad  Lubaris  undas 
Nos  citharis  animos  laeti  praestamus  et  aures.  375 

*  Cum  Romanis. 

Lochlinidum  castris  rex  proximus  ipse  Iocatus 
Considet,  ac  captat  volitantia  murmura  vatum, 
Qui  genus  et  proavos  et  fortia  facta  parentum 
Versibus  exponunt,  et  coelo  Iaudibus  aequant. 
Incumbit  genitor  clypeo,  dans  spargere  ventis  380 
Caesariem,  versansque  imo  sub  pectore  tempus 
Praeteritum  proceresque  immani  robore  notos. 

Arboris  ad  truncum  telis  asperrimus  Oscar 
Stat  contra ;  nunquamque  oculos  a  Phingale  torquet : 
Haeret  enim,  versatque  animo,  quae  fortia  jamjam 
Magnus  gessit  avus,  cum  talia  regius  heros.       386 

Macte*  nova  virtute  Oscar ;  te  comimls  hosti 
Congressum  vidi ;  dextra  nec  torpuit  ensis ; 
Laetabarque  acri  bello  praestare  nepotem. 
Tu  famam  sectare  virum,  quos  abstulit  aevum  390 
Sublapsum ;  proavos  imitare  in  saecula  notos. 
Huc  curas  impende  omnes,  omnemque  Iaborem 
Dirige,  quo  fueris,  qualis  fortissimus  unus 
Heroum  Trenmor,  qualis  dux  ille  cohortum 
Trathal  eratf :  primo  certamina  flore  juventae  400 
Moverunt  olli ;  resonant  modo  carmine  vatum. 
Fortia  debella  miscentem  praelia  dextram ; 
Parce  minus  validae,  strictis  ubi  cesserit  armis. 

*  Nota,  R.  f  S. 


128  FHINGALEIS,  LIE,  III. 

Ut  ruit  Hyberno  vel  qua  rapidissimus  aestu 
Per  vada  salsa  latex,  i  Phennidis*  obvius  hosti;  405 
iEstivusque  velut  zephyrorum  spiritus  agros 
Mulcet,  ades  duro  fractis  discrimine  rerum. 
Talis  erat  Trenmor,  Trathalque  ;  illosque  secutus 
Talem  me  gessi.     Deprenso  rebus  in  arctis 
Affueram  semper  facilis,  dextramque  tetendi     410 
Obvius :  isque  mei  teli  requievit  in  umbra. 
Haud  bellatorem,  quanquam  nil  viribus  esset 
Par  mihi,  respueram  quemvis ;  hostisque  cruorem 
Nullius  expetii,  pacem  qui  pangere  vellet. 
Quo  rex  Morvenius  jactetquae  fortiaquondam415 
Moverat  ?     In  medium  profert  haec  cana  senectus 
Qui  fuerim,  fuerint  solido  quae  corpore  vires. 

Ceu  tu  nuncT  Oscar,  ridebam  flore  juventae, 
Cum  nova  lux  formae,  memet  Fansollyna  supplex 
Trans  tumidum  petiit  pelagus.  De Gulbine  gressum 
Ipse  reducebam,  paucis  comitatus  apiicis,  421 

Prospectuque  subit  navis,  cui  carbasa  candent, 
Lucida  ceu  nubes,  quae  transvolat  aequora"flabris ; 
Cumque  propinquarat,  niveo  mox  pectore  nymham 
Stare  unam  vidi.     Tortos  vaga  flamina  crines  425 
Turbabant;  roseaeque  genae  maduere  profusis 

*  NotBj  T. 

Fletibus.     O  forma,  dixi,  pulcherrima  virgo, 
Quae  prodis  pelago,  tibi  quid  praecordia  jactat  ? 
Fasne  levare  mihi  quae  te  modo  cura  remordet 
Aspera?   Pubesco;  sunt  qui  contendere  mecum  430 
Ense  valent ;  verum  gliscit  mihi  pectore  virtus, 

Tum  sic  orsa  refert,  dictis  suspiria  miscens. 
Ad  te  confugio,  Phingal,  fortissime  princeps, 
Cui  nitet  oris  honor  mirus ;  quique  indole  praestas, 
Et  rerum  fessis  dextra  succuris  amica.  435 

Me  duxit  genitor,  genitor,  dum  vita  manebat, 
Grande  decus  generis ;  multosque  effundere  questus 
Pectora,  quae  duro  Fansollyna  torsit  amore, 
Audierat  Galmar.     Sorae  rex  vidit,  et  arsit 
Me  miseram,  fovit  gremio  quam  regia  Cracae ;  440 
Bellantisque  viri  dextra,  vastator  ut  ignis, 
Usquemicat  gladius :  nigrumque  minaxque  tumescit 
Fronte  supercilium ;  saevit  sub  corde  procella. 
Borbaris  invidiam  fugiens,  me  fluctibus  alti 
Commisi :  rapidis  at  me  premit  excitus  Euris.  445 

Parce  metu,  clypeique  mei  requiesce  sub  umbra, 
Virga  decore  virens,  inquam.     Si  dextera  mentem 
Viribus  aequiparet  nostram,  te  Borbar  abactus 
Deseret.     Hinc  paulum  cedens,  te  condere  possem 
Rupe  cava  tutam  :  nolo  sed  vertere  tergum ;     450 

Cum  premit  immitis  casus,  cum  tempora  poscunt, 
Hoc  caput  hastarum  licet  objectare  periclo, 

Heu !  metuo,  Phingal,  metuo,  Fansollyna  reddit, 
Borbaris  immensas  vires  animumque  ferocem : 
Turbidus  annosas  ceu  sylvas  dejicit  Eurus,       455 
Ille  catervatim  certamine  corpora  mactat. 

Dixerat :  ac  largo  violabat  flumine  malas ; 
Ingemuique  dolens  blandoque  incensus  amore ; 
Jamque  instar  flnctus,  procul  e  regione  voluti, 
Borbaris  apparet  navis,  summoque  resultat       460 
Acta  salo  :  referuntque  nivem  volitantia  vela ; 
Circum  spuma  ruit ;  miscetur  murmure  pontus. 

^Equora  qui  calcas,  huc,  clamo,  dirige  cursum ; 
Hospitio  dudum  positas  adeuntibus,  aedes 
Hospes  adi,  mecumque  epulis  accumbe  benignus. 
Si  tibi  fert  animus  bellare,  haud  ipse  recuso ;    466 
Stant  belli  causae ;  plorat  Fansollyna  coram. 

Substitit  illa  tremens :  arcum  dux  advena  tendit; 
Certa  sagitta  petit  nympham,  quae  vulnere  saevo 
Victa  ruit;  referensque,  inquam,  de  corde  dolorem, 
Haud  male  direxti.  Verum,  si  foemina  telo  471 
Fracta  jacet,  Borbar,  non  magnae  est  gloria  laudis. 
In  me  nunc  ferrum  converte ;  tuique  meique 
Certabunt  socii ;  sors  debita  quemque  sequetur. 


LIB.  III.  SIVE    HIBERNIA    LIBERATA,  131 

Nec  mora,  congressi  duro  certamine  dextras  475 
Conserimus ;  Borbarque  meis  perrumpitur  armis. 
Ipsum  mandamus  terrae ;  juxtaque  puellam 
Egregiam  rutilumque  viri  demittimus  ensercu 
Post  lapis  impositus  tumulum  designat  ad  undas : 
Quae  dudum  requievit  humo,  Fansollyna  vatum 
Ore  sonat,  famaque  viget.    Si  forte  sepulchrum  481 
Borbaris  infausti  lustrem,  mens  aegra  dolore 
Succidit :  antiquisque  viros  virtutibus  actos 
Ipse  fui  semper  magno  dignatus  honore. 
Sanguineis,  Osear,  dirum  est  contendere  telis :  485 
Nam  rapit  ante  diem  vis  ferrea  bellatores. 
Haec  mihi  vel  primis  sententia  sedit  ab  annis ; 
Tuque  meos  sectare  gradus  ad  damna  senectae. 
Haud  inferre  para*  bellum,  sed  pellere  vim  vi. 

Praecipitate  moram,  juvenes  pernicibus  alis;  490 
I,  Follane ;  puer  fuscis  i  crinibus  Oscar. 
Discite  qua  sese  valido  certamine  laesos 
Lochlinidae  vertant.  Fremitus  mihi  fertur  ad  aures, 
Qualis,  quum  sylva.  pelagove  imriiurmUret  Auster. 
Accelerate  gradum,  ne  fors  meditentur  ad  Arcton 
Findere  classe  undas,  nostrumque  evadere  ferrum, 

*  Nota  U. 

Postquam  tot  cecidere  duces,  tot  robora  gentis, 
Quam  tulit  Aethereo  circumsona  Cromia  fragore,. 
Fracta  jacent  semper  caeca  caligine  lethi.  499 

Corripuere  viam,  liquidum  velut  aera  verrunt 
Nubibus  evecti  Lemures,  et  imagine  mortis 
Mortales  terrent,  curis  ingentibus  aegros. 
Inde,  instar  scopuli,  stetit  e  regione  per  umbras 
Morniades*  Gollus ;  dextra  simul  extulit  hastam 
Luce  coruscantem  stellarum ;  et  vocibus  ultro     505 
Phingala  compellat,  sicut  sonat  aestus  aquarum, 
Praecipitis  tenui  labentum  tramite  clivi. 

Morvena  qui  regis  imperio,  rex  optime  regum, 
Rex  cyathis  felix,  felix  insignibus  armis, 
Dic  vatum  resonet  cantus  ;  dic  Erinis  acres      510 
Attollat  socios  fusa  dulcedine  circum. 
Pulmineum  gladium  vagina  conde ;  tuoque 
Da  populo,  Phingal,  quod  fas  et  jura  requirunt. 
Nos,  en!  succidimus ;  nec  adhuc  nos  gloria  cingit, 
Cum  tibi  contingat  quamvis  abrumpere  parmam. 
Ergo,  age,  cum  primum  clivis  aurora  rubebit,  516 
Tu  procul  e  tumulo  virtutem  despice  nostram ; 
Lochlinidaeque  meum  maris  experiantur  ad  undas 

*  Nota  V. 

Haud  timidum  ferrum ;  sic  namque  per  ora  virorum 
Notus  agar  cantu.  Patres,  quin  ipse  solebas  525 
Ire  acie,  Phingal,  pugnas  ineuntibus  hastis. 

Me  tua,  Momiade,  tum  Phingal,  gloria  tangit : 
Teque  penes  primae  sit  pugnae  summa  potestas ; 
Hastaque,  non  mollis  tactu,  te  pone  sequetur.   529 
Vos  quibus  est  studium  meditando  extundere  versus, 
Plectite  jam  citharas,  citharis  adjungite  carmen, 
Inque  gravem,  vates,  mea  condite  lumina  somnum. 
Hic  ego  procumbam  rauci  sub  margine  rivi 
Flamine  ventorum  medius  mediusque  tenebris. 
Si  nunc,  Agandaeca,  tuis  tu  gentibus  adstas      535 
Per  Lenae  tumulos,  harumque  teneris  amore, 
Quodve  rear  potius,  celeres  si  vecta  per  auras 
Isque  redisque  super  naves  trans  aequora  ponti, 
O  me  fac  adeas ;  totum  fac,  alma  decoris 
Lux,  innes  animum,  placida  dum  pace  quiesco.  540 

Innumerae  vocesque  una  citharaeque  per  auras 
Insonuere :  canunt  dulci  certamine  vates 
Res  bello  gestas  regis,  ductosque  triumphos, 
Magnanimique  ducis  notam  per  saecula  gentem : 
Ibat  et  Ossianis  nomen  sub  sidera  mistis  545 

Carminibus,  cursusque  levis,  telumque  coruscum. 
Saepe  ego  bellavi ;  felix  victoria  cessit 

Saepe  milii,  quamvis  caligine  mersus  opaca 
Nunc  homines  comitor,  nil  magnae  laudis  egentes. 
Non  lectos  proceres,  non  te,  pater  alme,  videbo  550 
Amplius.     En  !  avido  viridantem  caprea  mordet 
Dente  tuum,  Phingal,  tumulum,  qui  Morvenis  altus 
Regnaras  dominus,.     Verum  hac  tua  laude  fruatur 
Umbra  pia,  liquidas  coeli  spatiata  per  oras, 
O  pater,  6  praestans  olim  felicibus  armis  555 

Dux  procerum,  saxis  genuit  quos  aspera  Morven, 

Paulum  digredi  visus,  Malvinam,  Toscaris  natam,  quam  Jilius  ada~ 
mavit  Oscar,  alloquitur  Ossianes  ;  narratque  ea,  quae  gessit  ipse, 
adhucjunior,  in  Hibernia,  apud  Legonem,  uxorem  ducturus  Evi- 
rallyna,  Brannonisfdiam,jhmantedefunctam  corpore,  quamhaec 
Phingalis  contigit  expeditio.  Apparet  ipsi  Umbra  Evirallynis, 
cum  Oscara  praemissa  cohors  aggreditur.  Adventantis  hostisjre- 
mitum  expergefactus  captat  rex,  qui  sub  extremam  noctem,  inter 
somnia,  dilectae  videt  Agandaecae  simulacrum.  Continub  suos 
convocat,  hortaturque  ut  Golli  exemplofortiter  agant;  tum  colli  suc~ 
cedit,  unde  praelium  despiciat.  Id  porrb  committitur.  Devin- 
cunt  Ossianes  Oscarque  ;  at,  parte  alia,  premitur  ab  hoste  Gollus  ; 
quod  ubi  sentit  Phingal,  vatem  mittit  Ullina,  qui  illum  comitesque 
carntine  ad  fortia  excitet.  Ingenti  tamen  Suarenis  focto  impetu 
pulsus,  recedit  Gollus.  Relicto  colle,  instaurat  Phingal  acies.  Oc- 
cupato  tumulo,  turbatum  reficit  agmen  Suaren  ;  Phingalisque  ad- 
ventum  expectat.  Ad  Turam  stans,  fragorem  pugnae  audit  Cu- 
chullin  ;  collemque  ascendens,  conjiigere  videt  Phingala,  cui  se  ad- 
jungere  meditatur.  Huic  obstat  consilio  Connal,  ne  quid  ideb  de- 
cerpatur  Phingalis  gloriae.  Mittitur  itaque  Carril,  qui  victori 
gratuletur. 

Ecqua,  *  decore  nitens,  coeli  velut  imbrifer  arcus, 
Monte  subit  virgo,  demulcetque  iEthera  cantu  ? 
Dulce  loquens,  virgo  lenis ;  sata  Toscare,  virgo 
Candenti  dextra  ;  nigris  Malvina  capillis. 
Saepe  tibi  cecini :  pendensque  ex  ore  canentis       5 
Luctu  saepe  meo  doluisti ;  saepe  decoras 
Fudisti  lacrymas.     Magnosne  audire  labores, 
Quaeque  tuus  movit  fulgentibus  Oscar  in  armis, 
Bella  juvat  ?  Quando  saevum  finire  dolorem 
Heu  tumidas  potero  Conae  plangentis  ad  undas !  10 
Egi  aevum  bello !  pulsis  melioribus  annis, 
Me  longi  vexant  gemitus  et  damna  senectae  f . 

*  Nota,  A.        f  B, 

Non  ita  moerebam,  virgo  candore  nivali, 
Non  hac  mersus  eram  fusa  caligine  circum, 
Cum  me  posthabitis  Evirallyn  amaverat  unum  1 5 
Millibus,  errantes  pulcherrima  nympha  capillos, 
Candentique  sinu  dulcis  Brannonia  proles. 
Erinei  proceres  insigni  pectore  et  armis 
Ulam  arsere  proci ;  dextramque  petentibus  ollis 
Abnuit :  ante  alios  visus  lectissimus  omnes,         20 
Juverat  Ossianes.     Nympham  deposcere  certus, 
Legonemque  adiens,  secui  vada  turbida  ponti ; 
Meque  fuit  generosa  phalanx  comitata  virorum, 
Roscida  quos  rivis,  scopulis  quos  aspera  Morven 
Fuderat.     Appulsos  excepit  maximus  heros        25 
Ante  fores,  Branno,  loricam  indutus  ahenam ; 
Protendensque  manum  manibus,  sic  farier  infit : 

Undegradum,  juvenes?  rutilis  quid  poscitis  armis 
Instructi?  Facilem  non  semea  nata  remittet, 
Caeruleis  oculis  proceres  quae  respuit  omnes       30 
Erineos.     Salve,  salve,  dux  alte  phalangum, 
Phingalis  6  soboles,  fama  super  aethera  noti ! 
Felix  sorte  sua,  quae  se  tibi  reddat  amantem 
Virgo,  bellator  gestis  celeberrime  rebus ! 
Si  mihi  bissenae  praestanti  corpore  natae,  35 

Ossianes,  essent,  quam  tu  magis  omnibus  unam 

Arsisses,  vinclo  cuperem  sociare  jugali. 
Inde  bonus  felixque  recludit  virginis  aulam. 
Perculsi  colimus  visum  !  sub  pectore  motus 
Sentimus  miros  !  nympham  salvere  jubemus       40 
Unanimi,  claro  Brannonis  sanguine  cretam. 

^Emulus  interea  molli  sub  gramine  clivi 
Apparet  Cormac,  octo  comitatus  amicis : 
Fortium  ahena  virum  longe  lorica  refulsit, 
Solis  inardescens  radiis.     Ibi  vulneris  auctor      45 
Saevi,  Colta  fuit ;  nec  non  et  Durra  tremendis 
Viribus ;  et,  priscis  gemini  virtutibus  acti, 
Tog  Fresdalque :  manu  non  aspernandus  et  heros, 
Dora ;  potensque  acie  magnique  vir  agminis  instar, 
Dola  unus.     Pulchris  pulcher  conspectus  in  armis 
Spargebat  juvenis  districto  fulgura  telo. 

Exiit  Ossianes,  totidemque  in  fortia  lectos 
Ex  his,  qui  secum  superarunt  aequora,  duxit. 
Constitit  hos  inter  bello  dux  optimus,  Ullin ; 
Mullaque  nobilibus  factis ;  Scallacque  benignis    55 
Moribus  excellens.     Ira  stetit  excitus  Oglan ; 
Tuque,  ferox  Cardal.     Roenae  certissima  proles, 
Duva  niger  ciliis,  lethoque  instare  paratus, 
Affuit,  et  mecum  campo  furit  acer  aperto. 

Ultimus  ipse  meo  quid  carmine  diceris,  Ogar, 
Alme  vir,  Ardvenias  fama  memorate  per  oras. 

Cominus  hic  Dolae  certat ;  jamque  aspera  surgit 
Pugna,  repentino  veluti  quum  turbine  venti  [lunt. 
Commiscent  pelagus,  spumamque  sub  aethera  tol- 
Mox  habilem  bello  sicam  nudaverat  Ogar,  65 

Corptys  in  adversi  novies  quam  condidit  hostis  : 
Nec  jam  pugna  fuit ;  subsidere  refluus  aestus. 
Irrueram  ferro ;  Cormacis  frangere  durum 
Ter  mihi  contigerat  clypeum ;  ter  fregerat  hastam 
Ille  suam.     Jacuit  terra  caput  illius  uda,  70 

Caede  cruentatum :  comites  tum  terga  dederunt. 

Quod  si,  quum  telis  adeo  validaque  juventa 
Praelia  conserui  quondam,  vigil  omnia  vidi, 
Hanc  me  ducturum  vitam  quis  diceret  heros, 
Atra  perpetuae  mersam  caligine  noctis,  75 

Aes  foret  huic  triplex  circa  praecordia  ductum, 
Nil  solitum  robur,  vinci  quin  nescia  virtus. 

Per  Lenae  siluit*  tumulos  caecasque  per  umbras 
Dulce  melos :  crebrescebant  stridentia  sylvis 
Flamina.     Me  vigilern  curis  Evirallyn  habebat,  80 
Lucida  cum  tandem,  solvensque  in  flumina  ocellos, 

*  Nota,  C. 

Nube  sub  extrema  visa  est  subsistere  coram, 
Exilesque  hiscens  tales  effundere  voces. 

Surge,  age,  tolle  moras ;  dilectumque  eripe  natum, 
Ossianes,  gladiis  ;  serva  discrimine  lethi  85 

O  nimium  juvenem  fretum  furialibus  armis. 
Lochlinidis  certat  saevis  ad  Lubaris  undam, 
Valle  sub  angusta  per  mollia  prata  fluentem. 
Dixit ;  et  extemplo  nubi  se  immiscuit  atrae. 

Mox  rapui  clypeum ;  rapui  thoraca  rigentem,  90 
Aptavique  mihi ;  passus  hastile  regebat. 
Utque  ibam,  strepui  gravibus  circumdatus  armis. 
Carmina,  queis  solitus  proceres  efferre  vetustos, 
Ore  profundebam  rauco.     Vaga  murmura  sensit 
Hostis,  et  effugit  trepidans ;  tergumque  secutus  95 
Est  Oscar.     Veluti  multarum  flumen  aquarum, 
Insonui,  monitumque  dedi,  dixique :  retorque 
Gressum,  Oscar,  quamvis  te  patris  dextra  sequatur. 
Nil  seciis  ac  jussus  retrd  vestigia  torquet : 
Jamque  propinquantis  strepitum  laetissimus  hausi 
Armisoni  juvenis,  coram  qui  talia  fatur  :  101 

Quo  me,  da,  genitor,  revocas,  ferrumque  coerces, 
Dum  non  Lochlinidas  penitus  discerpere  detur  ? 
Hos  praeter  rivum,  sublimi  rupe  volutum, 
In  me  Follanumque  ingens  tulitimpetus  actos,  105 

Horrida  cum  totus  mirae  spectacula  noctis 
Inspicerem :  paucos  absumpsit  lethifer  ensis. 
At,  velut,  insano  per  noctem  turbine  jactus, 
Fertur  arenosae  pontus  sub  littora  Morae, 
Concitus  haudaliter  densoruit  agmine  Suaren,  110 
Planitiemque  secat  latam :  circumque  frequentes 
Exululant  Lemures,  et  coelum  questibus  implent ; 
Collucetque  necis  late  praenuncia  flamma. 
Ire  subit,  somnosque  viri  turbare  potentis, 
Qui  mediis  ridet  plagis  medioque  tumultu,        115 
Ceu  qui  Sol  coeli  summo  sub  vertice  fulget, 
Collectosque  fugat  nimbos,  mundumque  serenat. 

Somnia  discussit,  surgensque  recumbit  aheno 
Magnanimus  Phingal  clypeo,  quem  Trenmor,  et 
Post  alii  reges  a  Trenmore  ferre  solebant,    [omnes 
Praelia  miscentes.     Somno  quum  membra  rigabat, 
Substitit  ante  oculos  nota  sub  imagine  coram 
Agandaeca.     Maris  liquidas  trajecerat  undas ; 
Segnior  ac  subiens  a  littore  solaque,  miris 
Palluit  ora  modis,  lacrymasque  ciebat  amaras.  125 
Haud  bene  visa  fuit ;  nebulisque  adoperta  recinctis 
Extulit  a  palla  dextram,  charoque  tetendit 
Ductori ;  tacitosque  oculos  aversa  tenebat. 

Heu  !  quid,  Starninef  ploras  pallesque  silesque, 

Phingal  ait  gemitu :  quis  te  dolor  angit  iniquus,  130 
Dulcis  amor,  levibus  par  tranans  nubila  ventis  ? 
Talia  quaerentem  extrema  sub  nocte  reliquit, 
Flatibus  exemplo  sublata  per  aethera  magnum : 
Illa  suam  flebat  gentem,  mox  aequore  campi 
Perdendam  ferro.     Curis  aegerrimus  heros       135 
Emicuit,  visumque  imo  sub  corde  premebat. 

Affuit  hic  pernix  Oscar ;  lucescere  visum 
Illius  est  scutum ;  visus  jam  lumine  pontus 
Ullineus  spargi  tremulo,  cum  talia  Phingal. 
Enitet  orta  dies,  Oscar  :  quid  territus  hostis      140 
Cogitat  ?  an  petiit  pelagus,  Lenave  moratur 
Innixus  clypeo  ?  Verum  quid  demoror  armis  ? 
Obstrepit,  ecce!  venit.  Rapido  pede  trajice  campum, 
Gnate  mei  gnati,  bellatoresque  cieto.  144 

Lubaris  ad  lapidem,  demissum  vertice,  substat 
Rex  Phingal;  vocemque  effert,  qua  protinus  omnes 
Cromlani  trepidant  cervi,  ripaeque  lacusque 
Praeruptumque  jugum  saxis  hinc  inde  tremiscunt : 
Confertoque  ruunt  uno  velut  agmine  centum    149 
Praecipites  rivi,  spumantque  gemuntque  sub  auras; 
Nec  seciis  ac,  faciem  variantes  Aethere  nubes 
Actutiim  coeunt  atrae,  glomerantque  procellam ; 
Convenere,  tulit  scopulis  quos  ardua  Morven, 

Regis  ad  imperium,  magna  ter  voce  vocantis. 
Quippe  alacres  una  senserunt  pectore  motus,     155 
Cum  ducis  excelsi  telisque  insignis  acutis 
Excepere  sonos.     Illum  nam  in  bella  sequentes 
Devenere  domum  fama  spoliisque  superbi. 

Phingalidae  lecti,  mediis  quos  Selma  procellis 
Edidit,  ad  pugnas  et  funera  mille  virorum        160 
Ite,  inquit ;  tumuloque  sedens,  ego  praelia  belli 
Despiciam ;  telumque  meum  vos  pone  sequetur, 
Si  quid  vestra  salus  poscat,  vel  casus  iniquus. 
At,  prout  ipse  reor,  nullum  quaeretur  in  usum, 
Dum  stet  Morniades,  loricamque  aptet  ahenam 
Eorti  bellator  dextra,  ductorque  phalangum,     166 
Omnia  carminibus  vatum  per  saecla  canendus. 
Vos,  almi  proceres,  defuncti  corpore  dudum, 
Quique  inter  nebulas  liquidis  equitatis  in  auris, 
Examines  quicunque  ruent  certamine,  nostros  170 
Excipite  heroas,  celsamque  adducite  Cromlam ; 
Inde  per  aequoreos  patrio  vos,  flamina,  fluctus 
Convectate  solof     Mentem  per  somnia  visi, 
Obsideant,  oro,  molli  quum  pace  quiescam, 
I,  Follane;  puer  fuscis  i  crinibus,  Oscar;  175 

Nobilis  i  juvenis,  loricam  indute  rigentem, 
Boejia,     Novum  yobis  gliscat  sub  pectore  robur. 

Pergite.magnanimum  cursuque  manuque  sequentes 
Morniaden  Gollum,  trepidantia  terga  prementem. 
Nil  secus  ac  Gollus  telis  insurgite;  Gollum       180 
Vestigate  oculis  altum,  Gollique  labores  ; 
Curaque  sit  vobis  sochim.     Quos  abstulit  aetas, 
Volvite  mente  viros.     Si,  fortia  bella  moventes 
Erine,  vulnificus  letho  demiserit  ensis, 
Vos,  mea  progenies,  vos  ipse  repente  videbo.     185 
Quot  sumus,  exangues  erimus  sine  corpore  formae 
Continuo  ;  patrias  rupes  et  celsa  jugorum 
Culmina  consortesque  auras  nubesque  colemus. 

Tendit  iter  Selmae  dominus,  qua  semita  monstrat, 
Angustaeque  ferunt  fauces,  ceu  turbida  nubes,  190 
Obsita  fulminibus,  sub  lumina  Solis  et  ortus 
Cedit  ad  Occasum ;  liquidaque  ut  nocte  cometes, 
Bina  manu  lato  fulgent  hastilia  ferro ; 
Flamina  diffundunt  canos.     Quos  liquit,  amicos 
Anxius  obtutu  conversus  saepe  legebat ;  195 

Tresque  sequebantur  vates,  qui  jussa  referrent 
Regia.     Sublimi  tandem  sub  rupe  locatus*, 
Fulgentemque  regens  gladium,  nos  inde  regebat. 

Fervidus  ibat  ovans  Oscar :  maduere  rubentes 
Olli  rore  genae ;  dextra  fulgebat,  ut  ignis,         200 

*  Nota,  D. 

Ferri  acies,  patri  juvenis  cum  talia  dixit. 
Dux  6  bellipotens,  invictaque  dextera  plagis, 
Da  mihi  te,  genitor,  facilem ;  cursu  pete  regem 
Morvenium,  famaeque  tuae  verique  laboris 
Fac  mihi  pars  cedat.     Quod  si  procumbere  fors  est 
Me  pugna,  niveum  pectus,  Conaque  relictam,  206 
Respicias,  quaeso,  nympham,  quam  corde  recepi, 
Toscare  progenitam  magno  ductore  cohortum. 
Nunc  queruli  roseas  obvertit  gurgitis  undae 
Maesta  genas ;  ventis  nigrum  dat  spargere  crinem; 
Oscara  voce  vocat.    Defunctum  corpore  me  dic  211 
Ire  levem  clivis,  superas  pallere  per  auras : 
Ast  ego,  nube  cita  posthac  trans  aequora  vectus, 
Obveniam  decorique  meo  charaeque  puellae. 

Quo  tua  te  rapuit  pietas,  quo  gloria  laudis,   215 
Orsa,  inquam,  referens  ?  Tu  me,  tu  conde  sepulchro 
Gnate,  patrem :  mediis  equidem  rutilantibus  armis 
Agmen  agens,  Oscar,  non  unquam  fortibus  ausis 
Absistam,  cedamve  loco.     Te  dextera  patris 
Virtutem  doceat  clarosque  magistra  triumphos.  220 
Qua  lapis  assurgens  longum  mihi  servet  honorem, 
Mox  cervi  cornu  gladiumque  arcumque  repone, 
Antiquum  in  morem,  lethi  penetralibus  arctis. 
Non  mihi  lux  animae  superat,  non  dulcis  amica,  224 

Quam  tibi  nunc  mandem,  quoniam  mea  candida 
Occidit,  egregium  proles  Evirallyn  avorum,  [conjux 
Quam  genuit  Branno  praestanti  robore  et  armis. 

Talia  per  Lenam  nos  inter  dicta  dabamus, 
Ciim  vox  increpuit  Golli,  velut  omne  remugit 
Turbine  ventorum  pelagus.  Jam  sustulit  ensem  230 
Bellator  ;  plagisque  necique  accurrimus  omnes, 
iEstuat  ut  rabie  spumatque  tumetque  sonorus 
Oceani  fluctus,  reboatque  elatus  in  altum ; 
Atraque  ceu  rupes,  cujus  sub  vertice  aquae  vis 
Exultat,  certus  non  cedere^  restitit  hostis ; 
Virque  viro,  chalybique  chalybs  se  miscuit  ardens. 
Ceu  centum  centumque  una  se  brachia  tollunt, 
Exercentque  cavo  ferrum  fornace  recoctum, 
Arma  insurrexere  armis,  strepitumque  dederunt. 

Ibat  Morniades,  qualis  ruit  Ardvene  turbo ;  240 
Spargebatque  necem  gladio :  vastator  ut  ignis, 
Gormalis  in  clivo  summoque  cacumine  flagrans, 
iEquora  per  campi  saevus  se  Suaren  agebat. 
Quid  ferri  memorem  plagas  ?  quid  carmine  dicam 
Funera  ?  Sublatus  tepuit  mihi  sanguine  mucro  245 
Fulmineus ;  stragemque  dabas,  mea  maxima  proles; 
Gaudebamque  equidem,  cum  te  tot  dira  videbam 
Vulnera  jactavisse  manu.     Se  territus  hostis 

Corripit ;  instamus  tergoque  necique  volantis. 
Namque  resultantes  sicut  de  culmine  collis        250 
Praecipites  resonant  lapides,  validaeve  secures 
Quercubus  incumbunt    gemitumque  sub  aethera 

jactant, 
Terrificumque  velut  comitante  fragore  peragrat 
Ardua  terrarum  tonitru,  geminaverat  ictus       255 
Lethiferos  Oscar,  genitorque  haud  mollibus  armis. 

Ast  alibi  Gollum,  clypeo  telisque  nitentem, 
Circuitu  Suaren  rapido  dextraque  premebat, 
Pontus  ut  Orcadicus,  totis  ubi  refluit  actus 
Viribus  oceani,  sese  sub  littora  fundit. 
Vix  se  continuit,  vix  non  et  sustulit  hastam      260 
Arboream  surgens  Phingal ;  vocesque  profundens, 
Ocyus,  Ullin,  ait,  monitum  trans  aequora  campi 
Fer  nostrum ;  Gollo,  telis  quae  fortia  gessit, 
Bellantesque  patres,  lapsum  quos  abstulit  aevum, 
Fac  memores  ;  cantuque  viros  pugnasque  cieto.  265 

Haud  mora,  grandaevus  figit  vestigia  vates, 
Magnanimique  ducis  sic  est  affatus  ad  aurem  : 
Maxime  Morniade,  spumantum  ductor  equorum, 
Turbine  qui  torques  hastam,  gladiumque  coruscas 
Horribilem  visu,  fatis  agitatus  iniquis  270 

Altior  assurgis  victor,  majorque  videris, 

Bellipotens  misces  lethalia  vulnera,  jamjam 
Scinde  hostem,  penitusque  feras  absume  catervas  ; 
Nec  ratis  Orcadici  findat  maris  aequoraad  Arcton. 
Sicut  porta  tonat  coeli,  tua  dextra  fragores        275 
Ingeminans  fundat  vastos  ;  stent  lumina  flammis  ; 
Cor  praestet  rupem ;  gladius,  ceu  fulguris  ignes, 
Eniteat ;  qualis  magnum  per  inane  vagatur 
Stella  viam  sulcans  longam  praenuncia  lethi, 
Emineat  clypeus,  spumantum  ductor  equorum.  280 

Excitus  his  dictis,  animos  erexerat  heros ; 
At  ferus  immiscens  ingentia  praelia  Suaren 
IUius  infregit  clypeum,  gentemque  fugavit. 
Prorumpit  Phingal ;  magnaque  ter  aethera  complet 
Voce.     Repercussis  fremuit  sub  cotibus  altis     285 
Cromla  suis :  geniti  deserta  per  avia  gressum 
Compressere  viri,  vultumque  pudore  rubentem 
Demisere.     Premebat  enim  praesentia  regis  % 
Qui  venit,  sicut  coelestibus  humida  nimbis 
Monte  ruit  nubes,  ubi  Sol  violentior  ardet,         290 
Expectantque  imbrem  sitientia  prata  rigantem : 
Per  vallem,  primum  montano  tramite  lapsus, 
Quaerit  iter  tacitus  modicarum  rivus  aquarum, 
Continuoque  gemit  pluvia  subeunte  procella.    305 

*  Nota,  F. 
T 

Fervidus  adversum  prospexit  Phingala  Suaren, 
Continuitque  gradum ;  torvusque  innisus  in  hastam 
Lumina  per  latum  torsit  flagrantia  campum  ; 
Utque  haeret  tacitus  nisuqueinfixus  eodem, 
Immanem  assimulat  quercum,  quae  saecula  vicit 
Lubaris  ad  ripam,  nudataque  fulmine  ramos    300 
Incumbit  lymphis.     Canus  dat  sibila  muscus, 
Nil  secus  ac  ventis  passi  per  tempora  crines. 
Substitit  haud  aliter,  fuscas  in  fortia  parmas 
Praelia  rex  cogens,  Suaren;  paulumque  moratus, 
Sanguineum  scandit  clivum.     Stant  millia  circum 
Multa  ducem,  campumque  umbris  ingentibus  im- 

plent. 
Ipse  suos  inter,  coeli  ceu  purior  ignis, 
Fulgebat  proceres  Phingal :  post  terga  premebat 
Laeta  manus  juvenum  bello ;  mandataqae  fundens 
Regia,  rex  inquit,  mea  signa  attollite  in  altum.  310 
Per  Lenam  rutilent,  veluti  super  aequora  ponti 
Vis  flammae ;  crepitentque  auris,  pugnamque  la- 

cessant. 
Quos  huc  miserunt,  fremebundis  concita  lymphis, 
Flumina,  perque  cavas  centum  labentia  valles, 
Ore  favete,  omnes  ;  gladium  qui  tollis  acutum,  320 
Golle,  manu  ;  bellis  Oscar  celebrande  ;  decorum 

Cingis  qui  clypeum,  Connal ;  fuscisque  capillis 
Vir,  Dermid.     Laeti  vestras  expromite  vires 
Morvenidae  :  praesto,  spiras  qui  pectore  versus, 
Sis  mihi,Phingalide;ferroque  abscinde  catervas.325 

Protinus  hastili  sublatum  pandimus  ingens 
Vexillum  regis.     Nova  gaudia  sensimus  omnes, 
Ut  fuit  explicitum  mediisque  pependit  in  auris 
Hoc  jubar,  hoc  bullis  auroque  insigne  coruscum, 
Qualis  vel  coeli  facies  fulgentibus  astris  330 

Noctem  sub  placidam.     Vexillum  ductor  habebat 
Quisque  suum  ;  chalybemque  ducis  delecta  virorum 
Turba  sequebatur,  pulchrisque  nitebat  in  armis. 

Tum  sic  rex  Phingal,  cyathi  rex  munere  felix. 
En  modo  Lochlineae  spatia  in  contraria  gentes  335 
Agmine  partito  cedunt,  ceu  nubila,  postquam 
Turbidus  imber  aqua  coelo  descendit  ab  alto  ; 
Semustumque  nemus  referunt,  cui  fulminis  aestus 
Nudavit  densos  frondenti  vertice  ramos, 
Immisitque  diem,  penetralia  caeca  recludens.    340 
Vos  ergo,  rerum  fiducia  magna  mearum, 
Dicite,  ductores  primi,  cui  quisque  maniplo 
Hostibus  e  nostris  optet  certare  paratus  ; 
Audendumque,  viri,  ne  quis  per  caerula  ponti 


152  PHINGALEIS,  LIB.  IV. 

Lochlineus,  clivis  medius  mediusque  severis      345 
Natus  apris,  patrias  valeat  remeare  sub  oras, 
Suscepit  Gollus  :  praestanti  corpore  septem 
Cominus  aggrediar  *  proceres,  .Lanone  profectos ; 
Meque  utinam  subeat  fuscis  dux  crinibus,  Eric, 
FervidusOscar ait, genuit  quemearminis auctor ;  350 
Nil  ego,  tum  Connal,  tecum  contendere  telo, 
Rex  Innisconae,  renuo,  saevissime  ductor ; 
Aut  ego  transfossus,  Mudanve  jacebit  arena, 
Velox  subjecit  Dermid.     Nunc  corpore  lassus, 
Thormineum  legi  miscentem  bella  tyrannum,  355 
Cui  me  dempturum  confideritissimus  ensem 
Caeruleum  cecini  clypeique  insigne  decorum. 

Vivite,  felices  animae,  decoretque  triumphus 
Quemque  ducem,  placida  dixit  rex  indole,  PhingaL 
Ipse  ego  te,  Suaren,  valida  in  certamina  posco.  360 
Ut  centum  strident  venti  sub  montibus,  utque 
Per  centum  volitant  valles,  glomerantque  procellam, 
Irrupere  viri,  genujt  quos  ardua  Morven  i 
Umbrarumque  locus,  fremit  horrida  Cromla  tumultu . 
Quis  tantae  cladem  pugnae,  quis  funera  dicat,  365 
Quae  nos  edidimus  saltu  sub  littore  ponti  ? 

*  Nota,  fr 

O,  quam  progenuit  Toscar,  lectissima  rerum, 
Conserimus  dextras  ;  dextraeque  cruore  madescunt. 
Fractae  procubuere  acies,  velut  agmine  aquarum 
Ripa  ruit  Conae ;  promissis  mansit  et  heros      370 
Quisque  suis ;  felix  nobis  victoria  cessit  *. 

Saepius  ad  Brannam  trepidum  fugientibus  undis 
Ipsa  resedisti,  venatus  fessa  labore, 
Cum  molles  quateret  tibi  creber  anhelitus  artus, 
Exsereresque  sinum,  qualem  sub  gurgite  nudat  375 
Albus  olor,  ventis  tendens  crepitantibus  alam : 
Montis  et  aerii  se  condere  culmine  solem 
Vidisti  roseum,  circumque  nigrescere  nubes ; 
Nec  mora,  se  venti  rupere  cubilibus  atris, 
Turbineverrentesterram;  ruitaetherenimbus;  380 
Increpuit  longe  tonitru  lateque  remugit ; 
Terribiles  ibant  formae  trans  aequora  mistis 
Fulminibus  ;  cecidit  fera  visque,  ruinaque  saxi ; 
Fluctibus  indignans  gemuit  sub  littore  torrensf . 
Talis  erat  pugnae  facies,  horrorque,  fragorque,  385 
Ore  decens  virgo,  virgo  candore  nivali. 

Quidfles,Toscrine?  quidrumpispectore  questum? 
Illacryment  potius,  gremio  suspiria  fundant 
Lochlinides.     Nimio  tepuit  nam  sanguine  ferrum, 

♦Nota,  G.       f  H. 

Quod  nostris  micuit  manibus,  quod  perdidit  hostem 
Planitie  magna  Lenae  sub  littore  ponti.  391 

Ille  ego,  qui  tantis  olim  comes  additus  ibam 
Principibus,  caeca  duco  caligine  vitam, 
Fletibus  ora  rigans.     Mecum  sortire  dolores, 
Funera  qui  moestus  duxi  tam  multa  meorum.  400 

Inter  pugnandum  praeclari  nominis  heros 
Inciderat  dextra  regis,  regique  dolendus ; 
Versabatque  senex*  immundo  pulvere  canos. 
Illum  Comalides  torquentem  lumina  Phingal 
Vidit ;  et  agnocens  dictis  affatur  amicis  :  405 

Tune  jaces,  Agandaecae  fidissime  Matho? 
Lochline  te  vidi  largos  effundere  fletus, 
Occidit  ut  malas  virgo  formosa  rubentes. 
Tene  meum  petiit  telum,  te  vulnere  vicit, 
Qui  mihi  dilectam  defendere  nisus  ab  ira  410 

Patris  erat  nympham,  casu  concussus  iniquo? 
Huic,  Ullin,  cantu  da  splendida  rqunera  laudum ; 
Mathonem  manda  terrae,  decoraque  sepulchro. 
Ductoris  nomen  saeclis  demitte  futuris, 
Qui  procerum  decori  generosus  faverat  almo  :   415 
Imis  namque  mihi  sub  sensibus  haeret  imago 
Virginis  eximiae,  gremio  quam  detinet  Ardven. 


*  Nota  I. 

Sub  Cromla,  misero  turbatus  pectora  bello, 
Audiit  armorum  crepitum  pugnamque  severam 
Cuchullin ;  notumque  vocat  sublimibus  armis  420 
Connala,  Phoeniadenque  senem.  Jamque  ocyus  ad- 
Qui  densis  medii  clypeis  mediique  periclo       [sunt, 
Canuerant ;  acremque  vident  effervere  pugnam, 
Non  secus  ac  subeunt  fluctus  bacchantibus  Euris 
Littus  arenosum,  totumque  exaestuat  aequor.  425 
Ardet  bellator,  frontemque  in  nubila  cogens, 
Corripit,  a  multis  gestatum  patribus,  ensem ; 
Flagrantesque  oculos  conversus  figit  in  hoste. 
Ter  molitur  iter,  ter  contra  continet  illum* 
Obnixum  Connal;  facilique  haec  ore  profatur :  430 

Optime,  siste  gradum,  ductor,  cui  roscida  servit 
Insula :  rex  gladio  Phingal  jam  demetit  hostes ; 
Ulius  e  meritis  noli  decerpere  quidquam 
Laudibus ;  ipse  atri  grassatur  turbinis  instar.   434 

Nuncius  ito  igitur,  Carril,  dux  Erinis  inquit, 
Morvenis  ad  regem ;  dominantem  vallibus  altis, 
Ductorem  salvere  jube,  pia  gaudia  miscens 
Vocibus ;  utque  acie,  fractis  jam  viribus,  ibit 
Pulsa  semel  Lochlin,  qualis,  qui  proluit  agros,  439 
Turbidus  amnis  aqua  cedit ;  cum  praelia  ponent, 

*  Nota,  K. 

Phingala  sub  coelum  victorem  laudibus  efier. 
Huic  da  Cabadis  gladium,  spoliare  vetustos 
Assuetum  proceres.     Quoniam  victoria  fugit, 
Haud  gestare  decet  Cuchullina  tela  parentum.  444 

Vos,  vitae  tenues,  colitis  quae  devia  Cromlae, 
Magnanimum  heroum  Manes,  jam  luce  carentum, 
Este  mihi  comites  curis  ingentibus  aegro : 
Vos,  oro,  vestris  me  compellate  susurris 
Saxa  per  aerii  montis  caecasque  cavernas. 
Ceu  sidus,  micui;  sicut,  quas  flamina  pulsant  455 
Mane,  jugis  abeunt  nebulae,  mea  cessit  in  auras 
Inclyta  fama  loco.     Mecum  de  fortibus  armis 
Mitte  loqui,  Connal :  non  me  vaga  carmina  dicent. 
Hinc  per  turbineam  solus  suspiria  Cromlam 
Nocte  dieque  traham  luctu,  dum  vita  manebit.  460 
Ne,  Bragella,  meum  cessa  deflere  profundis 
Demersum  tenebris  nomen :  certamine  victus 
Non  patrios  fines,  non  te,  lux  alma,  revisam. 


PHINGALEIS, 


SIVE 


HIBERNIA    LIBERATA. 


IN    SEX    DIVISA    LIBROS. 


LIBRI    QUINTI    ARGUMENTUM. 


Tumulum  £  Cromlae  assurgentem  clivo  occupant  adhuc  Cuchullin  Con- 
nalque  ;  ibique  moerentem  illum  hic  solari  tentat.  Phingalis  et  Sua~ 
renis  describitur  certamen  ;  Suarenque  tandem  superaturf  atque  Os- 
siani  Golloque  traditur  custodiendus.     Inde  Phingal  caeterique  Jilii 

Jugientibus  instant  hostibus.  De  Orldf  inter  pugnandum  graviter 
vulnerato,  pauca  dicuntur :  illiusque  commotus  obituf  parcendumjer- 
ro  monet  Phingal  ;  et  revocatisjiliis,  Roenam  natu  minimum  inter* 

Jectumjuisse  intelligit ;  ipsumque  plorat.  Jamque,  audito  carmine, 
quo  Lamdargi  et  Calchossae  lethum  antiquitus  celebrabatur}  sepul- 
toque  Roena,  repetit  Suarena.  Venit  intered  ad  Ossianem  Carril, 
qui  inter  se  colloquuntur. 


PHINGALEIS, 

LIBER  QUINTUS. 


Tunc  ita  solari  Cromlae  super  ardua  Connal 
Gemmiferi  currus  dominum,  Cuchullina,  tentat. 
Quid  te  squalor  habet  ?  quid  tristia  corde  volutas, 
Cuchullin  ?    Fugiunt  hostes ;  nostrique  per  agros 
Viribus  invicti  palantia  terga  sequuntur.  5 

Quin  tua  te,  ductor,  sublimem  gloria  tollit : 
Plurima  miscueras  belli  certamina ;  plures 
Iste  tuus  proceres  acie  compescuit  ensis ; 
Caeruleisque  oculis  uxor  flavisque  capillis 
Obvia  saepe  tibi  vultu  subrisit  honesto,  10 

Cum  fractus  demum  tumulo  requieverat  hostis, 
Tuque  domum  victor,  turba  comitante,  redibas, 

Fulgebantque  viae  spoliis,  plausuque  sonabant. 
Illam  dulce  melos,  vatum  vox  aurea  centum 
Mulcebat,  sensusque  alacres  sub  pectore  movit.  15 
Phingala*  tu  contemplator;  micat  aequore  campi 
Loricam  indutus  rutilam,  velut  iEthere  fulmen  ; 
Vique  viget,  sicut  nimbis  torrentibus  auctus 
Lubar  in  immensum,  turbove  per  avia  Cromlae, 
Annosas  sternens  quercus  sub  frigora  noctis.        20 
Quam  tuusf  est  felix  populus,dux  maxime,  Phingal! 
Omnia,  cum  bellas,  miscet  tua  dextera  victrix 
Praelia ;  consilio  praestas,  ubi  pace  quiescis. 
Mille  regis  dicto  gentes ;  quatis  agmina  ferro. 
Quam  tuus  est  felix  populus,  dux  maxime,  Phingal, 
Qui  Selma  prodis,  late  qui  Morvene  regnas !        26 
Quis  rapit  ille  autem  sese,  tonitruque  sequaci 
N  igrescit  gradiens  ?  an  non  Starnonia  proles, 
Morvenium  quaerens  regem,  virtutibus  actum  ? 
Huc  geminas  huc  flecte  acies;  hos  aspice  reges  30 
Congressos.     Crepuere  armis;  pugna  aspera  surgit, 
Qualis,  cum  gemini,  diversis  partibus  orbis 
Turbine  ventorum  delati,  fluctibus  alti 
Incumbunt  Lemures,  legesque  indicere  certant : 
Aiiribus  arrectis  venator  murmura  captat,  35 

»  ITpta,  A.  f  B, 

Oceanumque  videt,  convulsum  sedibus  imis, 
Exsultare  procul,  lustrisque  subire  ferarum. 

Talia  fundebas,  Connal,  cum  praelia  reges 
Consererent,  populusque  hinc  inde  occumberet  armis. 
Ferreus  it  stridor ;  crebris  sonat  ictibus  iEther.  40 
Haud  aliter  quam  si  centum  centumque  recoctum 
Brachia  procudant  ferrum.     Mox  unus,  et  alter 
Totus  inhorruerat  saevo  certamine  ductor. 
Defecere  orbes  clypeum ;  galeisque  minaces 
Dissiluere  enses.     Jactis  per  gramina  telis,  45 

Captavere  viri  sese ;  validusque  lacertus 
Hinc  atque  hinc  vastum  vasto  luctamine  dorsum 
Astringit,  versatque  tenax,  per  aperta  locorum 
Abductis  retro  pedibus.     Furor  aestuat  ingens ; 
Jamque  locus*  tremuit  pulsu,  nemus  undique  cir- 

cum  50 

Frondosum  tremuit,  tremuerunt  saxa  jugorum; 
Oceanique  cadit  dominus ;  jacet  ipse  subactus 
Suaren  humi.     Geminos  Conae  sub  finibus  olim 
Sic  equidem  vidi,  Conam  non  inde  videbo, 
Praecipites  labi  tumulos,  quos  sedibus  egit  55 

Turbidus  indignans  montano  flumine  torrens ; 
Cumque  ipsi  ruerent,  ingenti  robore  quercus         ) 

*  Nota,  c. 

Miscebant  patulos  nexae  per  mutua  ramos. 
Omnigenae  tandem  moles  convalle  quierunt, 
Divisisque  ibat  torrens  jam  mollior  undis :  60 

Ripa  diu  rubuit  post  e  regione  viarum. 

Nunc  6  Morvenidae,  tantum  custodia  servet, 
Phingal  ait,  regem,  cujus  stant  pectore  vires, 
Quales  exagitant  pontum  fluctusque  volutant. 
Maximus  est  armis ;  revocatque  ab  origine  gentem 
Antiqua.     Faciles  dux  optime,  Golle,  cohortum, 
Ossianesque,  gravi  numero  suavissime  vates, 
Huic  date  vos  socios :  depellite  pectore  curas : 
Est  Agandaecae  germanus,  virginis  almae, 
Quam  coluiprimam  juvenis,  semperque  verebor.  70 
Verum,  Oscar,  Follane,  ac  rufis  Roena  capillis, 
Vos  instate*  hosti.     Juvenes,  pede  carpite  Lenam, 
Qui  rapidos  acri  cursu  praevertitis  Euros. 
Quotquot  Lochlinidae  superant  compescite  ferro, 
Ne  quas  huc  mittat  longas  exinde  carinas  75 

Insula,  tot  ratibus  totque  apris  obsiia  magnis. 

Corripuere  viam,  perflant  ceu  flamina  clivum : 
Tardaque  ceu  nubes,  sese  rex  Phingal  agebat; 
Insonuitque  instar  tonitru,  ciim  manat  in  agros 
Caerulus  iEstivos  imber ;  fervensque  refulsit      80 

*  Nota  D. 

Illius  telum,  rutili  ceu  spicula  Solis ; 
Utve  sub  obscurum  noctis  trans  iEthera  longam 
Stella  viam  signans,  facies  currusque  citatus 
Horribilis  Larvae  luctumque  necemque  minantis. 
Ibat,  et  adversum  missumque  a  Lochline  vidit  85 
Ductorem ;  subiensque  haec  imo  corde  profudit ; 

Quis  juxta  scopulum  rivique  frementis  ad  oram 
Tristis  inhorrescit  vultu,  curisque  gravatur, 
Obnixusque  nequit  sese  transmittere  saltu  ? 
Ille  quidem  praestat  forma,  scutumque  sinistra  90 
Attollit,  dextraque  hastam  fert  arboris  instar. 
Qui  vultum  condis  luctu,  da,  nobilis  heros, 
Oderis  an  memet,  velut  implacabilis  hostis  ? 

Lochline,  respondit,  veni ;  certamine  parmam 
Objicio  validam.     Mea  flet  lectissima  conjux,     95 
Ah !  tanti  praesaga  mali ;  nunquamque  videbo 
Auricomam  toto  nympham  mihi  corde  receptam. 

An  mihi  te  dedis,  mavisve  lacessere  bellum? 
Acer  ait  Phingal :  non  me  quis  vicerat  unquam : 
Exsuperantque  mei  virtute  ac  fortibus  armis.    100 
Temet  da  comitem,  celebra  convivia  mecum, 
Alipedesque  feras  agita  per  Morvenis  oras. 
Non  ita,  Lochlineus :  fractis  mea  dextera  rebus 
Affuerat  semper,  durumque  rotaverat  ensem, 


164 


PHINGALEIS,  LIB.  V. 


Invictumque  acie,  qualem  nec  sustulit  alter. 
Morvenis  haud  renuat  rex  se  mihi  dedere  victum. 

Non  me  dedideram  cuivis,  non  dedere  fas  est, 
Phingal  ait,  victum.    Si  quam  spem  ponis  in  armis, 
Delige,  cui  certes,  quemvis  tu  cunque  meorum : 
Circumstant  plures :  hos  excitat  ardua  virtus.  110 

Mene  igitur  spernis  ?  mecum  pugnare  recusas, 
Orla  refert,    Phingal  ?  Dignus  concurrere  mecum 
Es,  Phingal,  dignusque  tuis  e  millibus  unus. 
Si  me  fors  pugna  procumbere,  Morvenis  6  rex, 
Quippe  dies  bellatorem  manet  ultima  fortem,   115 
Fac  mihi  constituas  immani  mole  sepulchrum, 
Caeruleumque  ensem,missum  trans  aequora,  conjux 
Excipiat  dilecta  mihi,  quae  lumina  flectit 
Mollia.     Delatum,  lacrymis  suffusa  decoris, 
Ostendet  gnato  chalybemque,  decusque  parentis  120 
Eximium  ;  puerumque  dolens  ad  bella  ciebit. 

Talia  quo  memoras  ?  quid  me  vulgare  dolorem  *, 
Phingal  ait,  cogis  fletu?  quo  tristia  versas? 
Stat  sua  cuique  dies ;  nati  serique  nepotes 
Exesa  inspicient  rubigine  tela  parentum.  125 

Orla,  tibi  surget  tumulus ;  tua  candida  conjux 
Imbuet  effusis  allatum  fletibus  ensem. 

*  Nota  E. 

Jam  pugnas  ineunt ;  Orlae  sed  dextra  recusat  * 
Praelia :  decisis  vinclis,  cadit  illius  umbo, 
Commotum  veluti  subito  se  condit  in  aequor    130 
Luna  sub  Occasu.     Gladium,  rex  Morvenis  alte, 
Tolle,  ait  Orla  ;  feri ;  lacerum  mihi  transige  pectus. 
Hic  fessum  plagis  liquit  me  turba  meorum  ; 
Hauriet  ac  conjux  Lothae  fugientis  ad  undas 
Quem  timuit  casum,  luco  cum  sola  vagetur,     135 
Et  molles  tepeant  zephyri  tractimque  susurrent. 

Non  ego,  tum  Phingal,  feriam  te,  nobilis  6  dux  ; 
Nec  sedet  hoc  animo.     Lothae  fugientis  ad  undas 
Optima  quin  videat  virgo  quem  diligit  Orlam, 
Erinea  reducem  terra  saevoque  tumultu ;  140 

Te  canus  videat  genitor,  nisi  maximus  aevo 
Lumine  sit  captus ;  gressum  vocesque  per  aedes 
Audiat ;  ad  tactum  tractans  te,  gaudia  captet. 

Optime  rex  Phingal,  nullo  me  tempore  tanget, 
Dux  inquit  fortis,  Lotha  qui  flumine  venit :     145 
Lenae  procumbam  campo.     Certamine  qualis 
Ferbuerim  duro  dicent  per  saecula  vates. 
Balteus  hic  latus  lethalia  vulnera  condit, 
Quae  nunc  diripio  tradoque  hostilibus  auris. 

Dixit,  et  extemplo  fudit  de  pectorerivos        150 

-*  Nota,  F. 
X 

Purpureos ;  fulvaque  cadit  jam  pronus  arena. 
Rex  superincumbit  singultibus  ilia  longis 
Pulsantem  miserans ;  juvenesque  ex  agmine  lectos 
Compellans,  inquit,  sublimem  laudibus  Orlam  155 
Tollite ;  humo  mandate  ducem;  superaddite  saxum. 
Squalidus  in  tumuli  jaceat  nigrantibus  umbris 
Per  Lenam,  chara  diversus  conjuge,  rauco 
Diversus  Lotha,  trepidante  fugacibus  undis, 
Limine  diversus  proprio  turbaque  faventum. 
Arboreum  posthac  Orlae  mirabitur  arcum        160 
Surrectura  aetas,  summa  nec  tendet  opum  vi. 
Jllius  exululant  catuli,  gaudentibus  apris, 
Quos  pressit  studio  fervens.     Crudelibus  armis 
Concidit  heu !  belli  fulmen,  vir  maximus,  Orla. 

Comua  Morvenidae,  rebus  spectatajuventus,  165 
Undique  dent  sonitum :  cantu  citharisque  levemus 
Suarena,  solicitum  curis.     Percurrite  campum 
Mox,  Oscar,  FoUane,  ac  rufis  Roena  capillis  : 
Parcite  Lochlinidis,  oculosque  advertite  blandos. 
Heus !  ubi  Roena?  gradus  haud  segnis  ferre  solebas, 
Cum  te  rex  Phingal,  cum  te  pater  ante  vocasset. 

Roena  tuus,  Phingal,  vates  tum  reddidit  Ullin, 
Aethera  per  magnum  formis  victricibus  adstat ; 
Scutorum  dominum  comitatur,  Trathala ;  fortem 

Trenmora  pone  subit.     Convexi  tramite  collis  175 
Corpus  inane  jacet :  jamjam  color  ora  reliquit 
Purpureus.     Ceciditne,  inquit  rex  Morvenis  altus, 
Assuetus  cursu  juvenis  praevertere  cervos, 
Quique  habilem  validis  curvabat  viribus  arcum  ? 
Vix  miscere  manu  vidi  te  fortia  belli  180 

Praelia :  quid  primo  cecidit  certamine  Roena  ? 
Daprecor,  6  juvenis,placidam  per  membraquietem: 
Te  mox  aspiciam ;  mox  obrutus  ipse  silebo ; 
Mox  iter  omne  meum  vanescet  ubique  locorum. 
Soli  me  vates,  saltus,  lapidesque  loquentur.        185 
Roena  jacet ;  Roenae  sonuit  nec  fama  sub  auras : 
Plecte  fides,  Ullin ;  fidibusque  adjunge  sonoris 
Carmina ;  nunc  Roenae  laudes  dic  funere  mersi ; 
iEternumque  vale,  quo  non  fuit  acrior  ullus. 
Inde  magistra  tuam  non  jam  mea  dextra  sagittam 
Diriget :  O  formose  puer,  mi  gnate,  valeto.       191 

Jam  iacrymis  Phingal  malas  humectat  amaris, 
Ut  repetit,  qualis  fuerit  eertamine  Roena. 
Namque  ferox  juvenis  referebat  fulminis  ignem, 
Ardvene  sub  noctem  visum,  cursuque  virentes  195 
Vastantem  sylvas :  late  lucere  viator 
Laetatur  secum  flammas ;  sed  splendidus  ignis 

Eripitur  subito,  ventis  post  saxa  jugorum 
Extinctus ;  mundusque  latet  nigrantibus  umbris. 

Cum  semel  emotaecurae,pulsusque  parumper200 
Corde  dolor  tristi  est,  voces  has  ore  profudit 
Rex  felix  Phingal  felicis  munere  conchae : 
Quos  viridans  memorat  tumulus,  quos  quatuor  isti 
Muscosi  lapides,  exilia  luce  carentum 
Limina  servantes  ductorum,  dicite,  vates ;         205 
Adjunctusque  viro,  bellis  qui  ferbuit  olim, 
Filius  hoc  ipso  tumulo  meus  usque  quiescat. 
Conscia  nam  virtus,  laudumque  immensa  cupido 
Sors  tua,  Roena,  fuit.     Non  hinc  per  nubila  solus 
Caeruleasque  plagas  nimbosque  vagabere  coeli.  210 
Ullin,ab  antiquo  missum  dic  tempore  carmen, 
Quodque  refert  quales  terreno  ex  aggere  bustum 
Hoc  premat  heroas.     Si  nunquam  terga  dederunt 
Hostibus,  his  positi,  consors  sit  Roena  sepulchri ; 
Hos  habeat  socios.  Diversum  Morvene,  ch arum  215 
Oris,  Lena,  tuis  gnatum  sopor  altus  habebit. 

Talia  tum  vates ;  nec  abest  facundia  dictis : 
Hoc  tacito  premitur  tumulo  Lamdargus,  et  asper 
Rex  armis,  Ullin.     Sed  quaenam  margine  nubis 
Despiciens  vultum  virgo  protendit  honestum  ?  220 
Quid  te,  prae  cunctis  Cromlae  formosa  puellis, 

Pallor  habet  ?     Proceres  inter,  per  mutua  laesos 
Vulnera,  tune  jaces  ?  O  Tutalis  alma  propago, 
Mille  quidem  fueras  spes  invidiosa  procorum ; 
Unus  at  ujsque  tuos  habuit  Lamdargus  amores.  225 
Is  venit  Turam,  clypeique  insigne  decorum 
Percussit ;  secumque  has  fudit  pectore  voces. 

Quo  sese  Galchossa  tulit  lectissima  rerum, 
Quam  genuit  Tutal,  magnis  virtutibus  actus, 
Quamque  meis  liqui  moerentem  turribus  altis,  230 
Nobilis  Ulfaddae  telis  occurrere  certus  ? 
Dicebat :  Lamdarge,  redi ;  dolor  ossibus  ingens, 
Dum  venias,  haeret ;  suspiria  pectore  rupit 
Tristia  candenti,  roseas  et  sparsit  oborto 
Rore  genas ;  reducique  mihi  non  obvia  se  fert,  235 
Mollibus  alloquiis  animum  post  praelia  mulcens. 
Non  resonant  citharis  aedes ;  non  carmina  vates 
Ulla  mei  fundunt ;  alacer  non  ipse  catenam 
Concutit  ante  fores  Brannus,  prout  ante  solebat. 
Quo  sese  Galchossa  tulit  lectissima  rerum,         240 
Quam  genuit  Tutal,  magnis  virtutibus  actus  ? 

Fdrs,  Lamdarge,  inquit  generatus  Aodane  Feras, 
Aerios  Cromlae  clivos  Galchossa  pererrat, 
Virginibus  comitata  suis  cervosque  fatigans. 

Haud,Lamdargus  ait,strepitus  mihi  redditurullus 

Venantum ;  tumulis  Iate  campisque  siletur ;      246 
Non  ego  prospicio  cervum  rapidosve  catellos; 
Non  video  nympham,  toto  mihi  corde  receptam, 
Quaeque  decore  refert  Lunam,  post  saxa  cadentem. 
Alladen  subeas,  canis  cui  spargitur  aetas  250 

Frigida,  cui  Lapidum  circus  gratissima  sedes : 
Expediatque  utinam  qua  nunc  Galchossa  vagetur. 

Paruit  actutiim  generatus  Aodane  Feras, 
Secretumque  senem  verbis  scitatur  amicis : 
Accola  dic  clivi,  placidis  dic  moribus  Allad,       255 
Quid  tibi  prospectum  est,  vir  longis  obsite  saeclis  ? 

Inde  senex  facilis :  prospexi  Carbere  cretum 
Ullina ;  descendit  Cromla ;  cantumque  ciebat 
Gutture  sub  rauco,  veluti  si  murmuret  Auster 
Per  lucum  foliis  nudum.     Sub  limina  Turae    260 
Se  tulit ;  et,  mecum,  clamat,  certamina  tenta, 
Dux,  Lamdarge,  ferox ;  armisve  inglorius  esto. 
Tolle  moras  omnes,  bellator ;  consere  dextram. 

Respondit  Galchossa,  domo  se  detulit  heros 
Optimus ;  aggressusque  Ulfaddam,  praelia  miscet, 
Maxime  rex,  Ullin.     Non  ulli  cesserat  unquam  266 
Lamdargus ;  renuet  nec  vel  contendere  tecum. 

O  qualis  tibi  frontis  honos,  quam  mira  venustas, 
Ullin  ait,  fidens  animis !     Lectissima  proles 

Tutalis,  aerias  invises  Carberis  aedes,  270 

Hospitio  notas.     Temet  fortissimus  armis 
Dux  habeat  ;  Solesque  ego  ternos  monte  morabor 
Cromlano,  poscamque  lubens  in  praelia  fortem 
Lamdargum  telis.     Quod  si  contendere  nolit, 
Te  lux  quarta  mihi  propriam,  Galchossa,  dicabit. 
Retulit  ut  gressum  Feras,  remque  ordine  pandit,  276 
Te,  Cromlae  dixit  dominus,  te  suaviter,  Allad, 
Somnia  sub  noctem  circumstent  rupis  in  antro : 
Classica  jamque  sonent,  Fera ;  procul  audiat  Ullin, 
Ingentem  veluti  resonantem  valle  procellam.     280 

Continuo  scandit  Cromlam,  se  carmine  solans- 
Summa  tenens,  partes  sese  versabat  in  omnes, 
Turbida  seu  nubes,  ventis  discordibus  acta : 
Utque  erat  impatiens,  clivo  resonabile  saxum 
Devolvit  belli  signum.     Ferus  audiit  Ullin       285 
Carberides,  sensitque  alacres  sub  pectore  motus, 
Vulnificamque  ardens  genitoris  sustulit  hastam  ; 
Armaque  dum  caperet  bello  contendere  certus, 
Ora  serenabat  risu.     Sub  culmina  Cromlae      289 
Tendit  ovans,  cantumque  ciet,  gladiumque  coruscat. 

CarberidenGalchossavidet  nebulae  instareuntem; 
Lamdargoque  timens,  pectus  candore  nivali 

Terque  quaterque  manu  tundit.  Mox  Carbera  dictis 
Accedit,  simulatque  animum,  veniamque  precatur : 
Maxime  dux  aevo,  felixque  per  omnia  Carber 
Hospitibus,  subit  ire  jugo,  celeresque  sagittas    296 
Spargere,  qua  furvos  video  consistere  cervos. 

Carpit  iter  praeceps  virgo ;  sed  tarda  subivit. 
Concurrere  viri ;  pugnatum  est  cominus  armis. 
Quid  Selmae  domino  referant  mea  carmina  qualis 
Pugna  foret,  centum  qui  certavisse  phalangas   301 
Viderat  ?     Extinctus  gladio  ferus  occidit  Ullin. 
Pallidus  advenit  nympham  Lamdargus  amatam, 
Quam  genuit  Tutal,  notus  victricibus  armis. 

Ula  ubi  torpentem  medio  discrimine  lethi      305 
Senserat,  heu !  quinam,  dixit,  charissime,  sanguis 
Iste  ruit  ?  sanguis,  respondit  maximus  heros, 
Ullinis  est,  jactis  nivibus  per  culmina  Cromlae 
Candidior  virgo  gelidis :  me  me  sine  dorsum 
Sternere  humi ;  morior ;  durat  per  saecula  nomen. 

Vix  ea  fatus  erat,  cum  jam  se  corpore  solvit  311 
Turriti  dominus  tecti ;  Galchossaque  clamat, 
Nunquid  in  aeternum  clausisti  lumina  somnum, 
Rex  Cromlae  ?    Tres  illa  dies  exinde  resedit 
Corpus  ad  exanimum.    Cum  quarta  refulserat  Eos, 
Flebilis  invenit  venator  lumine  cassam.  316 

His  tribus  extructus  fuit  hic,  rex  Morvenis,  agger: 
Hos  inter  positum  Roenam  non  parva  sequetur 
Gloria,  per  summosque  ferent  nova  gaudia  montes. 

Hocigiturtumulo  compostus  Roena  quiescat,  320 
Rex  inquit  Phingal,  placida  tum  voce  locutus : 
Namque  meas  horum  crebro  laus  impulit  aures. 
Huc  Orlam,  juvenes,  pallenti  funere  mersum, 
Ducite.    Non  tumulo  sine  compare,  Roena,  jacebis; 
En  subit  Orla  tibi.    Lacrymarum  flumina  fundant 
Morvenides  moestae ;  squalore  recondite  vultum 
Lothaides.     Sicut  convexi  tramite  collis 
Vimina  pubescunt,  heroes  corpora  firmant ; 
Absumuntur,  uti,  stratae  sub  vallibus  imis, 
Ingentes  quercus,  pleno  quas  proluit  amnis        330 
Flumine  transversas,  aestusque  ac  flamina  siccant. 
Quales  hi  fuerint  acie  satis  aspicis,  Oscar ; 
Bellaque  si  moveas,  horum  te  fama  perennis 
Excitet ;  haud  secus  ac  Roenam  te  carmina  dicant. 
Totus  inhorrueras  bello,  mi  Roena ;  domoque*  335 
Blandus  eras  visu,  qualis  vel  roscidus  arcus, 
Qui  procul  adversa  saltus  regione  renidet, 
Cum  prope  culminibus  Morae  Sol  conditur  altis, 
Lustraque  cervorum  longe  lateque  silescunt. 

*  Nota,  G. 
Y 

Quem  natu  genui  minimum,  te,  Roena,  sepultum 
Lena  sub  hoc  saxo  foveat ;  rursusque  valeto.     341 
Nos  quoque  decidimus :  quantumvis  maxima,  virtus 
Nostra  ruet,  solersque  omnis  prudentia  rerum. 

Talia  fundebas  lacrymans,  rex  maxime  telis, 
Creditus  aeternum  tumulo  quum  Roena  sileret : 
Ossianem  quantus  miserum  nunc  luctus  adumbrat, 
Cum  tu  sis  vita  cassus,  rex  optime  regum  ! 
Aure  tuas  nequeo  dulces  haurire  loquelas, 
Cernere  non  oculis  captus  sine  corpore  formam. 
Assideo  multosque  dies  noctesque  profundas      350 
Frigidus  ante  tuum  positum  sub  colle  sepulchrum  ; 
Admoveoque  manum,  coelo  te  laudibus  aequans 
Carminibusque,  pater.     Si  te  dispergere  voces 
Forte  rear  circum,  Zephyri  me  flamina  fallunt. 
Te  sopor  altus  habet  longo  post  tempore  lapso.  355 

Lubaris  ad  ripam  victo  cum  Suarene  Gollus 
Ossianesque  alia  custodes  parte  sedebant ; 
Argutoque  fides  plectebam  pollice,  si  qua 
Fas  foret  illius  duros  lenire  dolores. 
Lumina  defigebat  humo ;  sub  corde  premebat  360 
Infaustum  tacitus  bellum  clademque  suorum. 

Suspiciens  autem,  magnum  Cuchullina  vidi  * 

*  Nota,  H. 

Ire  supercilio  Cromlae.     Quum,  gaudia  curis 
Admiscens,  Lena  devincere  Phingala  sensit, 
Segnius  ille  gradum  Turae  referebat  ad  antrum, 
Queis  ibat  telis  et  luce  coruscus  ahena 
Sole  sub  adverso  ;  paribusque  nitebat  in  armis, 
Pone  sequens,  Connal.     Jam  culmina  summa  ju- 
Exuperant,  sicut  de  nocte  per  ardua  collis  [gorum 
Ignis  edax  nemorum  fertur,  datque  undique  lucem, 
Cum  sequitur  Boreas,  crepitatque  incendia  miscens. 

Rupe  sub  ingenti  Turae  spelunca  cavatur : 
Spumeus  it  praeter  rivus  ;  stat  desuper  arbor, 
Annosos  tendens  ramos,  tractimque  susurrans ; 
Ante  fores  ventus  scopulos  hinc  inde  fatigat.     375 
Hic  moestam  posuit  sedem  Semonia  proles, 
Infelix  volvens  turbato  pectore  bellum, 
Irroransque  genas  lacrymis.,    Desiderat  altum 
Nomen  enim  ductor,  debellatorque  phalangum : 
Tu,  Bragella,  procul  vitam  Dunscaside  degis ;  380 
Conjugis  et  coram  non  fas  compescere  luctum. 
Illius  ast  oculis  tua  sese  sistat  imago, 
Ore  notata  pio,  puraque  in  Iuce  refulgens, 
Attolletque  animos  ;  renovari  pectore  vires 
Sentiet,  ac  magnum  nomen  primamque  locari  385 
In  solido  rursus  famam ;  quamque  arserat  unam, 

Temet,  dulce  decus,  placata  mente  fovebit. 
Quis  venit  ille  autem,  senio  cui  tempora  canent  ? 
Ipse  quidem  Carril,  qui  condit  amabile  carmen  *. 
Salveto !  vates,  vir  longis  obsite  lustris,  390 

Felix  qui  cantu  centum  discrimina  vocum 
Obloqueris,  veluti  Turanae  barbitos  aulae ; 
Cujus  et  eloquium  mentem  dulcedine  mulcet, 
Sicut  mane  novo  sub  lumina  Solis  et  ortus        395 
Ros  liquidus,  passim  per  amoena  vireta  nitescens. 
Da  quo  liquisti,  Carril,  Cuchullinis  arcem  ? 
Salve !  respondit  vates,  dux  maxime  telis, 
Ossianes,  omnesque  potis  superare  canendo. 
Tu  mihi  jamdudum  fueras  perque  omnia  notus, 
Bellator :  citharam  tetigi  nervosque  canoros,    400 
Pertentare  volens  sensus  Evirallynis  almae ; 
Insonuitque  tibi  sublatus  ad  aethera  cantus, 
Praelia  cum  caneres,  turba  plaudente  virorum, 
Hospitis  excelsi,  magna  Brannonis  in  aula; 
Miscebatque  sonos  Evirallyn ;  solaque  quadam  405 
Illa  die,  lethum  Cormacis  carmine  dicens, 
Laudibus  eximiis,  periit  qui  captus  amore 
Ipsius,  evexit  juvenem,  virtutibus  actum. 
Interea  lacrymis  malas  decorabat  obortis, 

t  Nota,  I. 

Tuque    tuas,    memini,    procerum    vel    maxime 

princeps. 
Nam  quamvis  istum  nil  corde  recepit  amantem, 
Ingenua  doluit  praestans  haec  indole  virgo, 
Quam  genuit  mensis  Branno  paterisque  superbus. 
Has  mihi  delicias,  dixi,  nomenque  decusque  415 
Ne  memora :  quoties  repeto,  calor  ossa  relinquit, 
Udaque  turgentes  effundunt  lumina  guttas. 
PalUda  procubuit  dudum  tumuloque  silescit 
Nympha  decore  novo  fulgens,  meus  optimus  ignis. 
Jamque  sede  mecum,  spira  tua  carmina,  vates, 
Nil  jucunda  minus,  tepidi  quam  flamina  veris,  420 
Quae  captat  venator  hians,  ubi  somnia  rumpit 
Faucibus  in  montis,  laetarique  auribus  haurit 
Arrectis  Genios,  dulcemque  profundere  cantum, 
Quo  valles  montesque  sonant,  sonat  arduus  iEther. 

^Ethere  praecipitant  nubes  ;  nox  *  humida  Crom- 

lam 
Circumfusa  premit ;  Boreae  sub  finibus  ardent 
Sidera,  caeruleos  jactis  lustrantia  fluctus 
Ignibus  Ullineos  ;  nebulae  per  inane  vagantur 
Parte  alia ;  longe  sylvis  immurmurat  Auster ;       5 
Caede  madens  ater  silet  undique  et  undiquecampus; 
Jamque  infit  blandi  cantus  dulcedine  mentem 
Demulcere  mihi  Carril.     Quos  flore  juventae 
Novimus,  ac  laeto  devinxit  foedere  longus 
Usus  amicitiae,  moresque  habitusque  benigni,     10 
Ipse  canit,  festosque  dies,  quos  egimus  una, 
Nos  ubi  suscepit  Lego,  tot  magna  virorum 
Illa  parens,  plenaeque  indixit  pocula  mensae. 

*  Nota,  A. 
Z 

Excita  Cromla  modos  reddit ;  multaeque  per  auras 
Circumstant  animae,pronaeque  in  carmina  pendent, 
Laudibus  intentae  propriis  famaeque  perenni. 

Pertentent,  oro,  sensus  tibi  gaudia,  Carril, 
Qui  nunc  turbinibus  veheris,  clivosque  frequentas. 
Cur,  dilecte,  meam  nil  jam  succedis  ad  aulam, 
Solus  cum  duco  noctem  ?  Succedis,  amice ;         20 
Quamque  tenet  paries  appensam,  tangere  lenem 
Te  nosco  citharam,  numerumque  ciere  remissum  : 
Serus  et  iste  meas  utinam  sonus  occupet  aures ! 
Quid  non  alloquiis  relevas  me,  mente  jacentem  ? 
Dic  quando  veteres  liceat  spectare  sodales  ?  25 
Par  fugis,  heu  !  levibus  ventis  somnoque  volucri ; 
Et  mihi,  te  raptans,  mediis  fremit  aura  capillis 
Intempesta  !  vale,  proceres  qui  laude  ferebas. 

Ad  Moram,  centum  sese  quae  subjicit  altis 
Verticibus,  coiere  duces,  epulisque  vacarunt.       30 
Mille  ardescebant  quercus  ;  totusqu^  reluxit 
Mons  circum,  lectosque  hilaravit  vivida  pleni 
Vis  cyathi  *  proceres.     Unus  sub  corde  premebat 
Saevum  rex  luctum  Suaren :  fera  lumina  torvus 
Defigebat  adhuc  Lena,  bellumque  sinistrum       35 
Pectore  versabat,  stimulis  agitatus  amaris. 

f  Nota,  B. 

Hic  meus  in  clypeum  pater  incumbebat  avitum, 
Nocturnisque  dabat  canam  diffundere  ventis 
Caesariem,  magno  fulgore  nitescere  visam. 
Senserat  ut  domitum  nimis  indulgere  dolori         40 
Suarena,  motus  ait :  dic,  Ullin,  carmina  pacis  * 
Compositae ;  tandem  mihi  mens  secura  quiescat ; 
Omnis  et  armorum  strepitus  dirusque  tumultus 
Auribus  absistant.     Dominantem  fluctibus  alti 
Centum  hilarent  citharae:  non  jam  nisi  laetus  abibit; 
Neve  unquam  liquit  quis  me  sub  pectore  moerens. 
Tunc,  Oscar,  dextra  strictus  mihi  fulminat  ensis, 
Praelia  cum  fervent ;  extempld  conditur  idem 
Vagina,  simul  ac  campo  concesserit  hostis. 

Talia  mox  Ullin,  felici  carmine  notus.  50 

Morvene  rex  multis  Trenmor  degebat  ab  annis, 
Viribus  exsuperans,  sicut  vastum  maris  aequor 
Turbatum ;  dubiamque  viam  tentavit  ad  Arcton, 
Incumbens  pelago,  spumasque  ac  caerula  findens. 
Lochlineas  tandem  rupes  sylvasque  sonoras         55 
Ante  oculos  nebulis  medias  consurgere  vidit. 
Littore  vela  legit ;  sequitur  fervoribus  aprum? 
Gormaleis  aprum  clivis  lucisque  frementem, 
Qui  plures  cursu  juvenes  praeverterat  acres ; 

*  Nota  C. 

Ast  dedit  exuvias  victrici  Trenmoris  hastae,       60 
Vulnere  se  versans.     Tres  hoc  insigne  videntes 
Lochlinei  facinus  proceres,  dixere  potentem 
Advenisse  virum,  magnum  qui  montibus  ignem 
Flagrantem  referat  cinctus  radiantibus  armis. 

Ocyus  indixit  convivia  lauta  tyrannus  65 

Lochlinis  ;  acciturque  heros  virtutibus  asper ; 
Tresque  dies  festos  procerum  nutrice  potentum, 
Gormale  rex  egit  Trenmor,  certamina  miscens 
Quae  libuit ;  nemoque  fuit  tam  robore  firmus, 
Trenmoriis  demum  fessus  quin  cesserit  armis.     70 
Mulcebant  animos  paterae ;  cantusque  ferebat 
Xiaudibus  immensis  dominantem  Morvene  regem 
Ante  alios  fortem,  fortesque  in  bella  legentem 
Heroas,  pelago  subiit  qui  Lochlinis  oram. 

Post,  ubi  quarta  dies  ortus  ostenderat  almos,   75 
Deduci  Trenmor  praecepit  in  aequora  navem ; 
Fertque  refertque  gradum  curvo  sub  littore,  donec 
Missus  Hyperboreus  replerit  carbasa  ventus. 
Jamque  audit  mediis  longe  crebrescere  sylvis       80 
Murmura,  cum  propere  quidam  succedit  ephebus 
Candidus  et  rutilis  humeros  circumdatus  armis, 
Aurea  caesaries  olli  est,  malaeque  rubescunt ; 
Dextra  nivem  puro  superat  candore  recentem  ; 

Caeruleique  nitent  oculi  vultusque  benignus. 
Trenmora  mox  dictis  invadit,  praelia  poscens :    85 

Siste  gradum,  Trenmor  studiis  asperrime  belK  ; 
Lonvalis  haud  magni  gnatus  tibi  cedit  in  armis, 
Qui  plures  fortesque  viros  compescuit  ense  : 
Qui  porro  vesci  cupiat  coelestibus  auris, 
Ex  acie  cedens,  illius  spicula  vitat.  90 

I,  decus  eximium,  juvenis  formose  capillos, 
Rex  ait  armisonus  :  nolo  concurrere  cuivis, 
Carmine  quem  nondum  tollunt  ad  sidera  vates. 
Candet  dextra  tibi  mollis,  nec  robore  praestat. 
I,  pete  capreoli  rupes,  lux  alma  juventae.  95 

Xlle  sub  haec  :  ibo,  postquam  te  fortibus  armis 
Exuero  :  facinus  tantum  nec  parva  sequetur 
Gloria.     Convenient  nymphae,  densaque  corona 
Stipabunt  juvenem,  magno  qui  robore  regem 
Stravit  humi :  gremio  suspiria  mollia  fundent,  100 
Cum  tibi  detractum  gladiumque  hastamque  vide- 
Quin  tua  tela  gerens  miscebor  millibus  heros,  [bunt. 
Accumbensque  epulis,  summo  decorabor  honore. 

Non  mea  tela  geres  aeternum,  percitus  ira, 
Mox  Trenmor  :  potius  pallescere  littore  mater  105 
Te  tua  conspiciet,  pelagoque  volare  profundo 
Vela  viri,  saevo  stravit  qui  vulnere  natum. 

Haud  pilum  attollo ;  nec  nie  robustior  aetas 
Firmat  adhuc,  fateor ;  verum  mea  recta  per  auras 
Avolat  ex  arcu  multosque  sagitta  subegit  110 

Heroas  bello.     Loricam  projice  duram, 
Quae  te  sola  necis  tenui  discrimine  servat, 
Projicioque  meam  :  jamjamque  immitte  sagittas. 

Virginis  hic  pectus  passis  prodire  capillis 
Prospexit  Trenmor  niveum ;  regisque  sororem  115 
Agnovit.     Versos  in  Trenmore  fixit  ocellos 
Haec  aula  fratris,  longumque  bibebat  amorem. 
Obstupuit  visu  tanto  fortissimus  heros  : " 
Labitur  hasta  manu ;  torpent  in  corpore  vires  ; 
Demittitque  oculos  humilis,  terramque  tuetur.  120 
Nympha  micabat  enim,  veluti  lux  aurea  Solis, 
Qua  videt  Oceani  latum  splendescere  campum 
Conversus,  caeco  prodit  qui  rupis  ab  antro. 

Morvene  qui  regnas,  dixit  nivis  aemula  virgo, 
Me  sine  nave  cava  tecum  salis  ire  per  undas     125 
Diversam  Corla,  mens  quem  fastidit  amantem. 
Non  secus  ac  fulmen,  terroribus  Innibaccam 
Exagitat ;  volvitque  ferox  sub  pectore  fastus 
Ingentes  ;  campoque  hastilia  mille  coruscat.      129 
Post  clypeumrequiesce  meum,pulcherrima  virgo, 
Trenmor  ait :  quamvis  hastas  quis  mille  coruscat, 

Non  illum  metuo ;  nec  mos  mihi  vertere  tergum. 
Inde  dies  ternos,  cornu  resonante,  remansit ; 
Et  Corlam  e  campis  clivisque  in  bella  vocabat. 
Noluit  at  Corlas  belli  tentare  pericla.  135 

Turribus  interea  descendit  Lochlin  *  ab  altis, 
Extruxitque  dapes,  celebrans  nova  gaudia  plausu ; 
Morvenis  ac  domino  lectam  dedit  inde  sororem. 

Ergo  f ,  victor  ait  Phingal,  mea,  Lochlinis  6  rex, 
Fervidus  iste  tuus  peragrat  praecordia  sanguis.  140 
De  summo  nostri  moverunt  bella  parentes 
Imperio,  clarumque  tenent  per  saecula  nomen  : 
Verum  saepe  suis  olim  genialibus  aulis 
Mutua  curarunt  convivia ;  saepe  vacarunt 
Muneribus  festis  paterae,  fidibusque  canoris.     145 
Pelle  animis  hastas  ;   cithararum  carpe  levamen. 
Pontus  ut  horrisonus  vastis  surgentibus  undis, 
Prompsisti  vires ;  ceu  clamor  mille  phalangum, 
Pugnantum  medio  confusae  stragis  acervo, 
Vox  tibi  personuit.   Cum  prima  refulserit  Eos,  150 
O  mihi  dilectae  frater  germane  puellae, 
Carbasa  da  ventis  :  nunc  illius  alma  venustas, 
Sol  veluti  coelo  medius,  mihi  mente  relucet. 
Te  propter  niveam  vidi  plorare  sororem ;  154 

*  Fors  ab  hoc  rege  vel  ipsa  regio  nacta  est  nomen. 
f  Nota,  D. 

Cumque  meus  fureret  gladius,  tibi  parcere  norat, 
Quamvis  ingentes  animo  exarsere  dolores. 
Si  certare  juvet,  dabitur  committere  pugnas, 
Quas  posuit  Lochlin,  queis  Trenmor  victor  abivit : 
Inde  domum  parta  referes  vestigia  fama, 
Monte  velut  Solis  condit  se  lucidus  orbis.  160 

Non  ego,  tum  Suaren,  tecum,  rex  inclyte  gentis 
Morveniae,  cui  nec  multis  in  millibus  unus 
Par  est,  certabo.     Patris  te  limine  vidi ; 
Nec  mihi  tunc  aetas  multos  adduxerat  annos ;  164 
Versabamque  animo,  memini,  quo  tempore  possem 
Phingalis  in  morem  validi  consurgere  in  ensem 
Sublatum  ;  manibusque  manus  sub  Malmore  quon- 

dam 
Miscuimus,  postquam,  spumosa  per  aequora  vectus, 
Successi  Selmae  dapibus  paterisque  refertis        169 
Hospes  Hyperboreus.    Ventura  in  saecula  mittent 
Qui  fuerit  victor  deducto  carmine  vates. 
Hoc  etenim  fama  multis  memoratur  in  oris 
Certamen.     Plures  delatae  Lochline  naves 
Abducta  squalent  turba,  perque  aequora  Lenae 
Demessa  gladio :  tibi,  Phingal,  munera  sunto ;  175 
Aetemumque  fave  magno  mihi  foedere  junctus. 
Communi  nobis  Lochlin  sub  lege  prematur. 

Cum  tua  Gormaleas  proles  advenerit  aedes, 
Extructis  dapibus  certaminis  inter  honores        180 
Gestiet,  atque  animos  tollet  super  aethera  plausu. 

Immo,  rex  inquit  Phingal,  tum  voce  secutus, 
Hae  tibi  sint,  Suaren,  naves  *,  sit  saxea  Lochlin. 
Sat  patrum  deserta  mihi,  sat  roscida  Morven    184 
Fluminibus,  sylvaeque  meae,  cervique  fugaces ; 
Tuque,  Agandaecae  frater  germane,  profundum 
Classe  seca  primi  sub  lumina  Solis  et  ortus. 
Carbasa  da  ventis,  da  te  surgentibus  undis, 
Gormaleumque  subi  clivum  lucosque  sonantes. 

Optimerexf,  Phingal,  pateris  liberrime  princeps, 
Admiratus  ait  Suaren,  quum  pace  quiescis,       191 
Veris  es  aura  tepens ;  turboque,  ubi  praelia  misces. 
Morvenis  armipotens  regnator,  jungere  dextrae 
Da  dextram :  laudentque  tui  plorentque  peremptos 
Morte  viros  almi  vates  ;  Erinque  sepulchro       195 
Corpora  per  campum  mandet  dejecta  meorum ; 
Extruat  ac  Lapides  famae  monumenta  perennis. 
Quum  gelido  nostri  veniant  Aquilone  Minores, 
Quo  patres  campo  moverunt  bella  notabunt ; 
Et  medius  tumulis  venator  talia  secum :  200 

Hic  Phingal  Suarenque,  animosi  pectoris  ambo, 

*  Nota,  E.  f  F 

Centenis  olim  pugnas  iniere  catervis. 

Haec  venator  iners :  nos  fama  manebit  in  aevum. 

Tum  contra*  Phingal :  nunc  nunc  nos  maxima 
Gloria,  rex  pelagi,  tollit.   Ceu  somnia  noctis,  [laudis 
Ibimus  hinc  pulsi ;  strepor  omnis  et  arma  silebunt 
Nostra  jubente  die ;  nec  qua  tellure  premamur  206 
Depositi  noscet,  cursu  qui  devia  lustrat. 
Nec  multum  est  fama  volitare  per  ora  virorum 
Nomina,  quum  tumulo  torpent  ad  fortia  dextrae. 
Ossianes  cantu  Carrilque  Ullinque  valentes,       210 
Ante  oculos  vobis  sublapsa  recluditur  aetas ; 
Defunctosque  diu  proceres  memorare  potestis. 
Praeteritos  revocate  dies ;  hanc  fallite  noctem 
Carminibus :  properetque  utinam  laetabilis  Eos. 

Fudimus  ore  melos ;  facili  certamine  centum  215 
Dulces  consonuere  lyrae,  vultusque  reluxit 
Suarenis,  ut,  victis  de  nocte  per  iEthera  magnum 
Nubibus,  extemplo  nitidum  Luna  explicat  orbem. 

Talibus  inde  sonis  longaevum  Carrila  Phingal 
Alloquitur,  secum  Cuchullina  mente  revolvens.  220 
Heusf  ubi  Semonis  natus,  cui  roscida  servit 
Insula  ?     Da  nunquid,  lapsum  velut  iEthere  sidus, 
Conditur  ad  Turam  validis  dux  inclytus  armis  ? 

*Nota,  G.        f  H. 

Conditur  ad  Turam,  vates  ait  obsitus  aevo, 
Cuchullin,  validis  olim  dux  inclytus  armis  :       225 
Neve  manum  gladio,  tristive  avertere  bello 
Ipse  potest  animum.  Multo  sublimis  honore 
Hastarum  luget  dominus  ;  tibi,  Phingal,  habere 
Donat  avi  gladium  Cabadis.     Quippe  fugasti 
Lochlinidas  magni  grassatus  turbinis  instar.      230 
Excipe,  rex,  ergo,  tantus  quod  gesserat  heros, 
Vulniflcum  ferrum  :  tenues  evasit  in  auras 
Lausque,  decusque  viri,  magnum  et  memorabile 
Ut  nebulae  rapido  depulsae  valibus  imis     [nomen, 
Flamine,  quaeque  sui  vestigia  nulla  relinquunt.  235 

Ulius  haud  capiam  gladium,  rex  optimus  inquit: 
Namque  est  Cuchullin  nitidis  acerrimus  armis 
Bellator ;  fortemque  virum  sua  fama  sequetur. 
Obruerat  tenebris  plures  sors  aspera  belli, 
Qui  micuere  novo  congressu.     Pectore  curas    240 
Pone  omnes,  Suaren,  nemorosae  Lochlinis  6  rex. 
Quamvis  devictus  cedat  quis  ab  equore  campi, 
Inclytus  est,  totis  si  viribus  ivit  in  hostem : 
Sic  Sol  iEstivus  caput  inter  nubila  condit ; 
Rursus  at  erumpens  viridantes  despicit  agros.    245 

Dux  Conae,  multis  Grumal  certamen  inivit 
Littoribus ;  rabieque  maris  nigraque  procella, 

Armorumque  sono  gaudebat  fervidus  heros, 
Appulit  hic  Cracae  lectissima  robora  pubis, 
Rex  ubi  digressus  luco  circoque  redibat  250 

Brumonis,  Lemurum  postquam  venerabile  saxum 
Supplicibus  fuerat  votis  affatus  in  armis. 
Ocyus  ob  niveam  miscentur  praelia  nympham 
Aspera :  nam  Cona  nomen  famamque  decorae 
Anniris  audivit  Grumal ;  mentique  sedebat      255 
Hanc  sociare  sibi,  certove  occumbere  letho ; 
Lucida  terque  diem  pugnamque  Aurora  reduxit? 
Vinctus  et  est  Grumal,  manibus  post  terga  ligatis ; 
Cumque  foret  procul  a  patria  turbaque  faventum, 
Brumonis  clausus  circo  est  sub  rupe  cavata.      260 
Audiit  hic  Lemures  caecas  ululare  per  umbras 
Horrendum  circa  Signum.     Verum  inde  refulsit, 
^Etheris  extinctus  ceu  rursum  accenditur  ignis. 
Armipotente  manu  crudelem  perdidit  hostem 
Victor,  et  in  solido  nomen  famamque  locavit.    265 
Quare  agite,  6  vates,  lustrat  quos  cana  senectus, 
Exanimum  heroum  laudes  attollite  dictis, 
Suarenis  et  curas  luctumque  repellite  inanem, 

Procubuere  viri ;  fundunt  stridentia  crines  269 
Flamina ;  mox  centum  voces  centumque  sub  auras 
Dulce  sonapt  citharae.     Sublapsi  temporis  aevum 

Concentus  repetit  regesque  ducesque  potentes. 
Mi  quando  talis  replebit  amabilis  aurem 
Concentus,  quandove  hilarabunt  talia  mentem 
Gaudia  ?     Si  sperem,  subito  spes  irrita  cedit.    275 
Ah !  caret  argutis  moestam  per  Morvena  chordis 
Barbitos;  haud  resonant  Conam  discrimina  vocum; 
Namque  almi  proceres  obitu  vatesque  quierunt ; 
Lausque,  decusque  plagis  exinde  refugit  ab  istis. 

Vix  tremit  orta  dies  pelago,  Cromlamque  recludit, 
Cum  Lenam  Suaren  raucis  clangoribus  implet, 
Lochlineas  cogens  gentes.     Hae  navibus  altum 
Conscendunt,tacitumquepremiintsubcordedolorem, 
Spem  simulant  vultu.    Classem  sua  flamina  vectant ; 
Morveniaeque  instar  nebulae  vaga  carbasa  pendent. 

Orsus  ait  Phingal ;  juvenes,  accite  catellos    286 
Praecipiti  cursu,  candenti  pectore  Brannum, 
Magna  vi  Nertym  Cherrumque  acremqueLuathum 
Naribus.    I,  praepes  Follane;  i,  Roena* — sepulchro 
Roena  jacet,  gelido  membris  languore  solutis.    290 
Protinus,  6  Follane  ac  Fera,  cornua  magnum 
Undique  dent  sonitum;  collesque  lacusque  resultent 
Laetitia ;  cervique  metu  capreaeque  fugaces 
Exiliant  stabulis  deserta  per  avia  Cromlae. 

*  Nota,  I. 


194  PHINGALEIS,  LIB.  VI. 

It  sonitus  sylvis ;  linquitque  ignavia  somni   295 
Laetam  venantum  turbam ;  lorisque  soluti 
Mille  ruunt  acres  catuli.     Jam  quisque  catellus 
Sternit  humi  cervum ;  tres  Brannus  dejicit  unus, 
Dentibus  ac  tractos  sistit  mox  Phingale  coram. 
Scilicet  ardebat  domino  dare  guadia  moesto ;     300 
Jamque  redit  patris  dolor  alta  mente  repostus, 
Aspicit  ut  contra  Roenae  requiescere  saxum, 
Venandi  fuerat  studio  qui  fervidus  olim. 

Amplius  haud  .proceres  inter  conviva  sedebis, 
Rex,  inquit;  mi  gnate,  jaces,  nunquamque  resurges. 
Evolvenda  dies  tumulum  tibi  conteget  herba,   306 
Surget  pejor  avis  aetas ;  ignavaque  proles 
Nesciet  hac  quales  heroes  mole  premantur. 

Quod  superest,  reliqui,  mea  magna  potentia,  nati, 
Golle,  catervarum  ductor,  cui  fulminat  ensis      310 
Caeruleus,  mecum  Cromlae  conscendite  clivum. 
Invisendus  enim,  Turae  qui  luget  in  antro, 
Ductor  ab  Alata,  debellatorque  phalangum. 
Istane  fors  altae  surgens  arx  culmine  rupis 
Tura  est  ?     Dux  misero  turbatur  pectora  bello  315 
Hospitibus  felix ;  aula  lugubre  siletur, 
Regifico  nota  luxu  paterisque  refertis. 
Armorum  ad  dominum  tendamus;  mente  jacentem 

Jamjam  solemur  coram,  lectosque  sodales. 

Istene  Cuchullin  ?  volitansve  per  aera  fumus  ?  320 

Flamina  namque  obstant  penitus  ne'  visere  possim. 
Est,  Follanus  ait,  superat  cui  laeta  juventus, 

Est  est  Cuchullin,  Semonis  maxima  proles. 

Plura  movens  animo  reticet,  gladiumque  capessit. 
Salve !  tum  Phingal,  qui  scuta  ingentia  frangis, 

Armipotens  ductor :  salve !  rex  optime  regum,  326 

Ocyiis,  ore  secuta,  refert  Semonia  proles ; 
Te  stipans  valeat  praeclara  corona  virorum. 
Morvenis  6  felix  princeps,  invictaque  bello 
Dextera,  conspectum  laetor  te  reddere  coram.   330 
Tu  Sol  es,  magno  Cromlae  qui  devia  lustrat 
Orbe  redux,  postquam  venator  luxerat  illum 
Deerravisse ;  micant  circum,  ceu  sidera,  nati. 
Non  me  squalentem  vultu,  non  pectora  curis 
Turbatum,  Phingal,  vidisti  Morvene  quondam,  335 
Cum  rerum  domini*,  fracti  victricibus  armis, 
Montibus  e  nostris  issent,  fremeretque  triumphus 
Per  colles  liquidosque  lacus  lucosque  profundos. 

Copia  larga  tibi  verborum  est,  inglorius  inquit 
Mox  Connanf:  nimiumjactas,  Semoniaproles:  340 
Concilioque  ducum  prae  millibus  obstrepis  unus. 

*  Romani.  f  Nota,  L. 


196 


PHINGALEIS,  LiB.  VI. 


Ast  ubi  sunt  manuum  haec  ingentia  facta  tuarum  ? 
Quo  nos  oceani  tumidas  trajecimus  undas, 
Auxiliumque  tibi  tulimus  certamque  salutem  ? 
Tu  fugis  ex  acie ;  Turae  te  condis  in  antro ;     345 
Ipse  tuas  ineo  pugnas  discrimine  lethi. 
Qui  latitas  igitur,  nec  quam  spem  ponis  in  armis, 
Da  mihi  quae  frustra  gestas  fulgentia  tela. 

Non  mea  bellator  quisquam  tela  ante  poposcit, 
Indignatus  ait  Cuchullin ;  neve  dedissem 
Poscenti,  Connan,  juvenum  ignavissime ;  nec  jam 
Ex  acie  cessi,  luctum  sub  pectore  versans, 
Donec  tot  ruerant  proceres,  tot  fulgura  gentis 
Erineae,  populusque  immani  clade  peremptus. 

Talia  quo  spargis,  dum  non  specteris  agendo,  355 
Excepit  Phingal,  Connan,  cui  dextera  friget. 
Sat  jam  Cuchullin  bello  ductisque  triumphis 
Enituit :  quas  posthac  cunque  subiverit  oras, 
Pectora  concutiet  virtute  ac  fortibus  armis 
Horrificus :  multis  fama  memorabile  nomen     360 
Iste  plagis  misit  viridis  dux  Phallidis  altus. 

Maxime  Cuchullin,  celso  da  candida  malo 
Lintea,  teque  mari.     Reducem  te  patria  tellus, 
Insula  rore  madens  telisque  asperrima  duris 
Accipiat.     Claro  Sorglani  sanguine  cretam,      365 

Respice  mente  memor  Bragellam,     Saucia  curis, 
Humectansque  genas,  pelago  pia  lumina  figit 
Littore  in  extremo :  per  tempora  sibilat  Eurus? 
Undantesque  comas  niveo  sub  pectore  miscet. 
Captat  hians  atrae  volitantia  murmura  noctis,  370 
Remorumque  sonos :  longe  resonare  per  undas 
Ipsa  tuum  credit  cantum  citharaeque  levamen. 

Credit,  at  incassum,  tristis  tum  reddidit  heros : 
Fractus  enim  bello,  positis  inglorius  armis 
Non  patrios  repetam  fines.     Quid  namque  viderem 
Te,  Bragella,  imo  suspiria  rumpere  corde  ?        376 
Me  gladiis  medium  mediumque  horrentibus  hastis 
Vincere  vidisti,  magnorum  maxime  regum. 

Vincere  vidi  equidem,  rursiisque  videbere  victor, 
Phingal  ait  festo  concharum  munere  notus.  380 
Qualis  sub  Cromla  quercus,  tua  surget  in  altum 
Gloria*;  bella  manent  te  plurima ;  plurima  campo 
Vulnera  jactabis.  Delatam  appone  ferinam, 
Lecte  Oscar  :  dapibus  cyathisque  accumbite  plenis. 
Corpora  curemus ;  nobiscum  gaudia  carpat  385 
Erineus  rector  fortis,  fortesque  sodales. 

Consedere  duces ;  epulis  numerisque  vacamus ; 
Attollitque  animos  Cuchullin.     Robora  membris 

*  Nota,  M. 

Excelsi  rediere  viri ;  nova  gaudia  vultus 
Induit  explicitus.     Referebat  facta  priorum      390 
Ullin,  et  hunc  Carril  dicentem  voce  secutus ; 
Additus  hisque  comes  pugnasque  virosque  canebam 
Ipse  ego  ;  quos  inter  strinxi  penetrabile  telum. 
Amplius  haud  ullum  stringam ;  mihi  gloria  cessit. 
Frigidus  ad  tumulum  sedeo  moestusque  meorum, 
Qui  viguere  diu  praestanti  pectore  et  armis.      396 

Noctem  egit  cantus :  pelago  lux  alma  refulsit ; 
Surrexitque  toro  Phingal,  dextraque  coruscum 
Concussit  pilum.     Sese  sub  littora  perfert 
Impiger ;  aere  renidentes,  nos  pone  subimus.    400 
Aspirant  aurae,  laetos  date  classibus  Austros, 
Morvenidae,  clamat,  patriosque  requirite  portus. 
Tollimur  inde  leves  curvato  gurgite  in  altum ; 
Exultansque*  animis,  vehitur  generosa  juventus 
Per  mare  caeruleum  late  spumantibus  undis.    405 

*  Nota,  N. 

A. 

Rem  aggreditur  Ossianes  absque  ambagibus,  ad  eventum 
festinans.  Ante  Turam,  arcem  Ultoniae,  seu  Ullinis,  quae 
provincia  est  Hibernae  ad  Aquilonem,  sedisse  canit  Cu- 
chullina,  Semonis  filium.  Quo  magis  autem  hac  imagine 
defigantur  auditorum  animi,  alia,  huc  spectantia,  nitid6 
describit. 

B. 

Fuit  Cuchullin  Caledonius,  insulaeque  regnator  Alatae*, 
quae  Ebudarum,  sive  Hebridum  tertia  est  ad  Scotiae 
Occasum.  Illic  sedem  habuit  Dunscacidem,  quae  ad 
hunc  usque  diem  partim  duravit ;  marisque  fluctibus 
pene  cingitur.  Stat  juxta  Lapis,  cui  Luathum,  canem 
Cuchullinis  venaticum,  ligari  solitum  memoriae  proditum 
est.  Vir  erat  fortissimus  :  si  quis  nos  inter  robore  cursu- 
que  praestet,  Cuchullini  comparatur.  Illius  lethum  no- 
bili  ploravit  carmine  Ossianes. 

*  Anglicfc  Sky. 


-w 

c. 

Gaelica,  seu  Celtica  vox  haec,  Moran,  significat  multi- 
tudinem  :  nomenque  est  fors  poetice  inditum  timido  lit- 
toris  marisque  exploratori. 

Pro  cyathis  Majoresnostri  quibusdam  patulis  utebantur 
marinis  conchis ;  atque  hunc  morem  ad  ultima  servatum 
tempora  vidimus. 

E. 

Fuit  Suaren  Starnonis  filius,  rexque  Lochlinis,  quae 
plaga  est  Scandinaviae.  Caesus  est  a  Gramo,  Norveciae 
principe,  qui  tertio  saeculo  diem  obiisse  supremum  dicitur. 
Vid.  Sumhius,  rerum  Dan.  Scriptor.  V.  I.  p.  94,  &c. 

F. 

Selma,  Phingalis  regia,  quae  alio  quoque  nomine  ab 
Ossiane  appellatur  Taura,  et  a  quibusdam  Scotis  scripto- 
ribus  Beregonium,  surgebat  e  dorso  tumuli  praeter  pela- 
gus  ;  distabatque  aeque  pene  a  faucibus  sinuum  Etive  ac 
i/uh^^^  Crenan,  eam  Argatheliae  interluentium  plagam,  quae  nunc 
Lorna  superior  vocatur. 

G. 

Morven,  Scotiae  pars  Occidua  atque  Aquilonaris,  aes- 
tuarium  Glottae  inter  fretumque  Orcadicum  concluditur ; 
plagamque  montanam  complectitur  Perthensis  praefec- 
turae.     Montibus  et  vallibus  profundis  intersecatur.   Mor- 


A 

ven  Gaelice  idem  est,  ac  si  Latine  raagni  montes  diceren- 
tur, 

H. 

Malmor  mons  est  Morvenis  ;  idemque  sonat  ac  ingenti 
mole  mons. 

I. 

Quam  varia,  quamlucida,  vitamque  spiransest,  quae  se- 
quitur  pictura,  ceu  conscriptio  !  Si  tot  dissitos  locis  heroas 
in  arma  cogere  suscepisset  Graiius  Homerus,  infinitusforet. 
Rem  paucis  Ossianes  exequitur  versibus. 

K. 

Fuit  Connal  heros  Caledonius  conjunctissimusqae  Cu- 
chullini.     Patrem  habuit  Colgara. 

L. 

Dux  erat  Calmar  a  Conacta,  quac  Hiberniae  provincia 
est  ad  Occasum.     Illius  pater  dicebatur  Matha,  sedesque 

Lara. 

# 

M. 

Cromla  mons  est  Ultoniae,  quae  Hiberniae  provincia 
est  ad  Aquilonem.  Mons  iste  scopulis  antrisque  asper 
mire  reddit  sonores.  Cromlae  supercilio  sita  erat  arx  Tura. 

N. 
Mora  Hiberniae  plaga  est  ,•  idemque  in  Scotia  nomen 
occurrit.     Nec  mirum:  qui  etenim  nos  inter  gentem  a 

priseis  ducunt  Caledonibus,  eadem,  qua  Hiberni,  lingua 
utuntur. 

O. 

Phallidis  nomine  nota  fuit  olim  Hibernia,  vel  Hiberniae 
pars. 

P. 

Hiberniae  nomen  patrium  Erin  est  j  hinc  Erigenae. 

Q. 
Lego  plaga  est  Conactae.     Arx  etiam,  seu  sedes  Bran- 
nonisj  cujus  filiam,  Evirallyna,  duxit^  uxorem  Ossianes, 
Lego  dicebatur. 

R« 

Albin  antiquum  est  patriumque  Scotiae  nomen  :  hinc 
Albion. 

S. 
Cona,  fiuvius  Scotiae  sat  magnus,  e  monte  Nigro  desi- 
liens  in  sinum  Etive,  sub  faucibus  ad  Atlanticum  Ocea- 
num  vocabatur  Lora ;  quaeque  inde  Aquilonem  versus  ad 
usque  sinum  Leven  protenditur  plaga,  montibus  et  valli- 
bus  intersecta,  Conae  quoque  nomine  eratnota. 

T. 

Scipionis  instar  contendit  Calmar  bellum  inferendum 
esse  hostis  finibus. 

V. 

Hiberniae  rex  erat  eo  tempore  Cormac  ;  atque  adhuc 
puerulus.  Fuit  Phingali  necessitudine  conjuncius  :  arege 
nam  Trenmore,  Phingalis  proavo,  duxit  originem. 

U. 

Cum  tragica  exponit,  praeceliit  Ossianes.  Duchomeris 
saevitia,  quod  narrat  facinus  nil  curantis,  Murnae  solerti 
virilique  virtute,  rapidaoratione,  quae  totam  explicat  rem, 
atque  alterno  insperatoque  percellimur  vulnere ;  dulcique 
nescio  qua  demersi  aegritudine  conquiescimus. 

X. 

Gormal,  Lochiinis  mons. 

Y. 

Saepissime  luxuriat  Homerus  ;  in  hoc  describendo  cur- 
ru,  jugalibus,  ipsoque  Cuchulline  Ossianes.  Haud  dubi- 
tandum  quin  paucis  exposuerit,  quae  viderat  explorator  : 
at  erant  ea  fusius  proponenda  Ossianis  auditoribus,  quippe 
qui  talibus,  utpote  jucundis,  oblectarentur. 

Omne  tulit  punctum  qui  miscuit  utile  dulci, 

Lectorem  delectando,  pariterque  docendo. 

Hor.  A.  P. 

Didus  violavit  historiam  Virgilius,  popularibus  placiturus 

suis.      E  rhedis    pugnavisse  Gallos  Britannosque  docent 

Caesar  et  Tacitus. 

ec 

z. 

Similitudinibus  abundat  Ossianes;  omnesque  abunda- 
v&re  veteres  poetae.  Si  harum  invenit  usum  verborum 
inopia,  servat  adhuc  utilitas  :  afferunt  enim  eloquio  mul- 
tum  lucis  et  venustatis.  Has  autem  mira  seligendi  saga- 
citate  quotquot  poetas  longe  superat  Ossianes.  Quae  in 
cultioribus  civitatibus  debentur  hominum  arti,  atque  lux- 
uriae>  pene  ignoravit  Caledo  ;  at  mundi  contemplatus  est 
aspectum ;  ibique  rerum  suarum  invenit  aptissimas  effi- 
gies.  Q,uae,  ut  ita  dicam,  componit  elementa,  non  admo- 
dum  fors  multa  sunt ;  sed  varia  est  harum  facies,  semper- 
que  renovatur.  Suis  autem  hic  similitudinibus  depingit 
Ossianes  tanti  horrorem  praelii  aptius  multd,  quam,  si 
Homeri  in  morem,  mille  heroum  funera  persequeretur. 

a. 
Hanc  simiiitudinem  prorsus  pervertit  Anglus  interpres, 
Macphersonus.     Quod  enim  vertit,  non  intellexerat  ex- 
emplare.     Hoc  autem  saepius  esset  notandum. 

b. 
Tempestive  ad  hanc  se  convertit  virginem  poeta.     Sic 
etenim  emollit  auditores,  luctuque  replet.     Vix  talia  Ho- 
merus  curavit :  vel,  siquando  attingat,  tot  explicat  amba- 
gibus,  ut  omni  destituantur  aculeo. 


Optime  hac  utitur  interrogatione  Ossianes.  Inde  quidem 
fit,  utj  prout  oportet,  tanta  re  animos  defigamus. 

d. 

Cessat  jam  pugna;  utque  hiabamus,  frustrari  querimur. 
Verum,  si  nostra  paulum  differatur  voluptas,  aucta  hinc 
renovabitur. 


Quamvis  non  usque  adeo  patuisset  Celtarum  hospitali- 
tas,  ut  ad  convivia  hostes  accerserit,  sapienter  tamen  canit 
Ossianes  Suarena  vocatum  ad  Cuchullinis  fuisse  coenam. 
Intelligebat  enim  neminem  hominibus  maxime  commen- 
dari,  cui  non  ea  tribuerentur  cumulata,  quae  vulgo  pluri- 
mi  habentur.  Id  non  perpenderat  Homerus;  illiusque 
Achiiles  non  omnino  amatur. 

/. 

Sic  respondit  Hyperboreus  iste  Polyphemus. 

g- 
Plena  robore  sententia  !  Non  quaerit  Cuchuilin  quid 
minitatus  fuerit  Barbarus ;  facilique  movet  cantum  transi- 
tione.  Apud  Albineos  Hibernosque  populos  in  magno  erat 
■honore  cantus  :  praelia  ciebat,  honestabat  funera,  convi- 
viis  miscebatur,  oculos  in  dulcem  claudebat  somnum. 
Hinc,  vacan  te  fabula,  uti  sub  noctem  fit,  aliunde  quaesita^ 
plurima  decantat  Ossianes. 

h. 
Ullinis,  seu  Ultoniae. 

i. 
Gulbin  mons  est  Hiberniae,  itemque  Scotiae. 

J- 

Quem  canit  amorem  Ossianes,  tenerrimus  est :  imis  hae- 
ret  animae  sensibus;  blandisque  perfusus  deliciis  nunquam 
eo  loci  deturbatur.  Percurrit  quidem  venerandus  senex 
quidquid  humani  corporis  aspectu  est  speciosius;  nec  ultra, 
vel  cogitatione,  progredi  videtur. 

k. 
Sedebant  eo  tempore    Cuchullin  Carrilque  ad  Crimo- 
ris   atque  Brasollydis  sepulchrum  ;  unde   fors  repetenda 
hujus  canendi  Episodii  ratio. 

/. 
Nescio  utrum  amantissimum  thalami  consortem,  fortem- 
ve  admirer  militem:  est  cur  in  Cuchulline  utrumque  ad- 
miremur. 

m. 

En  !  quinttim  nominatur  Phingal,  cujus  oblivisci  non  si- 
nit  nos  optimus  poeta. 

71. 

Credebant  Caledones  circumstare  ante  cujuspiam  obi- 
tum  morte  obita  figuras.  Lugubria  autem  haec  exequitur 
Ossianes,  ut,  mox  in  medium  adducenda,  magis  magisque 
Umbra  Crugalis  commoveamur. 

NOTAE    IN    LIBRUM    SECUNDUM. 


A. 

Qui  condunt  historiam,  veritate  duce  varios  ennarant 
eventus :  poetae  autem  plurima  comminiscuntur,  quibus 
Lectorumanimos  mulcent;  potitique  ad  virtutis  cultum  hor- 
tantur.  Suis  tamen  conciliant  hi  quam  possunt  fidem  com- 
mentis.  Mirum  quidem  est,  quod  sub  initium  hujus  libri 
conspectum  fuisse  dicitur.  Verum,  quae  de  visis  mortuo- 
rum  Umbris  hfc  passimque  transdit  Ossianes,  in  vulgi  opi- 
nionem  ubique  terrarum  facile  conveniunt ;  quique  Cru- 
galis  videt  Umbram,  vir  probus  est,  atque  fortissimus.  Sub 
noctem  procumbit  is,  a  milite  diversus,  ad  plangentem  a- 
quarum  rivum,  veteremque  arborem,  foliis  atque  omni  nu- 
datarn  virore.  Obductus  musco,  est  illi  pro  pulvinari  la- 
pis ;  late  loca  circumstrepunt  vento.  Jam  placidissime 
dormit  heros;  ignisque  tractum,  atque  igni  insidentem  as- 
picit  Crugala,  quem  vel  nos,  haec  legentes,  aspicere  atque 
auscultare  coram  videmur. 

B. 

Antequam  accesserit  institutio,  queis  valde  percellimur 
omnia  nos  animabus  ip^tus  agitari  credimus;  neque  aliam 
rerum  causam  explicationemque  assequimur.  Hinc  ea 
facile  in  totidem  convertimus  homines,  aut  hominum  simi- 
lia  effingimus;  omnes  adeo,  quot  sumus,  poetae  nascimur. 

Hinc  etiam  apud  omnes  pene  gentes  pleraque  Diis,  Geni- 
isve,  erant  repleta  :  atque  illi  ad  hominum  normam  boni 
malique  fingebantur ;  similibus  dicebantur  fungi  muneri- 
bus;  similibus  colebantur  ritibus  ;  diris  cruciatibus  atque 
sacrificiis,  si  crudeliores  putarentur ;  hymnis,  musice,  cho- 
reis,  si  alacriores. 

C. 

Defunctas  corporibus  animas  opinabantur  Ossianis  Po- 
pulares  nil  amplius  ad  ea  valere,  quae  fortiter  agebant  olim. 
Ventos  tempestatesque  commovebant  hae.  Quod  ad  hu- 
mana  attinet,  pene  torpere  intelligebantur. 

D. 

E  saperstitionibus  vulgi  caput  exserit  Ossianes  ;  satque 
significat  non  iis  se  multum  teneri.  Caeterum,  ut  ubique, 
reddit  hic  cuique  convenientia  :  providus  est  Connal,  bel- 
lumque,  suis  perniciosum,  studet  avertere  ;  inde  magis  est 
credulus.  Totus  in  armis  est  Cuchullin,  maximeque  gloria 
ducitur ;  quod  quidem  hominum  genus  vix  unquam  vana 
superstitione  irretitur. 

E. 

Non  nisi,  qui  sua  excellit  arte,  discriminat  quae  sunt 
simillima.  Talis  tantusque  describitur  Cuchullin,  ut  nihii 
eo  majus  excogitari  posse  videatur.  Attamen,  haud  ei 
quid  detrahens,  alium  nostros  anten/)culos  ponit  Ossianes 
heroa  longe  praestantiorem.  Nescit  Cuchullin  tergum  ob- 
vertere,  quia  veretur  os  Phingalis,  in  quo  quidquid  est  vir- 
tutis?  suo  tanquam  fonte  speculoque  visum,  admiratur. 

F. 

Non  est,  cur  aegre  feramus  Eriginas  hac  paulum  ob- 
volvi  nebula.  Mox  enim  depelletur  ea  loco  ;  Suarenisque 
fastum  inopino  retundi  visu  gaudebimus. 

G. 

Qualis  qui  legat  Suaren,  illius  superbit  Legatus  ;  domi- 
numque  suum  egregie  agit  Morla. 

H. 

Asperis  in  se  conviciis  Homeri  crudescunt  heroes.  Ca- 
vit  Ossianes  ne  suis  id  vitio  verteretur.  Suntenim  graves; 
sapientiam  callent;  cum  dignitate  semet  alloquuntur. 

I. 

Ob  officium  in  Cormacem,  adhuc  puerulum,  caput  ob- 
jectat  periculis  Cuchullin  ;  ob  necessitudinem,  atque  etiam 
amicitiam  succurrit  ei  Phingal.  Caeca  fertur  ira  in  Tro- 
jam  Achilles ;  vi,  summamque  per  injuriam  profugus  iEne- 
as  novum  in  Italia  condit  imperium,  Itaque  eo  se  magis 
commendat  hoc  Ossianis  poema,  quod  decus  et  probita- 
tem  doceat,  suadeatque. 

K. 

Cuchullina  miror  equidem;  miror  et  Connala.  Arma 
Cuchullin  ardet ;  pacem  laudat  Connal.  Ex  adverso  ita- 
que  stant :  diversa  tamen  sentientes,  mutuo  se  illi  honore, 
fideque  prosequuntur.  Nos  quoque,  sicut  Cuchullin,  htc 
indignamur,  atque   calescimus.      Blande  reprehendit  is 

Connala,  qui  saepius  pacem  laudarat ;  deinde  in  iras  ef- 
funditur  nobiles ;  certusque  pugnandi,  suos  in  fortia  hor- 
tatur. 

L. 

Nuperrime  ducta  fuit  in  uxorem  Dogrena  ;  ideoque  no- 
va  appellatur  hospes. 

M. 
Jam  cecinit  Carril :  cantuque  ejus  duce,  en  !  acie  in 
media,  mediisque  armis  confligentibus,  prout  res  postu- 
labat,  versamur. 

N. 
Crochmor  ingens  est  saxeusque  mons  ad   Conae  sep- 
tentrionem. 


Hibernorum  res  est  desperata  :  atque  haec  abrupta,  ex- 
ultantiaque  nuncii  verba  sat  prae  se  ferunt  quantihabeatur 
momenti  adventus  Phingalis.  Nondum  advenerat ;  ad- 
venire  tantum  nuciatur.  Opportuniori  autem  tempore  in 
scenam  adducetur. 


Cum  premit  fortuna,  revocantin  mentem  viri  probi  quod 
vel  inviti  deliquere.  Est  sand  perquam  funebre,  quod 
narrat  Cuchullin  ;  at  nobile  exponit  amicitiae  amorisque 
luctamen.     Ferdae  miserescimus ;   ipsumque  damnamus, 

ut  minus  justum,  et  tenacem  propositi  virum.  Si  ceden- 
dum  amori,  non  eo  usque  profectd  cedendum  est,  ut  ami- 
citiae  jura  sanctissima  violentur. 

Justum  et  tenacem  propositi  virum 

Non  civium  ardor,  prava  jubentium, 

Non  vultus  instantis  tyranni 

Mente  quatit  solida,  neque  Auster, 

Dux  inquieti  turbidus  Adriae, 

Nec  fulminantis  magna  Jovis  manus ; 

Si  fractus  illabatur  orbis, 

Impavidum  ferient  ruinae.  Hor. 

Q. 

Proterva  fronte  petit  maritnm  Degyl,  petit  etamantem; 
egregieque  superbam  agit  foeminam.  Dolendum  quidem 
alias  ubique  gentium  inveniri  Degylas,  Ferdasque  alios, 
quos  malesanus  vincit  pessundatque  amor. 

R. 

Quos  summo  affici  dolore  dicit  Ossianes,  admodum  par- 
ce  loquuntur.  Noverat  enim  silentium  esse  quandoque 
omni  oratione  eloquentius,  ingentesque  stupere  curas. 


d  d 

NOT.E  IN  LIBRUM  TERTIUM. 


A. 
Est  Lora  sinus  Etive  pars  torrentissima  ;  sinusque  hic 
ad  Scotiae  occasum  per  Lornam  superiorem,  Argatheliae 
plagam,  diducitur.  Sub  faucibus  angustior  est,  ingenti- 
que  hinc  inde  protensa  rupe  asperatur  ;  et,  tumente  atque 
detumente  oceano,  ejus  aquae  vasto  cum  impetu,  sonitu- 
que,  longe  lateque  fuso,  in  praeceps  aguntur. 

B. 
Erat  Lodin  Scandinaviae  Deus,  ad  cujus  rudem  effigiem 
ex  lapidepreces  effundebat  Snyven,quasi  sacerdos  ;  unus- 
que  erat  e  Scaldis,  qui  suos  inter  Bardorum   muneribus 
magno  cum  honore  fungebantur. 

c. 

Pulchrum  hoc  Agandaecae  episodium,  eo  maxime  inser- 
vit,  ut  rit6  feliciterque  Phingaleis  absolvatur.  Quanto  sit 
futurum  usui,  non  adhuc  plane  perspicimus  ;  brevi  autem 
intelligemus.  Dum  itaque  suam  voluerit  mentem  expli- 
care  Ossianes,  narranti  Carrili,  solantique,  qua  potest, 
Cuchullina,  aures  intendamus.  Est  oratorum,  est  et  poe- 
tarum  propriam  celare  artem. 

D. 

Non  unus  Pythagoras  terno  gaudebat  numero,  sed  et 
Lochlineus  Starno,  Caledoniusque  Ossianes,  Solemnis 
habitus  fuit  numerus  hic  ubique  terrarum. 

E. 
Nihil  hac  brevi  similitudine  elegantius. 

F. 

Supercilium  cogit  atram  in  nubem  Starno;  illiusque  ar- 
dent  oculi.     In  natam  mox  ipse  fulmen  ejaculabitur. 

G. 

Fortem  hanc  Mentem,  degentem  coelo,  precatur  Cu- 

chullin  :  nec  dubito  quin  easit  rerum  gubernator  optimus, 

quem   nostris  nos  oculis  non   assequimur.     Non   videtur 

Cuchullini  sat  de  eo  constare,  quem  votis  adit :  accedit 

enim  dubius.     Vulgatissima  autem  erat  Caledonum  doc- 

trina  de  animabus,  jam  corpore  defunctis.     Hae  quidem 

nubibus  insidere  dicebantur,  procellasque  suscitare  :  at  in 

iis,  quae  hominem  spectant,   constans  erat  opinio  nil  ipsas 

omnino  pollere.     Praeter   hoc  unuin  Cuchullinis  votum, 

vix  quidquam  in  Ossiane   iegimus,  quod  inter  Popuiares 

suos  Religionem  sapiat.     Haud  tamen  inde  existimandum 

est  Caledones  non  abundavisse  superstitionibus.     Ut  enim 

ex  certissimis  novimus  monumentis,  tenebantur  Britanni 

disciplina  institutisque  Druidarum.     Verum  ab  hisce  ex- 

ponendis  abstinuit  Ossianes,  utpote  quae,  multis  implicita 

ineptiis  flagitiisque,  damnaverat.     Communem  porro^  de 

visis  morte  obita  figuris  non  est  dedignatus  opinionem  in 
medium  afferre;  quae,  sin  vera,  ferenda  saltem  erat;  mi- 
rificeque  inserviebat  poesi. 

H. 

Obtuso  sit  oportet  ingenio,  qui  brevem  hanc  nitidamque 
tempestatis  descriptionem  non  admiratur. 

I. 

De  futura  Phingalis  victoria  non  ipse  animi  confidentis- 
simus  dubitat  Calmar  :  atque  vel  hinc  eminet  Phingalis 
virtus,  quae  ab  omnibus  laudatur. 


K. 


Quod  committitur  Connali  Carrilique  munus,  obire  vel 
ipse  potuit  Carril.  Noluit  tamen  vir  gravis,  Connal,  pro- 
jicere  animam  absque  ullo  commodo.  Haud  igitur  obstitit 
Cuchullinis  imperio,  quem  plane  videbat  certum  perdendi 
Suarena,  ubi  vir  viro  congrederetur,  aut  mediis  pereundi 
hostibus. 


Iluit  vis  expers  concilii.  Praecipiti  erat  animo  Calmar ; 
caecoque  pugnabat  Marte :  vulneribus  ergo  confectus 
obiit ;  nec  quidquam  tantis  dignum  promissis  et  hiatu 
gessisse  fertur. 

M. 
Non    admodum  dissimilis  est  Virgilii  locus,  JEn.  V. 
v.  586. 

Ut  pelagi  rupes,  magno  veniente  fragore, 
Quae  sese,  multis  circumlatrantibus  undis, 
Mole  tenet :  scopuli  nequicquam  et  spumea  circum 
Saxa  fremunt,  laterique  lllisa  refunditur  alga. 

N. 
Mira  est,  hoc  loci,  Ossianis  ars.  Si,  cum  Suarene  con- 
gressus,  occumbat  Cuchullin,  suae  barbarus  atroxque  rex 
sorti,  Suaren,  aeternum  gratulabitur ;  si  vero  caedatur 
Suaren,  inutilis  erit  Phingalis  adventus  ;  poetaque  in  arc- 
tum,  unde  referre  pedem  non  poterit,  desiliet.  At  relin- 
quit  Erigenas  Suaren ;  cursuque  praecipiti  ruit  in  Phin- 
galidas  ;  atque  ita  omnia  rite  servantur. 

O. 

Quis  tam  ferreus  est,  ut  tanti  nunc  primum  infausti  viri 
gemitu  non  moveatur  ?  Exit  is  e  scenis.  Inde  Phingala 
nos  toti  spectabimus,  admirabimur,  diligemus. 

P. 

Quam  bonus  est  Morvenis  rex  !  Sui  suorumque  videt 
hostem,  Suarena;  non  tamen  ut  hostem  agnoscit,  sed  ut 
dilectae  fratrem  Agandaecae. 

Q. 

Non  solum  canit  Ossianes,  sed  rei  quam  canit,  est  ipse 
pars   magna.     Qua  propter,  ubi  quid  narrat,  commove- 

tur,  effervetque.  Comparat  porro  senectutis  damna  cum 
iis,  quae  fortia  gesserat  juvenis ;  ipsumque  admiramur, 
unaque  miserescimus. 

R. 

Enitet  ubique  amabilis  adolescens,  Oscar.  Glorifc 
maxime  ducitur,  totusque  avi  tenetur  admiratione.  Est 
cur  tanto  magistro,  tantum  edocenti  discipulum,  animos 
benigne  advertamus. 

S. 
Phingalis  erat  genitor  Comal :  at  de  ipso  altum  est  hlc 
silentium,  quia  fors  turbidior  fuerit  bellator. 

T. 

Gens,  seu  ditio,  glomeratave  Phingalidarum  phalanx, 
dicebatur  Phennis. 

U. 

Optandum  foret  maximos  quosque  duces  praeceptis  in- 
stitutisque  abundavisse  Ossianis.  Homero  utebatur  ma- 
gistro  Alexander  ;  pluresque  extiterunt  Alexandri ;  unus 
at  Phingal. 

V. 

Gollus,  filius  Morni,  princeps  erat  gentis,  quae  de  rerum 
summa  diu  cum  Phingale  contenderat.  Debellata.  ea 
tandem,  Phingali  mira  devinctus  fuit  inde  amicitia,  mag- 
nusque  habebatur  bellator.  Erat  is  tamen  animi,  quam 
par,  fidentior  ;  atque,  ut  ex  hoc  patet  carmine,  aliquantu- 
lum  invidus. 

NOTAE  IN  LIBRUM  QUARTUM. 


A. 

Quoniam,  quae  fortia  gesserat  hoc  Hiberniae  bello 
amantissimus  Malvinae  Oscar,  nunc  recensenda  sunt,  op- 
time  ea  totam  rem  audire  fingitur.  Cum  autem  advenis- 
set,  narraturus  erat  Ossianes  apparuisse  sibi  dilectae  Um- 
bram  Everallynis,  monentem  ut  periclitanti  subveniret  filio. 
Altius  hinc  orditur  poeta,  suosque  canit  amores,  commis- 
samque  cum  aemulo  Cormace  pugnam  :  atque  ideo  pau- 
liim  digredi  videtur. 

B. 
Senectae  damna  saepius,  ut  hic,  cum  juventute  sua  for- 
tique  aevo  comparat  Ossianes.     Hinc  ejus  olorina  quere- 
monia,  quk  tantopere  movemur. 

C. 

Ad  rem  revertitur  suam  poeta. 

D. 

Sapienter  fingit  Ossianes  patrem  secessisse  acie,  tumu- 
lumque  occupavisse  :  namque  revertentis  magis  magisque 

ideo  lucebit  virtus.  Mox  Fabii  instar  descendet ;  confi- 
dentissimum  animi  armorumque  liberabit  Gollum ;  Sua- 
renique  eripiet  victoriam. 

E. 
Nonne  velJovi  Statori,  Romanas  sistenti  fugientes  acies, 
simillimus  est  Morvenius  Phingai  ? 

F. 

Innovatur  pugnae  facies  :  heroum  erumpit  alacritas  mira, 
aliis  aliisque  verbis  prolata  ;  pulchreque,  ut  par  erat,  Phin- 
gali  reservatur  Suaren. 

G. 

Cum  praelia  describunt  Homerus  et  Ossianes,  alias  om- 
nino  ineunt  vias.  Plurimos  coacervat  casus  Homerus  ; 
unum  aliumve  seligit  Ossianes ;  totusque  huic  ornando  im- 
moratur.  Si  quis  medium  inter  utrosque  tetendisset  iter, 
omne  fdrs  tulisse  punctum  jure  meritoque  diceretur. 

H. 

Hanc  tantae  effigiem  pugnae  cum  qu&dam  Virgilii  des- 
criptione,  quae  Georgicorum  I.  v.  322.  legitur,  comparare 
fas  est :  nec  admodum  absimilis  videtur. 

Saepe  etiam  immensum  coelo  venit  agmen  aquarum, 
Et  foedam  glomerant  tempestatcm  imbribus  atris 

Collectae  ex  alto  nubes  :  ruit  arduus  aether, 
Et  pluvia  ingenti  sata  laeta  boumque  labores 
Diluit ;  implentur  fosaae,  et  cava  flumina  crescunt 
Cum  sonitu,  fervetque  fretis  spirantibus  aequor. 
Ipse  pater  media  nimborum  in  nocte  corusca 
Fulmina  molitur  dextra,  quo  maxima  motu 
Terra  tremit ;   fugere  ferae,  et  mortalia  corda 
Per  gentes  humilis  stravit  pavor ;  ille  flagranti 
Aut  Atho,  aut  Rhodopen,  aut  alta  Ceraunia  telo 
Dejicit ;  ingeminant  Austri,  et  densissimus  imber. 
Nunc  nemora  ingenti  vento,  nunc  littora  plangunt. 

I. 

Uno  hoc  magis  afficimur  casu  tenerrimo,  quam  mille, 
ab  Homero  fuse  expositis. 

K. 

Quis  non  hanc  commendet  spirantem  picturam,  miram* 
que  vatis  solertiam,  qufc  suus  quantuscunque  servatur 
Cuchullini  honos,  nihilque  de  Phingalis  glori&  detrahitur  ? 


E  e 

NOTAE  IN  LIBRUM  QUINTUM. 

A. 

Minorum  exposuit  heroum  pugnas  nostros  ante  oculos 
Ossianes.  Phingali  nunc  atque  Suarenicongressis  astitu- 
ri  sumus  ;    horumque  certamen  sapienter  discriminatur. 

B. 

Paucis  exequitur  poeta  Caledonius  optimi  regis  laudes. 
Agamemnona  vocat  Priamus  beatum  ob  ejus  copias  pop  u- 
lumque.     11.182.     Populum  hicConnal  ob  regis  virtutes. 

C. 

Rem  auget  suam  Ossianes  poetarum  in  morem.  Haud 
credit  ipse,  quae  profert  mira ;  nec  credi  posse  sperat. 
Talibus  in  medium  allatis,  id  unum  significat,  maximum 
fuisse  duorum  fortissimorum  regum  luctamen. 

D. 
Devicto  Suarene,  vulgaris  operi  finem  imponeret  poeta. 
Non  ita  Ossianes  ;   majorque  Phingala  manet  adhuc  vic- 
toria. 

E. 
Phinscalis  admiratisumusfortitudinem  :  admiremuretla- 
crymas.     Homo  est  j  ipsumtangunt  mortalia.   Non  tamen 

flet  diu.      Sciebat  enim  Ossianes  citius  lacrymam  ares- 
cere. 

F. 

Quippe  graviter  fuerat  vulneratus  Orla,  quamvis  id,  dati 
opera,  huc  usque  celaverit  Ossianes. 

G. 

Non  quae  bellum  solummodd,  sed  etiam  quaepulchram 
sapiunt  pacem,  commendat  Ossianes. 

H. 

Per  primos  septem  libros  Iliados  vix  apparet  maximus 
Homeri  heros,  Achilies  ;  perque  alios  quinque  altum  est 
de  illo  silentium.  Phingaleidos  tertio  prodit  in  campum 
Phingal  :  saepe  tamen  fit  ante  ejus  mentio  ;  acriterque 
expectatur.  Q,uo  primiim  apparet  ipse,  recedere  nostro  e 
conspectu  Cuchullina  deprehendimus,  votisque  vel  moes- 
tum  prosequiinur.  Hunc  postea  quandoque  longe  aspici- 
mus ;  tantique  viri  iidissimum  sodalem,  Connala,  admira- 
mur. 

I. 

Dicuntur  poetis  poetae  invidere  :  at  summa  est  Ossianis 
Carrilisque  urbanitas  ;  summaque  hi  amicitia  obstringun- 
tur. 

NOTAE  IN  LIBRUM  SEXTUM. 

A. 

Quod  pingit  Ossianes,  valde  pingit,  sive  id  lugubrius 
sit,  sive  laetius  ;  lectoresque  suos  in  se  rapit,  adeoque  mo- 
vet,  ut,  quidquid  ipse  sentit,  imis  id  praecordiis  sentiant. 

B. 

Phingalidarum  potus  admodum  parcus  fuisse  describitur : 
mentem  serenabat ;  cantum  et  nobile  ciebat  colloquium. 
Non  horum  poculis  misceri  venenum  puerulus  credidisset 
Cyrus. 

C. 

Sicut  Phingalis  et  Agandaecae  episodium  huic  feliciter 
concludendo  poemati  aptissimum  erat,  sic  etiam  Trenmoris 
et  Innibaccae  eodem  tendit ;  ideoque  clecantatur. 

D. 

Ossianis  omnes  vi  pollent  orationes,  nitentque  venustate  ; 
haec  autem  longe  est  pulcherrima.  Domandus  erat  atrox 
Suarenis  animus  ;  quatuorque  maxime*  obstabant,  mutuum 
Caledonum  atque  Lochlinidarum  odium,  Phingalis  et  ipsi- 
usmet  Suarenis  inimicitiae,   hujus  devicti  pudor,  studium- 

que  recuperandi  quam  amiserat  famam.     Hac  autem  ora- 
tione  ista  omnia  suaviter  fortiterque  amoventur. 

E. 

Ab  alienis  appetendis  aded  se  abstinuit  Phingal,  ut,  quae 
post  partam  victoriam  sibi  jure  vindicare  potuisset,  oblata 
renuat  accipere.   Non  hac  erat  indole  Achilles.    Cum  enim 
reddidisset  Priamo  corpus  Hectoris,  seque  a  Patrocli  ideo 
excusari  precaretur  Umbra,  non,  ut  potuit,  id  tribuit  hu- 
manitati,  non  Jovis  imperio,  matrisve  Thetidis,  sed  acceptis 
minimeque  spernendis  muneribus.     En  quam  pingit  hones- 
tatem  Homerus  !     Verum  ad  Euripedem  veniamus.     Argi- 
vorum  rex,  Adrastus  Atheniensem  adit  regem,  Thesea,  fu- 
turum  sperans  ut,  eo  auctore,  Thebani  extinctos  bello  se- 
pelire  sinant.     Asperior  fit  in  supplicem  hospitem  Theseus, 
illiusque  rejicit  aequissimas  preces.     At,   matris  tandem 
motus  consilio  et  eloquentia,  Thebanis  infert  bellum,  vic- 
torque  in  Adrastum  conviciis  adhuc  debacchatur.     Appa- 
ret  interim,  uti  placet   poetae,  Minerva;  suadetque  Athe- 
niensi  praemium  opis  laborisque  postulare.     Talis  estalte- 
rius  Graeculi  virtus,   decusque.     Morvenius  autem   Phin- 
gal,  ubi  certior  fit  periclitari  Cuchullina,  succurrit  ipsi, 
liberat  Hiberniam,  socium  solatur  victum,  et  magnis  efTert 
laudibus ;  ade6que  temperans  est  ut  non  solum  ab  ipso 
nihil  expectet,  verum  etiam  quae  fractus  volensque  com- 
munis  obtulerit  hostis  munera,  recuset. 

F. 
Magnifice  tandem  de  Suarene  triumphat  Phingal.  "  Nulla 

quidem,  ut  inquit  Marcus  T.  C.  est  tanta  vis,  quae  non  ferro 
atque  viribusdebilitarifrangique  possit."  Ast  animum  lenire 
Suarenis  nulla  potuit  validissima  dextera  :  id  una  confecit 
Phingalis  mira  indoles,  bonitasque  j  hostemque  immanem, 
penitus  mutatum,  amicitia  ille  sibi  devinxit  sempiterna. 
Hinc  iis,  qui  nos  per  injuriam  laesere,  obviam  eamus,  be- 
nevolentia  instructi,  jucundissimamque  victoriam  speprae- 
sumamus. 

G. 

Quae  sequitur  Phingalis  doctrina,  non   est  ei  multum 

dissimilis,  quam  tradit  M.  T.  Cicero  in  Somnio  Scipionis, 

"  Igitur  alte  spectare   si  voles,  inquit   Scipio  Africanus, 

"  neque  te  sermonibus  vulgi  dederis,  neque  in  praemiis 

"  humanis  spem  posueris  rerum  tuarum :  suis  te  oportet 

66  illecebris   ipsa  virtus   trahat  ad   verum   decus.      Q,uid 

((  de  te  alii  loquantur,  ipsi  videant ;  sed  loquentur  tamen. 

"  Sermo  autem  omnis  ille  et  angustiis  cingitur  iis  regio- 

((  num,  quas  vides;  nec  unquam  de  ullo  perennis  fuit ;  et 

"  obruitur  hominum  interitu,  et  oblivione  posteritatis  ex- 

i 
6i  tinguitur." 

H. 

Sapienter  de  victo  fortissimoque  viro,  Cuchulline,  mentio 
fit :  namque  inde  recreetur  carpatque  solatium  Suaren  ne- 
cessa  est.  Ed  quoque  tendit  quod  de  Grumale  subjicitur 
episodium. 

(  I. 

Mediocres  poetae  huc  illuc  discurrunt,  ea  perquirentes, 
quibus  valde  lectores  commoveantur ;  qui  vere  poeta  est, 
invenit  ea  recto  tramite. 

K. 

Refert  Conan  Homeri  Thersitem  ;  perque  Ossianis  car- 
mina  notatur  passim  verborum  animique  audacia.  Si  quis 
nos  inter  indulgeat  rixis,  manuque  sitfutilis^  huic  solet  Co- 
nan  comparari.  Non  solum  probos,  sed  etiam  malos  descri- 
bit  mores  Ossianes ;  atque  hos  utrisque  ponit  limites,  quos 
lucem  inter  umbrasque  facile  agnoscimus.  Nemo  itaque 
ab  eo,  virtutis  deceptus  specie,  in  vitium  trahitur. 

L. 

Quae  corporis  immunia  sunt,  his  pler&mque  describk 
Ossianes,  quae  ad  corpus  attinent .;  nec  poterant  aliter  ea 
primitus  enunciari.  Iste  porro  dicendi  mos  poesim  sapit 
magis,  quae  pictura  est ;  majoremque  prae  se  fert  solertiam 
ingenii,  quod  in  diversis  coacervandis,  atque  inter  se  com- 
parandis,  plurimum  versatur. 

M. 
Qui  poematis  epici  profitentur  leges,  faustum  exitum 
solent  praescribere;  talem  Ilias,  talem  habet  JEneis.  At- 
tamen  Hectoris  funere,  Turnique  nece,  aliquantiilum  con- 
tristamur.  Totus  autem  ridet  prospectus  sub  finem  Phin- 
galeidos :  liberatur  Hibernia;   remittitur  liber  in  regnum 

Suaren  ;  recreatur  Cuchullin  ;  redeunt  ovantes  in  patriam 
Phingalidae. 

E  Melchiore  Cesarotti,  qui  Phingaleide  illustranda 
mihi  praecurrit,  plura  huc  traduxi,  more  meo  digesta;  eo- 
que  libentius,  qu6d  cum  alienigena  sit,  summoque  vir  in- 
genio,  et  litteratissimus,  ab  aequa  proficisci  aestimatione 
videbuntur  laudes,  quibus  efFert  Ossianem.  Jamque  pro- 
positum  exegi  opus  :  superest  ut  gratias  agam,  quin  imo 
habeam,  maximas  iis  optimis  viris,  qui  defessum  labore,  me 
recreabant  hortatu ;  abberantem  recto  tramite,  me  redu- 
cebant  in  viam  doctrina. 

